မြတ်သိန်းထွန်း – ကုလားဟူသည် ဤသို့တည်း | MoeMaKa Burmese News & Media\n(မိုးမခ) အောက်တိုဘာ ၃၁၊ ၂၀၁၅\nမြန်မာစာပေ၊ ဘာသာစကားနှင့်ပတ်သက်၍ တိကျသောစာအုပ်စာတမ်းများစွာရှိသော်လည်း ၎င်းတို့မှာ မြန်မာဘာသာဖြင့် သာ ရေးသားထားသော စာအုပ်စာတမ်းများ ဖြစ်သဖြင့် မြန်မာလူမျိုးမဟုတ်သော မြန်မာနိုင်ငံအကြောင်း လေ့လာနေကြသည့် နိုင်ငံခြားသားသုတေသီ များအတွက် အခက်အခဲများစွာ ရှိနေသည်။ ၎င်းတို့ထဲမှ အများစုမှာ မြန်မာဘာသာစကားကို ကျွမ်းကျွမ်းကျင်ကျင် ပြောဆို၊ ရေးသား၊ ဖတ်ရှုနိုင်ခြင်းမရှိသည့်အတွက် ဥရောပဘာသာစကားတစ်ခုခုနှင့် ရေးသားထားသည့် စာအုပ်စာတမ်းများကိုသာ အားကိုးလေ့လာနေရသည့်အနေအထားတွင် ရှိနေသည်။\nအထက်ပါအချက်နှင့်စပ်လျဉ်း၍ မိမိအနေဖြင့် တိုင်းတစ်ပါး၌ မြန်မာစာပေနှင့် ဘာသာစကားသင်ကြားရေးတွင် အတွေ့အ ကြုံအရှိဆုံး မြန်မာပညာရှင်များတွင်ပါဝင်သူ တစ်ဦးဖြစ်သည့် ဆရာဦးတင်ထွေး၏ မှတ်ချက်အား ထုတ်နုတ်တင်ပြလိုပါသည်။\n“မြန်မာစာပေနှင့် ဘာသာစကားအား လေ့လာဆည်းပူးနေကြသည့် နိုင်ငံခြားသားပညာရှင်များ၊ သုတေသီများ၊ ကျောင်းသူ ကျောင်းသားအများအတွက် အဆိုပါ ပညာရပ်နယ်ပယ်သည် သာမန်ထက်ကျယ်ပြန့်ပြီး လေ့လာရန် အချက်အလက် အရင်းအမြစ် မြောက်များစွာရှိနေသည်။ သို့သော် ၎င်းဂန္တ၀င်စာပေလက်ရာများမှာ မြန်မာဘာသာစကားဖြင့်သာ ရေးသား ထားသဖြင့် ယနေ့အချိန်အထိ နိုင်ငံခြားသားသုတေသီများအတွက် မြန်မာစာအုပ်စာတမ်းများ၊ ဂန္တ၀င်စာပေလက်ရာများမှာ ၎င်းတို့တတ်ကျွမ်းသော မြန်မာဘာသာစကားအဆင့်၏ အလှမ်းမမီရာတွင် ရောက်ရှိနေကြောင်း ၀မ်းနည်းစွာတွေ့ရရှိရပေ သည်။ ထို့ကြောင့် ၎င်းတို့ထဲမှာ အများစု၊ အားမနာတမ်းပြောရလျှင် အားလုံးလောက်နီးပါးမှာ ဒေသခံများထံမှ ကြားဖူးနားဝ စကားများ၊ ပါးစပ်ရာဇ၀င်များကိုသာကိုးကား၍ စာတမ်းများပြုစုခဲ့ကြပြီး ၎င်းတို့၏စာတမ်းများကို ရာစုနှစ်ပေါင်းများစွာ တည် ရှိနေခဲ့သော ခိုင်မာသည့် မြန်မာစာပေရင်းမြစ်များနှင့် ကိုက်ညီမှု ရှိ /မရှိ သေချာစစ်ဆေးနိုင်စွမ်းမရှိခဲ့သည်ကို ဝမ်းနည်းစွာ တွေ့ရှိရလေတော့၏။ မည်သို့ပင်ဖြစ်စေ အငြင်းပွားဖွယ်ရှိ နေသောစာတမ်းများအပါအ၀င် အဆိုပါနိုင်ငံခြားသားသုတေသီများ ၏ ကြိုးပမ်းအားထုတ်မှုများအားလုံးကို မိမိတို့အနေဖြင့် လျှစ်လျှူမရှုသင့်ပဲ အသိအမှတ်ပြုသင့်ပါသည်။” (1)\n“မြန်မာဘာသာစကားနှင့် စာပေဆိုင်ရာစာအုပ်စာတမ်းအချို့ကို မြန်မာလူမျိုး ပညာတတ်အချို့က အင်္ဂလိပ်ဘာသာဖြင့် ရေးသားပြုစုထားသည်များရှိပါသည်။ ၎င်းပုဂ္ဂိုလ်များမှာ အင်္ဂလိပ်စာပေနှင့် ဘာသာစကားဆိုင်ရာ ပညာရပ်နယ်ပယ်မှ ပညာ ရှင်များဖြစ်ကြပြီး မြန်မာစာပေနှင့် ဘာသာစကားဆိုင်ရာ ပညာရပ်နယ်ပယ်မှ ပညာရှင်များမဟုတ်ချေ။ ထို့ကြောင့် အဆိုပါ ပုဂ္ဂိုလ်များသည် မြန်မာစာပေထက် အင်္ဂလိပ်စာပေနှင့် ပိုမိုရင်းနှီးကျွမ်းဝင်ကြသည်။”\n၎င်းတို့ရေးသားပြုစုသော စာတမ်းများကို နိုင်ငံခြားသားသုတေသီများက ရည်ညွှန်းကိုးကားထည့်သွင်းရေးသားခြင်းများ မကြာခဏ တွေ့ရတတ်ပြီး ရလဒ်အနေဖြင့် အဓိပ္ပါယ်ကောက်ယူမှု လွဲမှားခြင်း၊ ခန့်မှန်းမှု အလွဲများ၊ လွဲမှားသည့် ခြုံငုံသုံးသပ် ချက်များကို တွေ့ရပေးသည်။ (2)\nအထက်ပါအချက်နှင့်စပ်လျဉ်း၍ မြန်မာစာပေနှင့်ဘာသာစကားထဲတွင် အဓိပ္ပါယ်လွဲမှားစွာ ကောက်ယူဘာသာပြန် နားလည် လျှက်ရှိသည့် Kula (ကုလား) ဟူသောစကားလုံးကို ဥပမာတစ်ခုအနေဖြင့် ထုတ်နုတ်တင်ပြလိုပါသည်။ အဆိုပါအခေါ် အဝေါ်တွင် တစ်ဖက်သားအား ထိခိုက်နစ်နာစေသည့် အဓိပ္ပါယ်တစ်စုံတစ်ရာမပါဝင်သော်လည်း နိုင်ငံခြားသား ပညာရှင် တချို့က ထိုစကားလုံးအား အဓိပ္ပါယ်လွဲမှားစွာ ကောက်ယူဘာသာပြန်ဆိုကြပြီး ချိုးနှိမ်သည့် သဘောဆန်သော အဓိပ္ပါယ်ဖွင့် ဆိုမှုဖြင့် ရေးသားတင်ပြလျှက်ရှိကြသည်။ မိမိအနေဖြင့် ဤစာတမ်းတွင် အဆိုပါစကားလုံးအား အဓိပ္ပါယ်ဖွင့်ဆိုပုံနှင့် စပ် လျဉ်း၍ ခိုင်မာသည့် မြန်မာစာပေအရင်းအမြစ်များ၊ ထင်ရှားသည့် မြန်မာစာပေပညာရှင်များ၏ သုံးစွဲပုံများနှင့် သာမန်လူများ ထံမှရသော ကြားဖူးနားဝ ပါးစပ်ရာဇ၀င်များကို အခြေခံကိုးကားခြင်း၏ရလဒ်အဖြစ် ပညာရှင်အချို့၏ သတိမမူပဲ လွဲမှားစွာ ဘာသာပြန်ဆို ရေးသားတင်ပြမှုများကို ထုတ်နုတ်တင်ပြလိုပါသည်။\nကုလားဟူသည့် အခေါ်အဝေါ်နှင့်စပ်လျဉ်း၍ ၎င်းစကားသည် ကုလဟူသော ပါဠိစကားမှ ဆင်းသက်လာကြောင်း အယူအဆ တစ်ရပ်ရှိပြီး မြင့်မြတ်သောအမျိုးအနွယ်ဟု အဓိပ္ပါယ်ရသည်။ (ကုလပုတ္တ-မြင့်မြတ်သောအမျိုးအနွယ်မှ ဆင်းသက်လာသော သား၊ အမျိုးကောင်းသား) အဆိုပါအခေါ်အဝေါ်ဖြင့် မြန်မာနိုင်ငံမှ ရှေးဦး ဗုဒ္ဓဘာသာဝင် မွန်၊ ဗမာ၊ ရခိုင်၊ ရှမ်း၊ ကရင် စသည့် မျိုးနွယ်စုများက အိန္ဒိယတိုက်ငယ်မှ မျိုးနွယ်စုများအား ချီးမြှောက်ခေါ်ဝေါ်ကြသည်။ အဘယ်ကြောင့်ဆိုသော် ဗုဒ္ဓကိုယ်တော် တိုင်ပင် အိန္ဒိယတိုင်းသားတစ်ဦးဖြစ်သောကြောင့် ပေတည်း။\nအဆိုပါယူဆချက်အား အောက်တွင်ဖော်ပြထားသည့် စာပေများမှ အထောက်အထားများအရ သိရှိရသည်။ (1) The Myanmar Language Commission, Myanmar-English Dictionary, Yangon, 1993, p. 10. ကုလား / kala/ n 1. native of the Indian subcontinent. 2. court-card; picture card. adj of foreign origin. See also သင်္ဘော [Pali ကုလ]\n(2) The Myanmar Language Commission, မြန်မာအဘိဓာန် (Myanmar-Myanmar Dictionary), Yangon, 1991, p.9ကုလား /kla;/ n 1’ အိန္ဒိယတိုက်ငယ်ဒေသမှ လာသောသူများ။2သာမန်အားဖြင့် မြန်မာနိုင်ငံအနောက်ဖက်ရှိ တိုင်း နိုင်ငံများမှ လာသောသူမျာ3းစက္ကူဖဲတွင် ဂျက်၊ကွင်း၊ကင်း ဖဲချပ်ကိုခေါ်သောစကား န၀ိ- နိုင်ငံခြားမှလာသော။ နိုင်ငံခြား မှဖြစ်သော။ [ပါ၊ကုလ]\n(3) ဦးဝန်-တက္ကသိုလ်မြန်မာ အဘိဓာန်၊ အပိုင်း(၁) (The University Burmese-Burmese Dictionary), Rangoon, 1952, vol.1, p. 22. ကုလား နံ ၁။ အိန္ဒိယနိုင်ငံသားများ ၂။ သာမန်အားဖြင့်ကား မြန်မာနိုင်ငံ အနောက်ဖက်ဒေသများမှ လာသူ များ—-နံဝိ နိုင်ငံခြားမှဖြစ်သော။ နိုင်ငံခြားမှလာသော။ [မွန်၊ဂလာ။ ပါ၊ကုလ]\n(4) ဦးဟုတ်စိန်၊ ပါဠိမြန်မာအဘိဓာန်၊ ဒုတိယပိုင်း၊ ရန်ကုန်၊ ၁၉၅၆၊ စာမျက်နှာ ၃၂၉ ။(The PaliBurmese Dictionary), Rangoon, 1956, vol. 2, p. 329. ကုလ [ကုလ] (န) အမျိုး။ မြတ်သောအမျိုး။ အိမ်။ မိဘအိမ်။ အလုပ်အကျေွး ဒါယကာ။\n(5) Judson, A., Burmese-English Dictionary, Baptist Press, Rangoon, edited 1953. p. 173 (First Edition: 1836). ကုလား (Pali) n,arace အမျိုး one whose race is distinctly marked,acaste person;anative of any country west of Burma;aforeigner …etc.\nအမှန်မှာ မြန်မာများသည် ပါဠိစကား ကုလ(မြင့်မြတ်သော၊ ကြီးကျယ်သော၊ အမျိုးမြင့်မြတ်သော၊ ထူးခြားသိသာသော – meaning holy, great, noble, distinguished etc.) အဓိပ္ပါယ်ဖွင့်ဆိုမှုဖြင့် ပုံစံအမျိုးမျိုး သုံးစွဲကြသည်။\nအောက်ဖော်ပြပါ အသုံးအနှုန်းများအား ဥပမာအဖြစ်ထုတ်နုတ်တင်ပြလိုပါသည်။\n(a) ကုလသမဂ္ဂ (Kula Thamagga) great/noble organization United Nations\n(b) ကုလားအုတ် (ကုလသြဋ္ဌ) (Kula Oatta) distinguished camel camel, the distinguished animal\n(c) ကုလကုမ္မာရီ (Kula Kumari) noble young lady young lady of the noble race\n(d) ကုလပဗ္ဗတ (Kula Pabbata) great/distinguished mountain mountain range\nဒုတိယအယူအဆအနေဖြင့် ကုလားဟူသောဝေါဟာရသည် မူလမွန်စကား ဂိုလ (ရွှံ့ဖြင့်လုပ်သောအိမ်၊ မြေဖြင့်လုပ်သောအိမ် တွင်နေသူများ) မှဆင်းသက်လာကြောင်း သိရှိရသည်။ အဆိုပါအယူအဆအား အထောက်အကူဖြစ်စေသည့် အထောက် အထားများအား တင်ပြလိုပါသည်။ (1) Yule, Henry, Col. and Burnell, A. C., Hobson-Jobson, Calcutta, 1990 (First Edition 1886), p. 495. “The true history of the word has for the first time been traced by Prof. Forchhammer to Gola , the name applied in old Pegu inscriptions to the Indian Buddhist immigrants,aname which he identifies with Sanskrit Gauda , the ancient name of northern Bengal, hence the famous city of Gaur”.\nယင်းဝေါဟာရ၏ သမိုင်းကြောင်း လမ်းစအမှန်ကို ပထမဆုံးရှာဖွေတွေ့ရှိခဲ့သူမှာ ပါမောက္ခ Forchhammer ဖြစ်သည်။ ၎င်းက ရှေးဟောင်းပဲခူးကျောက်စာများတငွ် ဂိုလာဟူသော အသုံးအနှုန်းသည် လာရောက်အခြေစိုက်သူ အိန္ဒိယတိုင်းသား ဗုဒ္ဓဘာသာဝင်များကို ရည်ညွှန်းကြောင်း၊ ရှေးဟောင်း သင်္သကရိုက်ဘာသာတွင် ဘဂင်္လားမြောက်ပိုင်းကို “ဂေါဒ” ဟု ခေါ် ကြောင်း ယခုခေတ်တွင် “ဂေါ်ရ်” အမည်ဖြင့် ထင်ရှားသောမြို့ဖြစ်ကြောင်း ထုတ်ဖေါ်ပြခဲ့ပါသည်။\n(2) The Kalyani Inscription, Pegu, 14. Century, written in Mon language. (Translation): “The heroes Sona and Uttara were sent to Ramaña, which formsapart of Suvannabhumi, to propagate the holy faith …….. This town is called to this day Gola mattikanagara , because of the many houses it contained made of earth in the fashion of houses of the Gola people.”\nမွန်ဘာသာဖြင့်ရေးထိုးသည့် ကလျာဏီကျောက်စာ၊ အေဒီ ၁၄ ရာစု၊ ပခဲူး။ “သူရေဲကာင်းသုန္နနှင့် ဥတ္တရတို့ကို သာသနာပြုရန် သုဝဏ္ဏဘုမ္မိတိုင်းတွင်ပါဝင်သောာရာမည ဒေသသို့ စေလွှတ်လိုက်သည်။ ——– ယင်းမြို့ကို ယနေ့အထိ “ဂိုလာမတ္တိ ကာနာဂရ” ဟုခေါ်သည်။ အကြောင်းမှာ အိမ်များကို “ဂိုလာ” တို့၏မူရင်းပုံစံအတိုင်းရွှံ့၊ မြေတို့ဖြင့် ဆောက်လုပ် ထားသော ကြောင့် ဖြစ်သည်။\n(3)ဦးဝန်-တက္ကသိုလ်မြန်မာ အဘိဓာန်၊ အပိုင်း(၁) (The University Burmese-Burmese Dictionary), Rangoon, 1952, vol.1, p. 22. ကုလား နံ ၁။ အိန္ဒိယနိုင်ငံသားများ ၂။ သာမန်အားဖြင့်ကား မြန်မာနိုင်ငံ အနောက်ဖက်ဒေသများမှ လာသူ များ—- နံဝိ နိုင်ငံခြားမှဖြစ်သော။ နိုင်ငံခြားမှလာသော။ [မွန်၊ဂလာ။ ပါ၊ကုလ]\n(4) ခေတ်သစ်မွန်ဘာသာစကားတွင် အိန္ဒိယတိုက်ငယ်မှလူမျိုးများအား ခေါ်ဝေါ်သည့်အမည်မှာ “ဂိုလာ” ဖြစ်သည်။ ပိုးက ရင်များက အိန္ဒိယလူမျိုးများအား “ကူလား” ဟုခေါ်ဆိုပြီး စကောကရင်များက “ကိုလား” ဟု ခေါ်ဆိုကြသည်။ ထိုင်းလူမျိုးများ ကမူ အိန္ဒိယတိုင်းသားများအား “ကဲလ်” ဟု ခေါ်ဝေါ်ကြသည်။\nတတိယအယူအဆအနေဖြင့် ကုလား(ကုလ)ဟူသော ဝေါဟာရသည် ကိုလား/ ခိုလား Cola/Chola ဟူသော ဝေါဟာရများမှ ပြောင်းလြဲဖစ်ပေါ်လာသည်ဟု သိရှိရသည်။ အဆိုပါအယူအဆအတွက် အထောက်အထားများမှာ အောက်ပါအတိုင်းဖြစ် သည်။\n(1) Yule, Henry, Col. and Burnell, A. C., Hobson-Jobson, Calcutta, 1990 (First Edition 1886), p. 257. “Chola, as the name of Tamil people and their royal dynasty appears as Choda in one of Asoka’s inscriptions, and in the Telugu inscriptions of the Chalukya dynasty.” “ခိုလား” ဟူသောဝေါဟာရနှင့်ပတ်သက်၍ တမီလ်လူမျိုးနှင့် မင်းဆက်အကြောင်းကို အာသောကကျောက်စာနှင့် ကလုကျ မင်းဆက်အတွင်းရေးထိုးသည့် တယ်လ်လူဂူကျောက်စာများ အရ “ခိုဒါး” ဟုလည်းရေးထိုးထားကြောင်း သိရသည်။\n(2) Myanmar-English Dictionary, Department of the Myanmar Language Commision, Ministry of Education, Union of Myanmar, “A History of the Myanmar Alphabet, p.iv. “အိန္ဒိယနိုင်ငံတောင်ပိုင်းတွင် မောရိယ (Maurya) မင်းဆက်ပျက်သုဉ်းပြီးနောက် အန္ဓရ (Andhra) မင်းဆက်ပေါ်ထွန်းလာခဲ့သည်။ ထို့နောက် ပလ္လဝါ (Pallava), ကဒမ္ဗ (Kadamba), ကလုကျ (Calukya), ရပ်စတြကုတ (Rashtrakuta) နှင့် ကိုလား (Cola) ကဲ့သို့သော မင်းဆက်များ ဆက် လက်ပေါ်ထွန်းခဲ့သည်။ အဆိုပါမင်းဆက်များ ထီးနန်းစိုးစံစဉ်ကာလအတွင်း ဗြဟ္မီအက္ခရာစာပေ (Brahmi) ထွန်းကားလာ ခဲ့ပြီး အနောက်ပိုင်းတွင် ပတ်ချီမီ (Pacchimi) အရေးအသား၊ အလယ်ပိုင်းတွင် မဓယပါရာဒက်ရှ် (Madhya Pradesh) အ ရေးအသား၊ တောင်ပိုင်းတွင် တယ်လဂူ (Telugu), ကနာတီ (Kanati), ကဝိသုံး ဂရန္တ (academic Grantha) နှင့် ကဒမ္ဗ (Kadamba), ကလုကျ (Calukya), ရပ်စတြကုတ (Rashtrakuta) တို့ပါဝင်သော တမီလ် Tamil စသည့် စာပေအရေး အသားတို့ ထွန်းကားလာခဲ့သည်။ ဗြဟ္မီစာပေမှဆင်းသက်လာသော ၎င်းစာပေအရေးအသားတို့သည် အိန္ဒိယမှ ကိုးကွယ် ယုံကြည်မှုများ၊ ယဉ်ကျေးမှုများနှင့်အတူ အေဒီတစ်ရာစုမှ ရှစ်ရာစုအတွင်း တိဗက်၊ သီရိလကာင်္၊ မြန်မာ၊ ထိုင်း၊ ကမ္ဘောဒီး ယားနှင့် အင်ဒိုနီးရှားနိုင်ငံများသို့ ပျံ့နှံ့သွားပြီး ၎င်းဒေသများမှ တိုင်းရင်းသားဘာသာ စာပေအရေးအသားတို့ကို ဖွံ့ဖြိုးတိုး တက်စေရန် ကူညီပေးခဲ့သည်။\nအရှေ့တောင်အာရှဒေသသို့ အိန္ဒိယတောင်ပိုင်းသားများ ရေကြောင်းခရီးဖြင့် အိန္ဒိယစာပေ၊ ယဉ်ကျေးမှုတို့ကို တပါတည်းယူ ဆောင်ကာ ရောက်ရှိလာချိန်မှစတင်၍ ဒေသခံများမှ ၎င်းတို့အား “ကိုလား” Cola (သို့) “ခိုလား“ Chola လူမျိုးများဟု ခေါ်ဆိုကြမည်မှာ အလွန်ဖြစ်နိုင်ဖွယ်ရှိသည်။ ထို့ကြောင့် အဆိုပါအခေါ်အဝေါ်သည် မွန်တို့၏မူလအသုံးအနှုန်းဖြစ်သော ဂိုလာ/ဂလာ၊ ကရင်လူမျိုးတို့၏ ကိုလား/ကူလားနှင့် ဗမာလူမျိုးတို့ခေါ်ဝေါ်ကြသည့် ကုလား/ကုလ စသည့် အသုံးအနှုန်း များနှင့် ဆက်စပ်မှုရှိနိုင်ပါသည်။\nမိမိထုတ်နုတ်တင်ပြခဲ့သည့် စာပေများအရ ကုလားဟူသောဝေါဟာရသည် ပါဠိစာပေရှိ ကုလဟူသောစကားနှင့် ဆက်စပ်မှု ရှိခြင်း (သို့) အိန္ဒိယတောင်ပိုင်းရှိ “ကိုလား”/“ခိုလား” Cola/Chola မင်းဆက်မှဆင်းသက်လာခြင်း (သို့) နှစ်မျိုးစလုံးနှင့် ဆက်စပ်မှုရှိပြီး မွန်တို့က ဂိုလာ/ဂလာ ဟု မွေးစားယူကာ ဗမာများထံတွင် ကုလားဟု အသံထွက်ပြောင်းသွားကြောင်း တွေ့ ရှိနိုင်သည်။ အထက်ဖော်ပြပါယူဆချက်အားလုံးတွင် ကုလားဟူသောဝေါဟာရသည် အဖျက်သဘောဆောင်သည့် အဓိပ္ပါယ် သက်ရောက်မှုမျိုး ချိုးနှိမ်သည့် သဘောဆန်သောအဓိပ္ပါယ်သက်ရောက်မှုမျိုး လုံးဝမရှိခဲ့ကြောင်း ဖော်ပြလျှက်ရှိသည်။ ထို့ကြောင့်ယင်းအသုံးအနှုန်းကို ဧကူနခြင်းကင်းပြီး လွတ်လပ်စွာ ပြောဆိုရေးသားသုံးနှုန်းနိုင်သည်သာမက ၎င်းအသုံးအနှုန်း သည် အပြုသဘောဆောင်သည့် အဓိပ္ပါယ်မျိုးပါ သက်ရောက်စေကြောင်း တွေ့ရှိနိုင်ပါသည်။\nကုလားဟူသော ဝေါဟာရသည် ရှေးဟောင်းစကား အခေါ်အဝေါ်တစ်ခုဖြစ်သည်။ ပုဂံခေတ်ကျောက်စာ များ (အေဒီ၁၂ရာစု-အေဒီ ၁၄ရာစု) တွင် ကုလားဟူသော စကားလုံးနှင့်စပ်လျဉ်း၍ ကုလားကခြေသည်၊ ကုလားပသာသည် (ဗုံတီးသမား) စ သည့် အသုံးအနှုန်းများကို တွေ့ရှိနိုင်သည်။ အိန္ဒိယဗိသုကာပုံစံဖြင့် တည်ဆောက်ထားသော စေတီပုထိုးများကိုပင်လျှင် ကုလားကျောင်းဟု ခေါ်ဝေါ်ကြသည်။ (ဥပမာအာနန္ဒာ၊ သဗ္ဗေညု [ဘာသာပြန်သူ])။ အကယ်၍ ကုလားဟူသော ဝေါဟာရ သည် ခေါ်တွင်ခံရသည့် ပုဂ္ဂိုလ် (သို့) အရာဝထ္ထုအား ဂုဏ်သရေညှိုးနွမ်းစေခဲ့လျှင် ချိုးနှိမ်သည့် သဘောဆန်သော အဓိပ္ပါယ် သက်ရောက်မှုမျိုးရှိနိုင်ခဲ့လျှင် မြန်မာတို့အနေဖြင့် ၎င်းတို့အမြတ်တနိုးကိုးကွယ်ရာ စေတီပုထိုးများကို ကုလားအမည်ရှေ့မှ ထည့်၍ ခေါ်ဆိုလိမ့်မည် မဟုတ်ချေ။\nပုဂံမင်းဆက်မှ အလောင်းစည်သူမင်းကြီး၏သားတော် နရသူမင်းအား ရာဇ၀င်ဆရာတို့က ကုလားကျမင်းဟုခေါ်ဆိုကြသည်။ အဘယ်ကြောင့်ဆိုသော် အဆိုပါမင်းအား အိန္ဒိယလူမျိုးတို့က လုပ်ကြံသတ်ဖြတ်ခဲ့ခြင်းကြောင့်ဖြစ်သည်။\nရခိုင်ပြည် လောင်းကြက်မင်းဆက်၏ နောက်ဆုံးဘုရင်၊ အေဒီ ၁၄၃၀ တွင် မြောက်ဦးမြို့ကို စတင်တည်ထောင်သူ၊ မြောက်ဦး မင်းဆက်၏ ပထမဆုံးဘုရင်ဖြစ်သူ နရမိတ်လှ (မင်းစောမွန်) အား ရာဇ၀င်ဆရာတို့က ကုလားပြည်ရောက်မင်းဟု နာမည် ပြောင် ပေးခဲ့ကြသည်။ အဘယ်ကြောင့်ဆိုသော် မင်းစောမွန်သည် အင်းဝကျူးကျော်စစ်ကြောင့် ဘဂင်္လားပြည်တွင် ခိုလှုံခဲ့ရ သောကြောင့်ဟု အချို့ရာဇ၀င်ဆရာများက ရေးခဲ့ပါသည်။ (သို့သော်လည်း ခေတ်သမိုင်းဆရာအချို့က ဘင်္ဂလီသမိုင်းနှင့် တိုက်ကြည့်ပြီး နရမိတ်လှ (မင်းစောမွန်) ဘင်္ဂလားပြည်တွင် ခိုလှုံခဲ့ရကြောင်းကို လက်မခံကြပါ။ [ဘာသာပြန်သူ]) အကယ်၍ ကုလားဟူသောဝေါဟာရသည် သိမ်ဖျင်းနိမ့်ကျသော အသုံးအနှုန်းတစ်ခုဖြစ်ခဲ့လျှင် ချိုးနှိမ်သည့် သဘောဆန်သော အဓိ ပ္ပါယ်သက်ရောက်မှုမျိုးရှိနိုင်ခဲ့လျှင် ထိုခေတ်အခါက သက်ဦးဆံပိုင်ဘုရင်တည်းဟူသောပုဂ္ဂိုလ်အား မည်သူတစ်ဦးတစ် ယောက်ကမျှ ထိုကဲ့သို့သော အတိုကောက်အမည်ဖြင့် အမှတ်သညာပြုရဲလိမ့်မည် မဟုတ်ချေ။ (နှိုင်းယှဉ်ရန်- ပုဂံခေတ် နရသီဟပတေ့မင်းအား ရာဇ၀င်တွင် တရုတ်ပြေးမင်းဟု ဖော်ပြထားသည်။ အဘယ်ကြောင့်ဆိုသော် အေဒီ ၁၂၈၇ ခုနှစ် တငွ် ကူဗလိုင်ခန်၏ တရုတ်တပ်များ ၀င်ရောက်တိုက်ခိုက်သဖြင့် ထွက်ပြေးတိမ်းရှောင်ခဲ့ရသောကြောင့် ဖြစ်သည်။)\nမြန်မာနိုင်ငံ၏ အထင်ရှားဆုံး ရာဇ၀င်ဆရာများထဲမှာ တစ်ဦးဖြစ်သူ၊ မြန်မာ့သမိုင်းတွင် အရေးပါဆုံး ရာဇ၀င် ကျမ်းသုံးစောင်ကို ညောင်ရမ်းခေတ် (ဒုတိယအင်းဝမင်းဆက်) အတွင်း ရေးသားပြုစုခဲ့သူ ရာဇ၀င်ဆရာ၏အမည်မှာ ဦးကုလားဖြစ်သည်။ အ ကယ်၍ ကုလားဟူသောအမည်သည် အောက်တန်းကျသည့် အမည်နာမတစ်ခုဖြစ်နေခဲ့ပါလျှင် ချိုးနှိမ်သည့် သဘောဆန် သော အဓိပ္ပါယ်သက်ရောက်မှုမျိုးရှိနိုင်ခဲ့လျှင် အလွန်ထင်ရှားကျော်ကြားသည့် အဆိုပါရာဇ၀င်ဆရာသည် ၎င်း၏အမည် အား ပြောင်းလဲပစ်မည်မှာ သေချာသည်။\nရှေးခေတ်အခါက ရခိုင်၊ ဗမာ၊ မွန်ဘုရင်များသည် ၎င်းတို့ကိုယ်၎င်းတို့ ဗုဒ္ဓ၏မျိုးနွယ်ဖြစ်သည့် သကျသာကီဝင်မျိုးရိုးမှ ဆင်း သက်လာသည်ဟု ထုံးတမ်းစဉ်လာအရ ယုံကြည်ခဲ့ကြသည်။ အထက်ပါအချက်အရ ထိုဘုရင်များသည် ၎င်းတို့ကိုယ်၎င်းတို့ အိန္ဒိယတိုင်းသားမျိုးဆက်များအဖြစ် ယုံကြည်ခဲ့ကြောင်း သိရှိနိုင်သည်။ အဆိုပါအချင်းအရာများကို ကြည့်ခြင်းဖြင့် အိန္ဒိယ တိုက်ငယ်မှ မျိုးနွယ်စုများနှင့်ပတ်သက်၍ နှိမ့်ချဆက်ဆံခြင်း (သို့) လူမျိုးရေးခြွဲခားခြင်းစသည့် အချက်များ မြန်မာများတွင် မရှိခဲ့ကြောင်း သိနိုင်ပါသည်။\nမြန်မာဘာသာစကားတွင် တစ်စုံတစ်ခုကို ကုလားဟူသော အသုံးအနှုန်းဖြင့် ရှေ့မှဖြစ်စေ၊ နောက်မှဖြစ်စေ ပေါင်းစပ်၍ အ မည်သစ်ဖန်တီးကာ အဆိုပါအရာသည် မူလဘူတနိုင်ငံခြားမှဖြစ်ကြောင်း (သို့) နိုင်ငံခြားမှဝင်ရောက်လာကြောင်း (သို့) မြန်မာပြည်၏ အနောက်ဖက်ရှိတိုင်းပြည်များမှဖြစ်ကြောင်းကို အလွယ်တကူသိရှိနိုင်ရန် ခေါ်ဆိုလေ့ရှိသည်။\n(1) ကုလားစပါး Indian rice/paddy rice/paddy of Indian origin wheat\n(2) ကုလားတည် Indian preserve/pickle pickle or preserve of fruits/vegetables in Indian style Chutney or Indian style pickle\n(3) ကုလားထိုင် Indian/foreigner sit the thing which foreigners use for sitting chair\n(4) ကုလားပဲ Indian bean beans eaten by Indians passionately gram, chick pea\n(5) ကုလားဖြူ Indian white the foreigners who are white Europeans, Caucasian နောက်တွင် ကုလားထည့်သွင်းခေါ် ဆိုသည့် နာမ်များ\n(1) ဆိတ်ကုလား (သိုးသတ္တဝါ) goat Indian goat of Indian/foreign origin sheep\n(2) ဒုံးကုလား lever Indian/foreign lever of foreign origin mechanical jack, motor car jack\n(3) ငှက်ကုလား bird Indian/foreign bird of Indian/foreign origin black-necked stork ( Xenorhynchus asiaticus )\n(4) ဗွတ်ကုလား bulbul (a kind of small bird) Indian/foreign bulbul of foreign origin Eurasian jay ( Garrulus leucotis )\n(5) ကျေးကုလား parrot/parakeet Indian/foreign parrot/parakeet of Indian/foreign origin slaty-headed parakeet ( Psittacula himalayana )\nအခန်း(၃) အဆင့်မြင့်မြန်မာစာပေများတွင် ကုလားဟူသောအသုံးအနှုန်းအား သုံးစွဲပုံဥပမာများ\n(1) ယောအတွင်းဝန် ဦးဖိုးလှိုင်-ဥတုဘောဇနသဂင်္ဟကျမ်း၊ စာပြီးနှစ် ၁၈၇၅ ခုနှစ်၊ စာမျက်နှာ-၈၉ [အနောက်ပြည်သားများကို မြန်မာတို့က ကုလားခေါ်သည်]\n(1) ပုဂံဝန်ထောက်မင်း ဦးတင်-မြန်မာမင်းများ အုပ်ချုပ်ပုံစာတမ်း၊ ရန်ကုန်၊ ၁၉၃၁ခုနှစ်၊ စာမျက်နှာ ၃၃-၃၅ [ကုလားမျိုး ၆၀ ရှိကြောင်းကို …….]\n(2) အရေးတော်ပုံငါးစောင်တွဲ-သုဓမ္မ၀တီပုံနှိပ်တိုက်၊ ရန်ကုန်၊ ၁၉၂၀ခုနှစ်၊ စာမျက်နှာ ၃၅၆ [ကုလားပန်းသေးမြို့သားများ ……]\n(3) မန်လည်ဆရာတော်- မဟာသုတကာရီ မာဃဒေ၀လင်္ကာသစ်၊ ရန်ကုန်၊ ၁၉၀၄ခုနှစ် (ပြန်လည်ပုံနှိပ်ခြင်း ၁၉၃၈ ခုနှစ်)၊ စာမျက်နှာ ၃၇ [ကုလားပသီ ဘရင်ဂျီက ……….. ]\n(4) တော်စိန်ခို- လွှတ်တော်မှတ်တမ်း၊ ရန်ကုန်၊ ၁၉၁၅ ခုနှစ်၊ စာမျက်နှာ ၂၉ [သူပုန်ကုလား အင်္ဂလိပ်လူမျိုးတို့ကို … ] (5) ကျည်းကန်ရှင်ကြီး- အမရပူရသို့ပေး မေတ္တာစာ၊ ၁၈ရာစုအတွင်း ရန်ကုန်သို့ အလည်အပတ်လာရောက်စဉ် ရေးစပ်ခဲ့သည်။ [အာရမဏီ ဘရင်ဂျီ၊ ကပ္ပလီခလာသီ၊ ဇော်ဂျီကလယ်၊ ကုလားနွယ်တိုင်းမသိ၊ ထုပတိနှင့် ……… ]\nအခန်း(၄) ထင်ရှားသည့်ပုဂ္ဂိုလ်များ၏ ကုလားဟူသော အသုံးအနှုန်းအား သုံးစွဲပုံဥပမာများ\n(1) မြန်မာနိုင်ငံ၏ လွတ်လပ်ရေးဖခင်ကြီး ဗိုလ်ချုပ်အောင်ဆန်း ၁၉၄၇ ခုနှစ် ဇူလိုင်လ ၁၃ရက်နေ့၊ လုပ်ကြံခြင်းမခံရခင် ၆ ရက်အလိုတွင် ဗိုလ်ချုပ်အောင်ဆန်း နောက်ဆုံးပြောကြားခဲ့သောမိန့်ခွန်းအတွင်း မြန်မာနိုင်ငံသားများ၏ လက်ဖွာမှုများ၊ ဖြုန်းတီးမှုများကို ထောက်ပြသွားပြီး အဆိုပါစရိုက်များကြောင့် လွတ်လပ်ရေးရရှိပြီးနောက် ပြည်ပတင်သွင်းကုန် အရေအ တွက်ကို လျှော့ချသင့်သည်ဟု ပြောကြားသည့်နေရာတွင် ကုလားဟူသောအသုံးအနှုန်းအား ဤသို့သုံးစွခဲ့သည်။ “ဆီကို ကုလားပြည်က ၀ယ်ရတယ်” အကယ်၍ ကုလားဟူသောအသုံးအနှုန်းသည် တစ်စုံတစ်ရာအား ထိခိုက်စေသည့် ဆိုးရွား သောအဓိပ္ပါယ်သက်ရောက်မှုမျိုးရှိနေခဲ့လျှင် ဗိုလ်ချုပ်အောင်ဆန်းအနေဖြင့် အဆိုပါစကားလုံးအား သူ၏မိန့်ခွန်းအတွင်း ထည့်သွင်း ပြောကြားလိမ့်မည် မဟုတ်ချေ။\n(2) မြန်မာနိုင်ငံ၏ ပထမဆုံး ၀န်ကြီးချုပ် ဦးနု Burma under the Japanese အမည်ဖြင့် J. S. Furnival ဘာသာပြန် ဆိုထုတ်ဝေခဲ့သည့် ၀န်ကြီးချုပ်ဦးနု မြန်မာဘာသာဖြင့် မူရင်းရေးသားသော ငါးနှစ်ရာသီ ဗမာပြည် စာအုပ် စာမျက်နှာ ၁၇ တငွ်- “ကန်ထရိုက်တာကုလားသည် သူ၏အလုပ်ကို ဆက်မလုပ်တော့ဘဲ မန္တလေးမှ ထွက်ပြေးခြင်းဖြစ်လေသည်။”\nစာမျက်နှာ ၂၀၅ တွင် တဖန်- “အုပ်ချုပ်ရေးစီရင်မှုအဖွဲ့(preparatory Committee) ကိုဖွဲ့ပြီး၍ တစ်လလောက်ရှိသောအခါ တစ်နေ့သ၌ လက္ခဏာဖတ်တတ်သော ကုလားနာမည်ကြီးတစ်ဦးကို သူ၏ရုံးခန်းအတွင်း၌ ဒေါက်တာဘမော်သည် ခေါ်၍ (သူသည် ချောင်း၍ အသတ်ခံရမည်လောဟူ၍) တိုင်ပင်ဘူး၏။”\n(3) ဗမာပြည်ကန်ွမြူနစ်ပါတီ၏ အထွေေထအွတွင်းရေးမှူး၊ သတင်းစာဆရာ၊စာရေးဆရာ ဦးသိန်းဖေမြင့် သူ၏ထင်ရှားသော စာအုပ်တစ်အုပ်ဖြစ်သည့် ဘုံဝါဒနှင့်တို့ဗမာစာအုပ် စာမျက်နှာ၁၇၀ တွင် – “ကုလားဆင်းရဲသားများကား ဗမာပြည်၌ လာ ရောက်နေထိုင်ရသောကျေးဇူးကို မေ့ဟန်မရှိ။ ဗမာများကို ရန်မမူ၊ တခါတခါ ဗမာများနှင့် ဆိုးတူကောင်းဘက် ဆောင်ရွက်ကြ လေသည်။ ရေနံချောင်း၊ တညင်စသော ရေနံမြေသပိတ်တို့၌၎င်း၊ အခြားသပိတ်တို့၌၎င်း၊ ကုလားအလုပ်သမားနှင့် ဗမာအ လုပ်သမားသည် တပူးတပေါင်းတည်းရှိသည်မှာ ထင်ရှား၏။”\nအခန်း (၅) အရေးကြီးစာရွက်စာတမ်းများမှ ကုလားဟူသော အသုံးအနှုန်းအား သုံးစွဲပုံဥပမာများ\n(1) ဖက်ဆစ်တိုက်ဖျက်ရေး ပြည်သူ့လွတ်လပ်ရေးအဖွ့ချဲုပ်၏ ကြေငြာစာတမ်း အမှတ် (၁)၊ အပိုဒ် (၂)၊ အပိုဒ်ခွဲ (ဏ)၊ ၁၉၄၄- ခု၊ သြဂုတ်လ ၇ ရက်။ (3) “ကရင်၊ ရှမ်း၊ ပလောင်၊တောင်သူ၊ ကချင်၊ ချင်း၊ မွန်၊ တရုပ်၊ ကုလား စသောလူနည်းစုများ၏ နိုင်ငံရေး၊ စီးပွားရေး၊ လူမှုဆက်ဆံရေးအခွင့်အရေးများကို အစိုးရက အထူးစောင့်ရှောက်ပေးခြင်း။” (2) မြေအောက် ကွန်မြူနစ်ပါတီ၏ ကြေငြာချက်၊ ၁၉၄၅-ခု ဖေဖော်ဝါရီလ ၂၇ ရက်။ အခဏ်း (၆)၊ အပိုဒ် (၄)။(4) “ကုလားစစ်တပ်ကိစ္စ။ (5) ကုလားစစ်တပ်သည် ဂျပန်စစ်တပ်နှင့်အတူ ဆုတ်ချင်လည်းဆုတ်သွားမည်၊ သို့မဟုတ် ဗမာပြည်တွင် ဖရိုဖရဲဖြစ်ချင်လည်း ဖြစ်သွားလိမ့်မည်၊ ကုလားစစ်တပ် ဖရိုဖရဲဖြစ်ခဲ့လျှင် ဗမာပြည်တွင် အဓိကရုဏ်းများ ဖြစ်နိုင်စရာလမ်းရှိသည်၊ ဖြစ်နိုင်ပါလျှင် ဂျပန်ကို တော်လှန်တိုက်ခိုက်ရေးတွင် ကုလားစစ်တပ်သည် ငါတို့နှင့်အတူ ပူးပေါင်း၍လုပ်သည်အထိ ကြိုးစားကြရမည်။”\nကိုလိုနီခေတ်အတွင်း အိန္ဒိယတိုက်ငယ်မှ မြန်မာနိုင်ငံအတွင်းသို့ ပြောင်းရွေ့အခြေချနေထိုင်သူဦးရေ အလန်ွအမင်းများပြား လာသည့်ကြောင့် အဆိုပါ အစွန်းရောက်အမျိုးသားရေးဝါဒီတို့က ကုလား ဟူသောဝေါဟာရအား အဓိပ္ပါယ်ဖွင့်ဆိုမှုသစ်တစ်ရပ် တီထွင်ဖန်တီးခဲ့ကြသည်။ ၎င်းတို့က ကုလားဟူသော ဝေါဟာရသည် “ကူး” (ဖြတ်သန်းခြင်း) ဟူသော မြန်မာဘာသာစကားနှင့် “လာ” (၀င်ရောက်ခြင်း) ဟူသော မြန်မာစကားမှ ဆင်းသက်လာသည်ဟု ပြောဆိုခဲ့ကြသည်။ အပြည့်အစုံ အဓိပ္ပါယ်ဖွင့်ဆိုပါက ပင်လယ်ရပ်ခြားတိုင်းတပါးမှ ဖြတ်သန်းဝင်ရောက်လာသူများဟု အဓိပ္ပါယ်ရသည်။\n၎င်းအဓိပ္ပါယ်ဖွင့်ဆိုချက်တွင်လည်း အဆိုးသဘော အဓိပ္ပါယ်သက်ရောက်မှု တစုံတရာမပါရှိပဲအတင်း မြန်မာမှုပြုခဲ့ကြခြင်း ဖြစ်သည်။ ယနေ့အချိန်ထိ အချို့သောရှေးဟောင်းစာပေဗဟုသုတမကြွယ်ဝသူများက ၎င်းအဓိပ္ပါယ်ဖွင့်ဆိုချက်ကို ဝိဂြိုဟ်ပြု မူ အမှန်အဖြစ် လွဲမှားစွာထင်မှတ်နေကြလျက်ရှိသည်။ သို့သော် အဆိုပါအဓိပ္ပါယ်ဖွင့်ဆိုချက်ကို မြန်မာမှုပညာရှင်အသိုင်း အဝိုင်းက အခြေအမြစ်မရှိ၍ လုံးဝလက်မခံပါ။\nအကယ်၍ “ကူးလာ” မှ ကုလားဖြစ်လာသည်ဆိုပါလျှင် အာဖရိကလူမည်းများကို ကပ္ပလီဟု မြန်မာ ဘာသာဖြင့်ခေါ်ဆိုသည့် အသုံးအနှုန်းအားလည်း အတင်းမြန်မာမှုပြု၍ “ကပ်”(အနားသို့တိုးသည်၊ အနီးတွင်နေသည်) နှင့် “ပလီ”(ချွဲသည်[ဘန်းစကား]၊ ချိုသာစွာဖြားယောင်းသည်) ဟု အဓိပ္ပါယ်ဖွင့်ဆိုလိုက်ပါက “ကပ္ပလီ” ဟူသော အခေါ်အဝေါ်သည် “အနီးတွင်နေ၍ ချွဲသူ” ဖြစ်သွားပါတော့မည်။ အမှန်တွင်မူ ၎င်းဝေါဟာရသည် အာရပ်ဘာသာစကား Kafir (Non Believer of Islam or infidel) “အစ္စလမ်ဘာသာ မကိုးကွယ်သော မိစ္ဆာအယူဝါဒရှိသူ” မှ ဆင်းသက်လာသောစကား ဖြစ်ပါသည်။\nထို့ကြောင့် ကုလားဟူသော ဝေါဟာရသည် “ကူးလာ” မှဆင်းသက်လာကြောင်း အဓိပ္ပါယ်ဖွင့်ဆိုချက်သည် မှားယွင်းသော အဓိပ္ပါယ်ဖွင့်ဆိုချက်ဖြစ်ကြောင်း၊ အတင်း မြန်မာမှုပြုခဲ့ကြခြင်းဖြစ်ကြောင်း သိရှိနိုင်သည်။\n(ခ) မြန်မာနိုင်ငံအတွင်းရှိ အိန္ဒိယ နွယ်ဖွားများ ကိုယ့်အဓိပ္ပါယ်နှင့် ကိုယ်ဖွင့်ဆိုပြီးနာကြည်းကြခြင်း။\nကုလားဟူသော အခေါ်အဝေါ်သည် တဖက်သားအား ထိခိုက်စော်ကားသည့်အဓိပ္ပါယ်မျိုး မသက်ရောက်သော်လည်း အိန္ဒိယနွယ်ဖွားများမှာ အဆိုပါအခေါ်အဝေါ်အား နှစ်သက်ခြင်းမရှိကြချေ။ အဘယ်ကြောင့်ဆိုသော ကုလားဟူသောအခေါ် အဝေါ်သည် အိန္ဒိယဘာသာစကားများဖြစ်သော ဟင်ဒီ၊ အူရဒူ၊ ဘင်္ဂလီစသည့် ဘာသာစကားများတွင် အသားအရောင်ရှိသူ (ဝါ) ငမဲ (သို့) အသားမဲဟုအဓိပ္ပါယ်ရသော “ကာလာ” ဝေါဟာရနှင့် အသံထွက်ခြင်း နီးစပ်နေကြောင့်ဖြစ်သည်။ ၎င်းပြင် ကိုလိုနီအရှင်သခင် ဗြိတိသျှတို့က အိန္ဒိယနွယ်ဖွားများကို “Coloured” ဟု နှိမ့်ချခြွဲခားဆက်ဆံခဲ့ကြခြင်းကြောင့်လည်း နာ ကြည်းချက်ရှိခဲ့ပါသည်။ ထို့ကြောင့် မြန်မာနိုင်ငံအတွင်းနေထိုင်ကြသော အိန္ဒိယ၊ ပါကစ္စတန်နှင့် ဘင်္ဂလီလူမျိုးများသည် နိုင်ငံခြားသားများ၊ အထူးသဖြင့် နိုင်ငံခြားသားပညာရှင်များ၊ သတင်းထောက်များနှင့် တွေ့ဆုံရာတွင် ကိုယ်လိုရာဆြွဲပီး ကု လားဟူသောအသုံးအနှုန်းသည် ဗမာ၊ ရခိုင်၊ မွန်စသည့် လူမျိုးများက ၎င်းတို့အား အသားမဲများ (ဝါ) ငမဲများဟု နှိမ့်ချခြွဲခား ဆက်ဆံသည့် အသုံးအနှုန်းဖြစ်ကြောင်း ညည်းညူရေရွတ်ပြီး ပြောဆိုလေ့ရှိကြသည်။\nသို့သော် ဗမာ၊ ရခိုင်၊ မွန်၊ ရှမ်း၊ ကရင်စသည့် မြန်မာတိုင်းရင်းသား လူမျိုးများအနေဖြင့် ကုလားဟူသော အခေါ်အဝေါ်အား သုံးစွဲသည့်နေရာတွင် အထက်ပါအဓိပ္ပါယ်မျိုးအား မည်သည့်အခါမှ ရည်ရွယ်ပြောဆိုခြင်းမရှိခဲ့ချေ။ အတိအကျထောက်ပြ ရမည်ဆိုပါလျှင် အိန္ဒိယမြောက်ပိုင်းနှင့် ပါကစ္စတန်ဒေသမှ ဆင်းသက်လာသော အချို့လူမျိုးများသည် မြန်မာနိုင်ငံတွင်းရှိ မွန်၊ ဗမာ၊ ရခိုင်စသည့် ဌာနေတိုင်းရင်းသား အချို့ထက် အသားပိုဖြူပြီး ချောမောလှပသည်ကို ကြည့်လျှင်သိရှိနိုင်ပါသည်။\nအထက်ဖော်ပြပါ အဓိပ္ပါယ်ဖွင့်ဆိုမှုနှင့်စပ်လျဉ်း၍ စာရေးသူ၏အယူအဆမှာ မြန်မာနိုင်ငံတငွ်းမှီတင်းနေထိုင်ကြသည့် အိန္ဒိယ နွယ်ဖွားလူမျိုးများသည် ၎င်းတို့ရောက်ရှိနေထိုင်သည့်နိုင်ငံ၏ ဘာသာစကားကို သေချာစွာ မလေ့လာသည့်အပြင် ကိုယ်လို ရာဆြွဲပီး “ငါ့မြင်းငါစိုင်း စစ်ကိုင်းရောက်ရောက်” လုပ်နေချက် သက်သက်သာဖြစ်သည်ဟု သုံးသပ်မိပါသည်။\nမြန်မာနိုင်ငံသားများကို ထိုင်းလူမျိုးများက ၎င်းတို့၏ ဘာသာစကားအရ Phama ဟုခေါ်ကြသည်။ အဆိုပါ စကားလုံး၏ အ သံထွက်သည် မြန်မာဝေါဟာရ ထဲတငွ် “ ဖာမ” သို့မဟုတ် “ဖားမ ” ဟူသော ဝေါဟာရနှင့် အသံထွက်ခြင်းနီးစပ်နေပါသည်။ ကိုယ်လိုရာဆြွဲပီး အဓိပ္ပါယ်ဖွင့်ဆိုခ့မဲည်ဆိုပါလျှင်လွဲမှားစွာ အဓိပ္ပါယ်ဖွင့်ဆိုနိုင်ပါသည်။ သို့သော် မည်သည့်မြန်မာလူမျိုးကမျှ အဆိုပါအခေါ်အဝေါ်အတွက် စောဒကတက်ခြင်းမရှိခဲ့ချေ။ (ထိုင်းလူမျိုးများအနေဖြင့် ဘုရင့်နောင်မင်းတရား ယိုဒယားကိုသိမ်းပိုက်ခဲ့သည်အချိန်တငွ် မြန်မာတို့အား Phama ဟုခေါ်ဆိုခဲ့သကဲ့သို့ ယခုမြန်မာလူမျိုးအများအပြား ထိုင်းနိုင်ငံအတွင်း အောက်ခြေသိမ်း အလုပ်လုပ်ကိုင်နေရသည့် အချိန်တွင်လည်း Phama ဟုသာ ဆက်လက်ခေါ်ဝေါ်နေမည်သာဖြစ်သည်။ [ဘာသာပြန်သူ])\nအခန်း(၇) အချို့သောပညာရှင်များ၏ သာမန်လူများထံမှရသော ကြားဖူးနားဝ ပါးစပ်ရာဇ၀င်များကို အခြေခံကိုးကားပြီး လွဲမှားစွာ အဓိပ္ပါယ်ဖွင့်ဆိုမှုဖြင့် (သတိမမူပဲ) ရေးသားတင်ပြမှုများ။\n(1) Desai, W. S, India and Burma , Calcutta, 1954, p. 37-38. “Burmans call Indians Kalas . This term has been interpreted into two different ways. Ku in Burmese means to cross over; and la is to come. So Kala is the one who has crossed over and come into the country, that is,aforeigner. The other interpretation is that it is the Sanskrit Kula meaning clan or caste. Hence it is thought that the term was applied to Indians since they observe caste. Kalas therefore would mean “the caste people”. Most probably the first interpretation is the correct one. Kala simply meansaforeigner.\nEuropeans are often called by Burmans Kala phyu , i.e. white foreigners. The term Kala has indeed become in Burmaaterm of reproach and should be banned. When the Japanese were in occupation of the country from 1942 to 1945, they forbade the use of this term, substituting Indos .”\n“မြန်မာလူမျိုးများသည် အိန္ဒိယလူမျိုးများကို ကုလားဟုခေါ်ကြသည်။ အဆိုပါအသုံးအနှုန်းအား နည်းလမ်းနှစ်မျိုးဖြင့် အဓိ ပ္ပါယ်ဖွင့်ဆိုထားသည်။ “Ku” သည် မြန်မာစကားတွင် ဖြတ်သန်းခြင်း၊ “La” သည် ဆိုက်ရောက်သည်ဟု အဓိပ္ပါယ်ရသည်။ ထို့ကြောင့် ကုလားဟူသော စကားသည် တိုင်းပြည်တွင်းသို့ဖြတ်သန်းဝင်ရောက်လာသူ၊ နိုင်ငံခြားသားဟု အနက်အဓိပ္ပါယ်ရ သည်။\nအခြားအဓိပ္ပါယ်ဖွင့်ဆိုနည်းတခုမှာ သင်္သကရိုက် (ဝါ) သက္ကတဘာသာစကားအရ ကုလား၏အဓိပ္ပါယ်သည် လူမျိုးစု (သို့) ဇာတ်ခွထဲားသော၊ သီးသန့်ခွဲခြားထားသော လူတစုဟု အဓိပ္ပါယ်ရသည်။ ထို့ကြောင့် ထိုအသုံးအနှုန်းသည် မြန်မာလူမျိုးများက အိန္ဒိယလူမျိုးများအား ဇာတ်ခွဲတတ်သော သီးသန့်လူမျိုးစုအဖြစ် ထင်မှတ်ခဲ့ဟန်တူသည်။\nအထက်ပါအဓိပ္ပါယ်ဖွင့်ဆိုချက်နှစ်ခုထဲမှ ပထမတခုမှာ အမှန်ဖြစ်နိုင်သည်။ ကုလားသည် နိုင်ငံခြားသား ကို ရည်စူးခေါ်ဆိုသည့် အသုံးအနှုန်းဖြစ်သည်။ ဥရောပတိုက်သားများအားလည်း မြန်မာများက ကုလားဖြူ (အသားဖြူနိုင်ငံခြားသား) ဟု ခေါ်ဝေါ် လေ့ရှိသည်။။ ကုလားဟူသော အသုံးအနှုန်းသည် မြန်မာပြည်တွင် တဖက်သားအား ရှုံ့ချစော်ကားစရာစကားတခု အမှန်ဖြစ် လာပြီး လုံးဝပိတ်ပင်သင့်သော အသုံးအနှုန်းတခုဖြစ်သည်။ ထိုတိုင်းပြည်အား ဂျပန်များသိမ်းပိုက်ခဲ့သည့် ၁၉၄၂-၁၉၄၅ တွင် အဆိုပါအသုံးအနှုန်းကို တားဆီးပိတ်ပင်ခဲ့ပြီး အင်ဒိုဟူသောစကားဖြင့် အစားထိုးခေါ်ဝေါ်စေခဲ့သည်။”\nအထက်တွင် အင်္ဂလိပ်ဘာသာဖြင့် မူရင်းအတိုင်းတင်ပြထားသော ပါမောက္ခ Desai ၏ စာပိုဒ်၌ စာရေးသူက စာကြောင်း အချို့ကို မျဉ်းသားထားလိုက်ပါသည်။ အကြောင်းမှာ ပါမောက္ခ Desai ၏တင်ပြချက် တိကျမှန်ကန်မှုမရှိသောကြောင့်ဖြစ်ပါသည်။။ အဆိုပါဝေဖန်ချက်အတွက် အထောက်အထား၊ အကိုးအကားအဖြစ် ဂျပန်ခေတ် (၁၉၄၂-၁၉၄၅) ကာလအတွင်း ထုတ်ဝေခဲ့သော မြန်မာသတင်းစာများမှ ကောက်နုတ်ချက်အချို့ကို ဥပမာအဖြစ် ထုတ်နုတ်တင်ပြလိုပါသည်။\nအဆိုပါသတင်းစာကောက်နုတ်ချက်များကို လူထုဦးလှ၏ “သတင်းစာများက ပြောပြတဲ့ စစ်အတွင်း ဗမာပြည်” ဒုတိယတွဲ၊ စာမျက်နှာ ၁၉၊ ၄၆၊ ၉၂၊ ၁၈၆၊ ၂၉၂၊ ၃၀၈ စသည်တို့တွင်လည်း လေ့လာဖတ်ရှုနိုင်သည်။\n(က) မြန်မာ့အလင်းသတင်းစာ၊ နိုဝင်ဘာလ ၅ ရက်၊ ၁၉၄၂၊ ကြာသပတေးနေ့။ “နိုဝင်ဘာလ ၂ ရက်နေ့ နေ့လည် ၁ နာရီအချိန်တွင် ကုန်စည်ကြီးကြပ်ရေးကိစ္စနှင့်ပတ်သက်၍ အစည်းအဝေးတစ်ရပ်ကျင်းပရာ ရန်ကုန်မြို့ရှိ မြန်မာ၊ တရုပ်၊ ကုလား ကုန်သည်ကြီးများ၊ ပွဲစားကြီးများ တက်ရောက်ကြသည်ကို တွေ့မြင်ရကြောင်း။”\n(ခ) ဗမာ့ခေတ်သတင်းစာ၊ နိုဝင်ဘာလ ၈ ရက်၊ ၁၉၄၂၊ တနင်္ဂနွေနေ့။ “တရုပ်ကပြား၊ ကုလားကပြားများမှာ ဗမာများနှင့် နေရာတိုင်းမှာလိုလို ၀င်ဆန့်နိုင်စေကာမူ အင်္ဂလိပ်ကပြားတို့မှာ ခွဲခွဲခြားခြားနေတတ်၏။”\n(ဂ) ဗမာ့ခေတ်၊ နိုဝင်ဘာလ ၂၉ ရက်၊ တနဂင်္နွေနေ့။ (၀န်ကြီး သခင်ဗစိန်၏ မိန့်ခွန်း)။ “ဗမာပိုင်၊ ကုလားပိုင် အစရှိတဲ့သ င်္ဘောတွေကို သည်ဌာနက သွားလာနိုင်ဖို့ အမိန့်တွေထုတ်ပေးမယ်။”\nအကယ်၍ ပါမောက္ခ Desai ၏အဆိုမှန်ပြီး ဂျပန်ခေတ်တွင် ကုလားဟူသော အသုံးအနှုန်းအားပိတ်ပင်ကာ အင်ဒိုဟူသော အသုံးအနှုန်းဖြင့် အစားထိုးခဲ့လျှင် အဆိုပါသတင်းစာများ၌ သတင်းရေးသားဖော်ပြရာတွင် ကုလားဟူသော စကားလုံးနေရာ တွင် အင်ဒိုဟုအစားထိုးရုံမှလွဲ၍ တခြားနည်းလမ်းမရှိချေ။ ထိုသို့မဟုတ်လျှင် အဆိုပါသတင်းစာတိုက်များမှ အယ်ဒီတာများနှင့် သတင်းထောက်များသည် ကင်ပေတိုင် ခေါ် ဂျပန်စစ်ပုလိပ်များ၏ ဖမ်းဆီးနှိပ်စက်ခြင်းကို ခံရလိမ့်မည်ဖြစ်သည်။\n(2) Esche, A., Wörterbuch Burmesisch – Deutsch (Burmese-German Dictionary), Leipzig, German Democratic Republic, 1976, p. 40: ကုလား <P> vulg Inder m ; Mann m aus dem Westen Dr.Esche ၏အဆိုအရ ကုလား ဟူသော အသုံးအနှုန်းသည် ပါဠိစကားမှဆင်းသက်လာပြီး အနောက်အရပ်မှလူ (သို့) အိန္ဒိယလူမျိုးဟု အဓိပ္ပါယ်ရကြောင်း နှင့် အဆိုပါအသုံးအနှုန်းသည် ရိုင်းစိုင်းသော စကားဖြစ်ကြောင်း တွေ့ရှိရသည်။\nအထက်တွင်ဖော်ပြခဲ့သည့် ဗိုလ်ချုပ်အောင်ဆန်း၊ဦးနုနှင့် ဦးသိန်းဖေမြင့်တို့၏ ကုလားဟူသောအမည်ကို ထည့်သွင်းသုံးနှုန်းပုံ နှင့် စပ်လျဉ်း၍ Dr. Esche ၏ အဘိဓာန်ပါ ကောက်ချက်ဆွမှဲုအရ အဆိုပါအဘိဓာန် ကိုဖတ်ရှုသူများအမြင်၌ ထိုပုဂ္ဂိုလ်ကြီး သုံးဦးသည် လူမျိုးရေးခြွဲခားသူများဟုယူဆမည့်အပြင် အိန္ဒိယလူမျိုးများအပေါ် အဆိုးမြင်စိတ်ဓာတ်ရှိသည့် လူများဖြစ်သွား ပေ တော့မည်။\nအကယ်စဉ်စစ်တွင်မူ ဗိုလ်ချုပ်အောင်ဆန်းနှင့် ၎င်းအားဆက်ခံသူ ၀န်ကြီးချုပ်ဦးနုတို့သည် မဟတ္တမဂန္ဒီ၊ နေရူး၊ မိုဟာမက် အလီဂျင်းနားကဲ့သို့သော အိန္ဒိယ၊ ပါကစ္စတန်ခေါင်းဆောင်များနှင့် အလွန်ရင်းနှီးသူများဖြစ်ပြီး အဆိုပါ အိန္ဒိယ၊ ပါကစ္စတန် ခေါင်းဆောင်များအပေါ် အထူးလေးစားသူများလည်း ဖြစ်ကြပါသည်။ ထို့အပြင် ကွန်မြူနစ်တစ်ဦးဖြစ်သည့် ဦးသိန်းဖေမြင့် သည်လည်း အိန္ဒိယကွန်မြူနစ်ပါတီနှင့် အလွန်နီးစပ်သူတဦးဖြစ်ပြီး ထိုပါတီမှ ရဲဘော်ရဲဘက်များနှင့် အလွန်ရင်းနှီး ကျွမ်းဝင် သောသူ ဖြစ်သည်။\nခိုင်လုံသော မြန်မာစာပေအထောက်အထားများအရ “ကုလား” ဟူသောအသုံးအနှုန်းသည် အိန္ဒိယတိုက်ငယ်မှ လူမျိုးများ ကိုခေါ်ဆိုသည့် စကားလုံးဖြစ်ပြီး ၎င်းတွင် တဖက်သားအား ထိခိုက်နစ်နာစေသည့် အဓိပ္ပါယ်မပါရှိချေ။ သို့ပါသော်လည်းကိုလိုနီခေတ်ကာလအတွင်း၌ အမျိုးသားရေးအစွန်းရောက်သူတချို့က “ကူးလာ” မှ ကုလားဖြစ်လာ သည်ဟုထင်ွခဲ့ကြခြင်း ကြောင့်၎င်း၊ ကုလားဟူသောအခေါ်အဝေါ်သည် အိန္ဒိယဘာသာစကားများဖြစ်သော ဟင်ဒီ၊ အူရဒူ၊ ဘင်္ဂလီ စသည်တို့တွင် အသားအရောင်ရှိသူ (ဝါ) ငမဲ (သို့) အသားမဲဟု အဓိပ္ပါယ်ရသော “ကာလာ” ဝေါဟာရနှင့် အသံထွက်ခြင်းနီးစပ်နေခြင်း ကြောင့် မြန်မာနိုင်ငံအတွင်းရှိ အိန္ဒိယနွယ်ဖွားများက ကိုယ့်အဓိပ္ပါယ်နှင့် ကိုယ်ဖွင့်ဆိုပြီးနာကြည်းကြခြင်းကြောင့်၎င်း၊ မြန်မာ နိုင်ငံအတွင်း နေထိုင်ကြသော အိန္ဒိယ၊ ပါကစ္စတန်နှင့် ဘင်္ဂလီလူမျိုးများသည် နိုင်ငံခြားသားများနှင့်၊ အထူးသဖြင့် နိုင်ငံခြား သားပညာရှင်များ၊ သတင်းထောက်များနှင့် တွေ့ဆုံရာတွင် ကိုယ်လိုရာဆွဲပြီး ကုလားဟူသောအသုံးအနှုန်းသည် ဗမာ၊ ရခိုင်၊ မွန်စသည့် လူမျိုးများက ၎င်းတို့အား အသားမဲများ (ဝါ) ငမဲများဟု နှိမ့်ချခြွဲခားဆက်ဆံသည့် အသုံးအနှုန်းဖြစ်ကြောင်း ညည်းညူရေရွတ်ပြီးပြောဆိုလေ့ရှိကြခြင်းကြောင့်၎င်း၊ အဆိုပါ အဓိပ္ပါယ်ဖွင့်ဆိုမှုလွဲမှားခြင်းသည် ပညာအရည်အချင်းနှင့် ပြည့်စုံသည့် မြန်မာစာပေပညာရှင်များနှင့် တိုင်ပင်ဆေွးနွေးခြင်းမရှိဘဲ ခိုင်မာသော မြန်မာစာပေလက်ရာများကို တိတိကျကျ လေ့လာ ကိုးကားရန် ပျက်ကွက်ခြဲ့ကသည့် နိုင်ငံခြားသား သုတေသီများ၊ လေ့လာသူများမှတဆင့် ချဲ့ကားပျံ့နှံ့ သွားခဲ့သည်။\nစာရေးသူအနေဖြင့် ဤစာတမ်းသည် အဆင့်အတန်းမြင့်မားသော မြန်မာ့ဂန္တဝင်စာပေအများစုကို လေ့လာရန် လက်လှမ်း မမီကြသည့် မြန်မာစာပေလေ့လာသူ နိုင်ငံခြားပညာရှင်များ၊ သုတေသီများ၊ ကျောင်းသူကျောင်းသားများအတွက် အ ထောက်အကူဖြစ်စေရန် သီးသန့်ရည်စူး၍ စေတနာအပြည့်ဖြင့် အားထုတ်ပြုစုခဲ့ခြင်းဖြစ်ပါသည်။\nနောက်ဆုံးပြောကြားလိုသည်မှာ စာရေးသူအနေဖြင့် ဤစာတမ်း ရေးသားပြုစုသည့်အချိန်တွင် မေတ္တာ၊ ဂရုဏာ၊ မုဒိတာ၊ ဥပက္ခာတည်းဟူသော ဗြဟ္မစိုရ်တရားလေးပါး နှလုံးသွင်း၍ ရေးသားပြုစုခဲ့ပါသည်။ (၁) မြန်မာ့စာပေနယ်ပယ်အတွင်း လေ့လာလိုက်စားသူများ အားလုံးအား မေတ္တာပို့ပါသည်။ (၂) သတိမမူပဲ လွဲမှားစွာအဓိပ္ပါယ်ကောက်ယူ ရေးသားမိခဲ့သူများ ကိုလည်း ဂရုဏာသက်မိပါသည်။ (၃) စာပေလေ့လာ လိုက်စား ရေးသားပြုစုသူများ၏ ကြိုးစားမှုရလဒ်အဖြစ် ရရှိလာသော အောင်မြင်မှုများကို မိမိ၏အောင်မြင်မှုကဲ့သို့ နှလုံးသွင်း၍ မုဒိတာပွားခဲ့ပါသည်။ (၄) တိကျမှန်ကန်သော အချက်အလက်များ ကို လက်သင့်မခံလိုပဲ မှားယွင်းသော အဓိပ္ပါယ်ဖွင့်ဆိုချက်များကိုသာ စြွဲမဲစွာယုံကြည်နေကြသူများ ရှိနေသေးပါကလည်း ၎င်းတို့အား ဥပက္ခာပြုထားပါမည်။\n1 U Tin Htway, ” Trash from Treasure, In the Case of Judson’s Burmese English Dictionary “, in “Tradition and Modernity in Myanmar”, The International Conference on Myanmar, Berlin, 1993.2See and compare: U Tin Htway, A Glimpse of General Observations on Burmese pum , South Asian Digest of Regional Writing, Heidelberg, Vol. 9, pp. 16, 25-27.3See also Thakhin Tin Mya, Anti – Fascists Revolution, Head Quarter and Ten Divisions , (in Burmese), Rangoon, 1968, p. 21.4Ibid, p. 51.5Japanese trained Indian National Army (INA) headed by Subhas Chandra Bose.6Dr. Annemarie Esche was the chief supervisor and consultant on Mr. Jens Lorenz’s thesis on Gen. Aung San; Dr. Esche and Jens Lorenz translated Gen. Aung San’s speeches from Burmese into German. U Thein Pe Myint wasacommunist who was to becomeaclose friend of both Dr. A. Esche and her husband Dr. Otto Esche, who served as first secretary of the then East German Embassy in Rangoon (1962-66 and 1975-79). U Thein Pe Myint’s wife, Daw Khin Kyi Kyi, was also mentioned by Dr. A. Esche as one of the consultants in her foreword to her above-mentioned dictionary. One wonders from which informant Dr. A. Esche received her information? Certainly, neither from the scholars mentioned in her foreword nor from the standard literature would substantiate such an interpretation. One can only assume that she obtained this interpretation either from the Indian (people from the subcontinent) community living in Rangoon or some “hearsay scholars”.\n(Dr. Annemarie Esche သည် Mr. Jens Lorenz ၏ မဟာဝိဇ္ဇာဘွဲ့ရရန်တင်သငွ်းသော “ဗိုလ်ချုပ်အောင်ဆန်းနှင့် မြန်မာ့ လွတ်လပ်ရေးတိုက်ပွဲ” အမည်ရှိကျမ်းအတွက် တာဝန်ခံ ကြီးကြပ် စစ်ဆေးခဲ့သူဖြစ်သည့်အပြင် Dr. A. Esche နှင့် Mr. Jens Lorenz တို့သည် ဗိုလ်ချုပ်အောင်ဆန်း၏ မိန့်ခွန်းများကိုလည်း ဂျာမန်ဘာသာသို့ပြန်ဆိုခဲ့ကြပါ၏။ ကွန်မြူနစ်တစ်ဦးဖြစ်သည့် ဦးသိန်းဖေမြင့်သည် Dr. A. Esche ၎င်း၏ခင်ပွန်းသည် ထိုစဉ်က ရန်ကုန်ရှိအရှေ့ဂျာမနီသံရုံးမှ ပထမအတွင်းဝန် (၁၉၆၂ – ၆၆ နှင့် ၁၉၇၅–၇၉) Dr. Otto Esche တို့ နှင့်အလွန်ရင်းနှီး ကျွမ်းဝင်သောသူ ဖြစ်ပါသည်။ ဦးသိန်းဖေမြင့်၏ ဇနီး(ဆရာမ) ဒေါ်ခင်ကြည်ကြည်၏အမည်ကိုလည်း Dr. A. Esche က ၎င်းနှီးနှောတိုင် ပင်ဆွေးနွေးသူ ပညာရှင်များစာရင်းတွင် ဖော်ပြ ထားပါသည်။ သို့ပါလျက် Dr. A. Esche သည် အဘယ့်ကြောင့် မှားယွင်းသော အဓိပ္ပါယ်ဖွင့်ဆိုချက်ကို သုံးခဲ့မိပါသနည်း၊ အဘယ်သို့သော “မဟာ ပျင်ငြာယှိ” ထံမှ မှားယွင်းသော အဓိပ္ပါယ်ဖွင့်ဆိုချက်ကို ရခဲ့ပါသနည်းဟုစာရှုသူတို့ အံ့ဩစွာ စဉ်စားနေကြပါလိမ့်မည်။ အထူးစဉ်စားစရာမလိုပါ။ Dr. A. Esche သည် ၎င်းနှီးနှောတိုင်ပင်ဆေွးနွေးသူ ပညာရှင်များစာရင်း ပါပုဂ္ဂိုလ်များနှင့်လည်း တိုင်ပင်ဆေွးနွေးခဲ့ဟန်မတူပါ။ ခိုင်မာသည့် မြန်မာစာပေ အရင်းအမြစ်များတွင်လည်း ရှာဖွေခြင်းမပြုခဲ့ပဲ သာမန်လူများထံမှရသော ကြားဖူးနားဝ ပါးစပ်ရာဇ၀င်များကို အခြေခံကိုးကားခြင်း၏ရလဒ်တစ်ခုဖြစ်လျှင်ဖြစ်မည်၊ သို့မ ဟုတ်လျှင် မြန်မာနိုင်ငံအတွင်းနေထိုင်ကြသော အိန္ဒိယ၊ ပါကစ္စတန်နှင့် ဘင်္ဂလီလူမျိုးများ၏ ကိုယ်လိုရာဆွဲပြီး ကုလားဟူသော အသုံး အနှုန်းသည် အသားမဲများ(ဝါ) ငမဲများဟု နှိမ့်ချခြွဲခားဆက်ဆံသည့် အသုံးအနှုန်းဖြစ်ကြောင်း ညည်းညူရေရွတ်ပြီး ပြောဆိုလေ့ရှိကြသည်ကို နားယောင်မိသွားရှာသည်လည်း ဖြစ်နိုင်ပါကြောင်း။)\nU Khin Maung Saw (Berlin) ၏ (Mis) Interpretations of Burmese Words:Part 1.In the case of the term Kala (Kula)\n(၈၊ ၁၁၊ ၂၀၁၂)\nသူတို့စွန့် လွှတ်ခဲ့အနစ်နာခံခဲ့ ကြဖူးသည် -ခု သူတို့ပြည်သူများရှိရာ လာခဲ့ ကြပြီ (Khaing Aung Kyaw) (0)\nOne Response to မြတ်သိန်းထွန်း – ကုလားဟူသည် ဤသို့တည်း\nBa Ba Gyi on November 1, 2015 at 7:31 am\nမုတ်ဆိတ်ဖားလျား ကုလားလည်းမဟုတ်။ လို့ဆိုထားပါတယ်။\nတကယ်လို့သာ “ကုလား”ဆိုတားနှိမ့်ချ၊ ချိုးနှိမ်ခေါ်တဲ့စကားဆိုရင် ဘယ်သူကမှအရေးလုပ်ပြီးစကားထာထဲထည့်ဖွဲ့မှာမဟုတ်ပါဘူး။


T A H မှ ပုံ ပြ င် များ: နှစ်ပင်လိမ်\nT A H မှ ပုံ ပြ င် များ\nက မ္ဘာ ဦး လိ ပ် ပြာ တ စ်ကော င်တော င် ပံ ခ တ် လို က် တဲ့ တ ခ ဏ မှာ T A H ကိုမွေးဖွားခဲ့ တ ယ် ။\nလောရှည် - ကတဲ့ပွဲ\nLaw Shay - Shoot\nLaw Shay - Lunch\nTAH မှ ပုံပြင်များ\n၂၀၀၉ ခုနှစ် သြဂုတ်လ ၁ ရက်နေ့မှစ၍ ကမ္ဘာသူ/သား\nယောက်တိတိ ပိုးတီကောင်တွင်းကို ဖြတ်သန်းကာ လာရောက် လည်ပတ်ခဲ့ကြပါသည်။\nသူ၏ရှေ့တွင် ထိုင်နေသော အထက်၊အောက်အ၀ါရောင် တဆင်တည်း ၀တ်ထားသော မိန်းကလေး၏ မျက်နှာကို တချက် အကဲခပ်လိုက်သည်။ သူမ ခါတိုင်းလို ရွှင်ရွှင်ပျပျ မရှိတာကို သတိထားမိသည်။ သူ ဖွင့်ပြောလိုက်ရတော့မည်လော၊ မပြောသေးပဲ ခေတ္တစောင့်ဆိုင်းရမည်လော။ စားပွဲပေါ်ရှိ လိမ္မော်ရည်ကို သူ တကျိုက် ယူသောက်လိုက်သည်။ ကိုယ်ကို မတ်နေအောင် ပြင်ထိုင်လိုက်ပြီး\n“လွင့်ကို ကိုယ်တစ်ခု ပြောစရာ … ။” “လွင် ကို့ကို ပြောစရာ … ”\nပြောမဲ့ပြောတော့လဲ နှစ်ယောက်စလုံး နှုတ်မှ သံပြိုင်ထွက်လာသည်။\n“မဟုတ်ဘူး၊ ကို အရင်ပြော။”\nသူဘာပြောမည်ဆိုတာ သူသိသဖြင့် သူဇွတ်ငြင်းမိသည်။\n“လွင် အရင်ပြောပါ၊ ကိုယ့်ကိစ္စက နောက်မှ ပြောလဲ ရပါတယ်။”\nလွင်ဆိုသော မိန်းကလေးသည် ပင့်သက်တချက် ရှိုက်သွင်းလိုက်ပြီး နှုတ်ခမ်းကို တင်းတင်း တချက် စေ့သည်။ အတန်ကြာမှ သက်ပြင်းတချက်ချပြီး လေးလေးတွဲ့တွဲ့ အသံဖြင့် …\n“လွင် တို့ လမ်း ခွဲ ရ အောင် ကို … ။”\n“ကို့မှာ အပြစ်မရှိပါဘူးကို။ ကို့ကို လွင်ချစ်လို့ မရတော့တာ တခုပါပဲ။ လွင့်မှာ တခြား ချစ်ရမဲ့သူ ရှိနေပြီ … ။”\nကမ္ဘာမြေသည် အိုးထိန်းစက်ကဲ့သို့ ချာချာလည်လေသည်။\n“ကောင်းပြီလေ။ လွင့်သဘောပါ … ။”\nလေသံကို အတတ်နိုင်ဆုံး ကြိုးစားထိန်း၍ ပြောလိုက်ရသည်။\n“ကို ပြောစရာ ရှိတယ်ဆို၊ ဘာပြောမလို့လဲ ဟင်။”\nသူ့ကို ‘ကို’ ဟု ဆက်ခေါ်နေတုန်းပါလား။ အကျင့်ပါနေလို့ ဖြစ်မှာပေါ့လေ။ ဒီအချိန်ကျမှတော့ သူပြောမည့်စကားကို ပြောနေလို့လဲ မထူးတော့ပါဘူးလေ။ ဘယ်လို ပြန်ပြောရမည် စဉ်းစားနေဆဲတွင်ပင် …\n“ကို မပြောတော့ဘူးဆိုရင် လွင်သွားတော့မယ်။ ချိန်းထားတာလေး တစ်ခု ရှိလို့။”\nဟိုတစ်ယောက်နဲ့လားဟုပင် ပြန်မမေးဖြစ်ပါ။ ၁၂၀% သေချာနေသော အဖြေကို သိရ၍ ဘာအကျိုးအမြတ်ရှိပါမည်နည်း။\nကမ္ဘာကြီးသည် အိုးထိန်းစက်ကဲ့သို့ ချာချာလည်နေဆဲပင် ဖြစ်သည်။ အဖြစ်အပျက်များက မြန်ဆန်လွန်းသဖြင့် မယုံနိုင်လောက်အောင် ဖြစ်ရသည်။ သူ၏ခံစားချက်များသည် နိမ့်လိုက်၊မြင့်လိုက်နှင့် ပန်းပေါင်းစုံ ဖူးပွင့်နေသော လှပသည့် ကမ္ဘာမြေကြီးသည် အိုးထိန်းစက်လို ချာချာလည်၍ သူ့လောကထဲသို့ ၀င်ရောက်လာသလို သူခံစားရသည်။\nလမ်းခွဲစကားပြောမည့်သူထက် ဦးအောင်လမ်းခွဲစကား ပြောသွားသဖြင့် အနည်းငယ် မကျေနပ်သလိုလို၊ ခံရခက်သလိုလို ရှိသော်လည်း အခုမှတော့ ဒါတွေက အရေးမကြီးပါဘူးလေဟု သူ့ကိုယ်သူ ဖြေသိမ့်ရသည်။ ကိစ္စတစ်ခု အောင်မြင် ပြီးမြောက်သွားသလို ခံစားရသည်။ ‘မိုး’ ထံသို့အသွားတွင် သူ၏ခြေလှမ်းများက သွက်လက် ပေါ့ပါး နေလေသည်။\nမိုး ကို သူ အင်တာနက်ပေါ်ရှိ အောင်သွယ် ၀န်ဆောင်မှု တစ်ခုတွင် သူ စသိခဲ့ရခြင်းဖြစ်သည်။ မိုးသည် တီတီတာတာ ပြောတတ်သည်၊ စိတ်ရင်းကောင်းသည်၊ ပျော်တတ်သည်၊ ဟာသဥာဏ်ရှိသည်၊ လွယ်လွယ်နှင့် စိတ်မဆိုးတတ်။ အပြင်မှာ မမြင်ဖူးသော်လည်း ကွန်ပျူတာ ဖန်သားပြင်ပေါ်ရှိ ဖော့စဖိတ်ဓာတ်ပေါင်းမှုန့်များက ဖော်ပြပေးသော သူမ၏ စကားများဖြင့် သူ မိုးကို သံယောဇဉ်တွယ်ပြီး ချစ်မိလေသည်။ တချိန်တည်းမှာပင် လွင့်အပေါ်တွင် ထားရှိသော သူ၏ အချစ်များ တဖြည်းဖြည်း လွင့်ပါးလာခဲ့ရပြီး ချစ်သူတစ်ယောက်လို မချစ်နိုင်သော အခြေသို့ ရောက်ရှိခဲ့ရသည်။ လွင်ရိပ်မိသွားလို့များ သူစိတ်ချမ်းသာအောင် လမ်းခွဲပေးခဲ့တာများလား … ။\n“တိန် တောင် တိန် တောင် … ”\nလက်ကိုင်ဖုန်းသို့ message ၀င်လာသောကြောင့် သူ့အတွေးမျှင်များ ပြတ်တောက်သွားသည်။ မိုးဆီကပဲ။\n“မိုးရောက်နေပြီ၊ အ၀ါရောင် ၀တ်ထားတယ်။”\nသူလဲ ရောက်လုပါပြီ။ ချိန်းထားသော ကော်ဖီဆိုင်ထဲသို့ သူလှမ်းဝင်လိုက်သည်။ ဆိုင်အတွင်းတွင် အ၀ါရောင် အပေါ်အောက် ဆင်တူ ၀တ်ထားသော မိန်းကလေးကို တစ်ဦးတည်းသာ ရှိသည်။ ကောင်းသည်၊ လူမှားစရာ မရှိတော့။ သူဆိုင်ထဲ လှမ်းအ၀င်တွင် အ၀ါရောင် မင်းသမီးလေးက သမင်လည်ပြန် လှည့်ကြည့်လေသည်။ ထိုခဏမှာပင် ကမ္ဘာမြေသည် အိုးထိန်းစက်ကဲ့သို့ ချာချာလည်ပြန်လေသည်။\n‘မိုး’ သည် ချောပါသည်၊ လှပါသည်၊ မြင်သူတိုင်း ငေးရလောက်သော ရူပကာ ပိုင်ရှင်ဖြစ်ပါသည်။ သို့ရာတွင် ထို့ထက်ပို၍ အရေးကြီးသည်မှာ သူမ၏ မှတ်ပုံတင်ထဲတွင် သူမ၏အမည်ကို ‘မိုးသိမ့်လွင်’ ဟု ဖြည့်သွင်းရေးသားထားခြင်း ဖြစ်ပါသည်။\nPosted by Law Shay at 2:56 AM\nLabels: 1501 AD - 2000 AD\nအန် ဖတ်ရင်း အံ့သြသွားတယ်\nJanuary 17, 2009 at 3:52 PM\nTAH မှ ပုံပြင်များသည် သိပ္ပံစိတ်ကူးယဉ်နှင့် ပုံပြင်များ (Sci-Fi and Fantasy) ကို မြန်မာ့ စာပေလောကတွင် မြှင့်တင်ရန် ရည်ရွယ်ချက်ဖြင့် ကြံဆထားသော အခြားအချိန်ကာလတစ်ခု (An Alternate Time-line) ဖြစ်ပြီး ၀တ္ထုရေးသားမှုကို စိတ်ပါဝင်စားသူ မည်သူမဆို ၀တ္ထုတို၊ ၀တ္ထုလတ်နှင့် ၀တ္ထုရှည်များ lawshay@lawshay.com သို့ ပေးပို့နိုင်ပါသည်။\nသိပ္ပံစိတ်ကူးယဉ်နှင့် ပုံပြင်များကို လောရှည်က ပိုမိုနှစ်သက်သော်လည်း ပေးပို့လာသော ဇာတ်လမ်းအားလုံးကို TAH ၏ သမိုင်းကြောင်း (Time-line) နှင့် ကိုက်ညီမှုရှိပါက မည်သည့် အမျိုးအစားကိုမဆို ဖော်ပြမည် ဖြစ်ပါသည်။\nပေးပို့လာသော ဇာတ်လမ်းအားလုံးကို TAH ၏ သမိုင်းကြောင်းနှင့် ကိုက်ညီစေရန်၊ သတ်ပုံသတ်ညွှန်း မှန်ကန်စေရန်နှင့် ၀ါကျအထားအသို စနစ်ကျစေရန် မူရင်းရသကို မထိခိုက်စေပဲ အပေါ်ယံ ပြုပြင်မည်ဖြစ်ပြီး ပြုပြင်မှုအားလုံးကို ရေးသားသူထံ ပေးပို့ အတည်ပြုပြီးမှ ဖော်ပြမည် ဖြစ်ပါသည်။ပေးပို့လာသော ၀တ္ထုဇာတ်လမ်းနှင့် ဇာတ်ကောင်များအားလုံးကို မူလ ရေးသားသူသာ ဆက်လက် ပိုင်ဆိုင်မည်ဖြစ်ပြီး အခြားနေရာများတွင် ကြိုက်နှစ်သက်သလို အသုံးပြုနိုင်ပါသည်။ သို့သော် ၄င်းတို့ကို အခြေတည်၍ အခြားစာရေးသူတို့က ကိုယ်ပိုင်ဇာတ်လမ်းများ ဆင့်ပွား ရေးသားကောင်း ရေးသားမည် ဖြစ်သဖြင့် (TAH မှ ပုံပြင်များ၏ မူဝါဒအရ ထိုသို့ ဆင့်ပွား ရေးသားခြင်းကို ခွင့်ပြုရုံမျှမက အားပေးပါသည်။) သမိုင်းကြောင်း ကိုက်ညီမှုရှိစေရန်အတွက် (For canonical reasons) TAH မှ ပုံပြင်များတွင် ဖော်ပြထားပြီးသော ဇာတ်လမ်း (နှင့် ဇာတ်ကောင်များ) ကို ပြင်ဆင်ခြင်း၊ ပယ်ဖျက်ရန် တောင်းဆိုခြင်းကိုမူ လုံးဝ ခွင့်ပြုမည် မဟုတ်ပါ။\nCovid Diary Day-7 1-Apr\n1501 AD - 2000 AD (1)\n2501 AD - 3000 AD (1)\n3001 AD - 3500 AD (1)\n4501 AD - 5000 AD (1)\n69999 BC - 69500 BC (1)\nစိတ်ကူးယဉ် ဇာတ်လမ်းများမျှသာ ဖြစ်ကြောင်း\nTAH မှ ပုံပြင်များသည် စိတ်ကူးယဉ် ဇာတ်လမ်းများသာ ဖြစ်သဖြင့် အမှန်တကယ် တည်ရှိသော လူပုဂ္ဂိုလ်၊ နေရာဌာန၊ အကြောင်းခြင်းရာများနှင့် တူညီ၊ တိုက်ဆိုင်မှုများ ပါရှိပါက မတော်တဆ တိုက်ဆိုင်မှုမျှသာ ဖြစ်ပြီး ရေးသားသူထံတွင် အခြား ရည်ရွယ်ချက်မရှိကြောင်း သိစေအပ်ပါသည်။\nလောရှည် . ကွန်း(မ်) ဒိုမိန်းအောက်တွင် ဖော်ပြထားသော စာသား၊ ရုပ်ပုံ၊ အသံ၊ ရုပ်ရှင်၊ အပျော့ထည်များနှင့် အခြား အီလက်ထရွန်နစ်နည်းဖြင့် ဖော်ပြထားသော ဥာဏပစ္စည်းများကို သုံးစွဲခြင်းကြောင့် သုံးစွဲသူထံတွင် စီးပွားရေး၊ လူမှုရေး၊ ကျန်းမာရေးနှင့် ဥပဒေကြောင်းအရ ထိခိုက်နစ်နာမှု တစုံတရာ ဖြစ်ပေါ်လာပါက သုံးစွဲသူ၏ တာဝန်သာ ဖြစ်ပြီး လောရှည် . ကွန်း(မ်)နှင့် လောရှည်တို့တွင် ငွေကြေးအရသော်လည်းကောင်း၊ ဥပဒေကြောင်းအရသော်လည်းကောင်း၊ အခြားနည်းဖြင့်သော်လည်းကောင်း တာဝန် မရှိစေရ။\nလောရှည် . ကွန်း(မ်)၊ TAH မှ ပုံပြင်များနှင့် ဤ "လောရှည် . ကွန်း(မ်)" ဒိုမိန်း အောက်တွင် ဖော်ပြထားသော အခြားစာသား၊ ရုပ်ပုံ၊ အသံ၊ ရုပ်ရှင်၊ အပျော့ထည်များနှင့် အီလက်ထရွန်နစ်နည်းဖြင့် ဖော်ပြထားသော ဥာဏပစ္စည်းအားလုံးသည် အခြား ပိုင်ရှင် အမည်ဖြင့် ဖော်ပြထားခြင်းမရှိပါက လောရှည်၏ မူပိုင်ဖြစ်ပြီး ပြည်ထောင်စု မြန်မာနိုင်ငံတော်၊ စင်ကာပူ သမ္မတနိုင်ငံနှင့် ၄င်းတို့နှင့် ၄င်းတို့၏ မူပွားတို့ကို သိမ်းဆည်းထားသော အီလက်ထရွန်နစ် ပစ္စည်းနှင့် အခြား အလားတူ ပစ္စည်းတို့ (ပုံနှိပ်စက္ကူ အပါအ၀င်) တည်ရှိရာ နိုင်ငံအသီးသီး၏ မူပိုင်ခွင့်ဥပဒေများ၏ ကာကွယ်မှုအောက်တွင် တည်ရှိသဖြင့် လောရှည်၏ စာဖြင့် ခွင့်ပြုချက်ကို ကြိုတင်မရယူပဲ စီးပွားရေးအရ ငွေကြေး အကျိုးအမြတ် တစုံတရာရရှိရန်အတွက် (ဂျာနယ်၊ မဂ္ဂဇင်းများတွင် ပုံနှိပ်ဖော်ပြခြင်း အပါအ၀င်) သုံးစွဲခဲ့ပါက ပြည်ထောင်စု မြန်မာနိုင်ငံတော်၊ စင်ကာပူ သမ္မတနိုင်ငံနှင့် သက်ဆိုင်ရာ နိုင်ငံများ၏ တည်ဆဲဥပဒေနှင့်အညီ ရာဇ၀တ်မှုကြောင်း၊ တရားမမှုကြောင်းတို့ဖြင့် အရေးယူခံရမည် ဖြစ်သည်။\nဤ "လောရှည် . ကွန်း(မ်)" ဒိုမိန်း အောက်တွင် ဖော်ပြထားသော စာသား၊ ရုပ်ပုံ၊ အသံ၊ ရုပ်ရှင်၊ အပျော့ထည်များနှင့် အီလက်ထရွန်နစ်နည်းဖြင့် ဖော်ပြထားသော ဥာဏပစ္စည်းအားလုံးသည် အခြား ပိုင်ရှင် အမည်ဖြင့် ဖော်ပြထားပါက ၄င်းသက်ဆိုင်ရာ ပိုင်ရှင်၏မူပိုင်ဖြစ်ပြီး ပြည်ထောင်စု မြန်မာနိုင်ငံတော်၊ စင်ကာပူ သမ္မတနိုင်ငံ၊ ပိုင်ရှင်တို့ နေထိုင်တည်ရှိရာ နိုင်ငံနှင့် ၄င်းတို့နှင့် ၄င်းတို့၏ မူပွားတို့ကို သိမ်းဆည်းထားသော အီလက်ထရွန်နစ် ပစ္စည်းနှင့် အခြား အလားတူ ပစ္စည်းတို့ (ပုံနှိပ်စက္ကူ အပါအ၀င်) တည်ရှိရာ နိုင်ငံအသီးသီး၏ မူပိုင်ခွင့်ဥပဒေများ၏ ကာကွယ်မှုအောက်တွင် တည်ရှိသဖြင့် ၄င်းတို့၏ခွင့်ပြုချက်ကို ကြိုတင်မရယူပဲ စီးပွားရေးအရ ငွေကြေး အကျိုးအမြတ် တစုံတရာရရှိရန်အတွက် (ဂျာနယ်၊ မဂ္ဂဇင်းများတွင် ပုံနှိပ်ဖော်ပြခြင်း အပါအ၀င်) သုံးစွဲခဲ့ခြင်းကြောင့် အရှုပ်အထွေး တစုံတရာ ဖြစ်ပေါ်လာပါက ထိုသုံးစွဲသူ၏ တာဝန်သာ ဖြစ်ပြီး လောရှည် . ကွန်း(မ်) နှင့် လောရှည်တို့တွင် ငွေကြေးအရသော်လည်းကောင်း၊ ဥပဒေကြောင်းအရသော်လည်းကောင်း၊ အခြားနည်းဖြင့်သော်လည်းကောင်း တာဝန်မရှိစေရ။


My World: မိန်းကလေးတစ်ယောက်စောင့်နေသည်\nမေလရောင်လင်းမျက်စိထဲမှာ Facebook ဟာ ပွဲသဘင်ကြီးအလား အချိန်တိုင်းခမ်းနားထည်ဝါလွန်းနေသည်။ page စင်မြင့်တွေ အပြိုင်ဆောက်ကြ၊ ကိုယ့်ဝါသနာနဲ့ကိုယ် ကခုန်မြူးထူးလိုက်ကြ။ ဓာတ်ပုံဆရာ၊ စာရေးဆရာ၊ ကဗျာဆရာ၊ ပန်းချီဆရာ၊ အလှမယ်၊ ခရီးသွား၊ အဆိုတော် လူတိုင်းက ဘာမဆို ဖြစ်ချင်တိုင်းဖြစ်ခွင့်ရနေကြသည်။ ပျော်စရာကြီးပဲ။ မေလရောင်လင်း ပျော်ပါသည်။ အလုပ်ထဲမှာ စိတ်ဖိစီးမှုများလေလေ Facebook ကို အားကိုးတကြီး သုံးမိရလေလေ။ တစ်ယောက်က တစ်ယောက်ကို Like ရတာပျော်စရာ၊ comment ရတာ ပျော်စရာ၊ photo comment တွေနဲ့ ကျီစယ်စနောက်ရတာ၊ ခံစားချက်တွေပုံဖော်ရတာ ပျော်စရာ၊ အယူအဆမတူ သဘောချင်း မတိုက်ဆိုင်လို့ ပေါက်ကရတွေ ပြောပြီး ရန်ဖြစ်ရတာ ပျော်စရာ။ မေလရောင်လင်းအတွက်တော့ Facebook ပေါ်မှာ အရာရာပျော်စရာ။ ပျော်စရာကောင်းလှတဲ့ ဒီ ကပွဲသဘင်ကြီးပေါ် တကူးတက တက်လာပြီး ပျော်အောင်မနေကြဘဲ အတည်ပေါက်ကြီးတွေ တွေးခေါ်မျှော်မြင်ကာ သွားကျိုးခါးကိုင်းဆံဖြူနေသူတွေလည်း ရှိပါရဲ့။ ခုတလော ရေပန်းစားနေသည့်အဆိုတော်မလေးကိုလည်း မေလရောင်လင်း ကြိုက်ပါသည်။ သူ့မျက်နှာပေး သူ့ဟန်ပန် သီဆိုပုံ စတိုင်လ်ကိုကြည့်ပြီး သဘောတွေကျကာ ခိုးခိုးခစ်ခစ်ရယ်မိရင်းက စိတ်တွေလွတ်လပ်ပေါ့ပါး ရွှင်မြူးသွားခဲ့ ရသည်။ စိတ်တွေရှုပ်ထွေးလိမ်ကျစ်နေသည့်နေ့တစ်နေ့က သူမလေးကို မြင်လိုက်ရသည်။ မှိုင်းညို့ရှုပ်ပွနေသည့်စိတ်များ တစ်မုဟုတ်ချင်း လွင့်စဉ်ကွယ်ပျောက်သွားရလို့ မေလရောင်လင်းကတော့ သူမလေးကို ကျေးဇူးတောင်တင်နေမိသေးသည်။ စိတ်ပျော်ရွှင်ရတာ မကောင်းဘူး လား။ ဒါကိုများ ပြောရက်ပလေ အရှက်ကိုမရှိတဲ့အဆိုတော်တဲ့။ မှိုချိုးမျှစ်ချိုး မိန်းကလေးချင်းမစာမနာ နင့်နင့်သီးသီး bad comment တွေပေး ကာ သူတို့ကိုယ်သူတို့ က္ကုနြေ္ဒရှင်လုပ်နေကြသူ တွေရှိနေတာ မေလရောင်လင်းစိတ်ပျက်သည်။ မေလရောင်လင်းကတော့ ဒီလိုမထင်ပေါင်။ အစ်မရူပါရဲ့အကြိုက် စိုင်းထီးဆိုင် သီချင်းစာသားတချို့ကိုသာ ပြေးသတိရသည်။ တကယ်သာ အမှောင်မှာတွေ့ကြရင် ဘယ်သူအရှက်ကြီး လဲ၊ ဘယ်သူအရှက် နည်းလဲ၊ ဘယ်ပုံဘယ် နည်းသိနိုင်ပါ့ မလဲ၊ မိန်းမမှန်သမျှ အတူတူပဲ ဆိုလား။ သီချင်းခေါင်းစဉ်တော့ လရောင်မသိပါဘူး။ ခက်သည်။ လူတွေက မုဒိတာနည်း လှချည့်။ မုဒိတာစိတ်နဲ့ကြည့်ရင် Facebook ကပွဲသဘင်ကြီးဟာ ပျော်စရာပါ။\n` တကယ်ဆို အဲဒီညက မအိပ်ဘဲမနေခဲ့သင့်ဘူး…။\nfriend တစ်ယောက်ရဲ့stageစင်မြင့်ပေါ်မှာ လှလှပပ လူးလွန့်ကခုန်နေတဲ့ အသစ်ကျပ်ချွတ်ကဗျာ တစ်ပုဒ်။ ရေးသူက Victory Poet တဲ့။ ဒီနာမည်ကို မေလရောင်လင်း ကောင်းကောင်းရင်းနှီးနေပါပြီ။ သူ့ကဗျာတွေကို လိုက်ဖက်တဲ့ ပုံရိပ်တွေနဲ့အတူ တွေ့ရတတ်သည်။ သူ့ကဗျာတွေက မဂ္ဂဇင်းစာအုပ်တွေမှာ ဖတ်နေရကျ ကဗျာတွေထက် အဆပေါင်းများစွာ အားသာချက် ရှိသည်လို့ လရောင်ထင်သည်။ နောက်ထပ်friend တစ်ယောက်ကလည်း သူ့ကဗျာတစ်ပုဒ်ကို share ထားပြန်သည်။ အဲဒီညတွေကို ကျွန်တော်စိတ် ကုန်တယ်မေမေ…တဲ့။ အဲဒီ Victory Poet နဲ့ လရောင်friend ဖြစ်ပြီးသားဆိုပေမဲ့ တစ်ခါမှ talking မပစ်ခဲ့ဖူးပါဘူး။\nPublic စင်မြင့်ပေါ် ပြေးခုန်တက်လာတဲ့ ငတ်ငတ်မွတ်မွတ်status တစ်ခုကိုမြင်သည်။\nVictory Poet : ကဗျာသမားတွေ၊ ကဗျာမိန်းမပျိုတွေနဲ့ အတူတူသောက်ပြီး ကဗျာတွေ တစ်ဝကြီးထိုင်ရွတ်ပစ်လိုက်ချင်တယ်ဗျာ….Anyone can join with me?\nမေလရောင်လင်းသဘောကျသွားသည်။ မြန်မြန်သွက်သွက် like ကာ၊ comment ရေးလိုက်သည်။\nMayလရောင်လင်း : sure ! I will…..\nVictory Poet : now I am waiting for you Mayလရောင်လင်း….\nတစ်ယောက်က ဘယ်ကို လာရမလဲ လို့ ၀င်မေးသည်။ ဘူတာရုံလမ်း..လို့ဖြေထားသည်။ အဲဒီမှာပဲ မေလရောင်လင်းရဲ့ chatting boxမှာ …Hey Lady…လို့ သုံးကြိမ် ဆက်တိုက်ဝင်လာသည်။ hi sis/ hello friend လို့သာအများဆုံးတွေ့ရတဲ့ နှုတ်ဆက်စကားလုံးတွေကြားမှာ တစ်မူထူးနေတဲ့ လေဒီ(Lady) ဆိုတဲ့ အသုံးကြောင့် မေလရောင်လင်း ထူးထူးကဲကဲသဘောကျသွားသည်။ ကြည့်လိုက်တော့ Victory Poet..တဲ့။ Oh my God…မေလရောင်လင်း စိတ်လှုပ်ရှားစွာတွေးသည်၊ အခုပဲ ရှင့်ကဗျာတွေ စိမ်ဖတ်နေတာ။ Victory Poet ကမေးသည်။ Can you come to me now တဲ့။ တခြားမိန်းကလေးတွေသာဆို က္ကုနြေ္ဒရှင်စိတ်နှင့်မြှင့်တွေးကာ ရာရာစစ အကဲလာစမ်းသည်ထင်ကာ စိတ်ဆိုးသွားနိုင်သည်။ လရောင်ကတော့ ဒီလို မတွေးပါဘူး။ ပေါ့ပေါ့ပါးပါး နဲ့ ပြန်မေးလိုက်သေးသည်။ when? ၊ now…။ oh my God ည ၉နာရီပဲ ရှိနေပြီ ဒီငနဲလေးတော့ခက်ပြီ။ where? ၊ ငနဲလေးက ပြန်မဖြေဘဲ ထပ်မေးလာသည်။ where do you live? ၊ Mudita housing လို့ မေလရောင်လင်း ဖြေလိုက်သည်။ Really? Oh..amazing! wonderful! အစုံအလင်ထွက်ကျလာသည်။ ဘုရားသခင် သူလည်း မုဒိတာအိမ်ရာမှာ နေသည်တဲ့။ အခန်းနံပါတ် မေးမိကြသည်။ Victory Poet : A 228 ၊ Mayလရောင်လင်း : A 328 …အပြန်အလှန် အာမေဍိတ်သံတွေ ကပေါက်ချိကပေါက်ချာလွင့်စဉ်သွားကြသည်။ Victory Poet : with whom now? ၊ Mayလရောင်လင်း : alone ၊ Victory Poet : me too…\nခုမှစကားပြောမိတဲ့လူနှစ်ယောက် မမျှော်လင့်ဘဲ နေရာတစ်နေရာတည်း အပေါ်ထပ်အောက်ထပ်မျှသာ ခြားနားနေသည့်အဖြစ်က အံ့သြဖွယ်ကောင်းလှသလို စိတ်လှုပ်ရှားစရာလည်း ကောင်းသည်။ Victory Poet က လရောင်ကို စောစောက ဘယ်သူလာjoin မလဲ မေးထားတဲ့ သူ့status အောက်က လရောင်ရဲ့sure I willဆိုတာကို အမိအရဖမ်းချည်သည်။ “let us read the poems together”…“of cause! but I cannot come to you…”ဟုတ်တယ်လေ ငနဲလေးတစ်ယောက်တည်းနေတဲ့အခန်းကို ဘယ်လိုသတ္တိနဲ့သွားရပါ့။ No way..Never… ဖုန်းစကရင်လေးပေါ်မှာ စာလုံးရိုက်ရတာ ကြာလှချည့် ထင်လာပြီ။ အားမလိုအားမရဖြစ်လာပြီ။ ဖုန်းနံပါတ်အပြန်အလှန် ပစ်ပေါက်ကြဲပက် စိုက်ပျိုးလိုက်ကြသည်။\n“ ဒီမှာနေတာ ဟုတ်လို့လား” “ရှင်ကော ဟုတ်လို့လား” “ညာစရာလား” “အင်းလေ ကျမကော လိမ်စရာလား” “သေချာချင် လို့ပါ ဒါဆိုအပြင်ထွက်ခဲ့မလား” “အပြင်..where to” “အနောက်လှေကားထိပ်ဘက်ဆီကိုလေ၊ ကျွန်တော်က အပေါ်ထပ်တက်ခဲ့မယ်” ၊ လရောင် ရင်ဖိုသွားသည်။ “အပြင်မှာအေးတယ် အနွေးထည်ဝတ်ခဲ့” “yes sir”။ ဂျာကင်အပါးလေးထပ်ဝတ်လိုက်ရင်း မေလရောင်ပြုံးမိသည်။ နှုတ်ခမ်းဆိုးဆေး အဆီပါးပါးလေးဆိုးပြီး အပြင်ကို ဘာလို့ထွက်လာမိပါလိမ့်ပေါ့။ ကိုယ့်ကိုယ်ကိုယ်နားမလည်။\nဂစ်တာတစ်လက်နှင့် လူရိပ်တစ်ခ၊ု အိပ်မက်တစ်ခုလို ဘွားခနဲ ရှေ့မှာပေါ်လာသည်။ Victory Poet ပါ…၊ မေလရောင်လင်းပါ….။ လက်ဆွဲနှုတ်ဆက်ကြသည်။ အတော်ကြာကြာ။ လှေကားထိပ်မှာ ယှဉ်ထိုင်လိုက်ကြသည်။ “ဘီယာနံ့ရတယ်” “အခုမှဆိုးလာတဲ့ နှုတ်ခမ်းဆိုးဆေးအနံ့ရတယ်”။ မေလရောင်လင်းဖြုံသွားသည်။ မလွယ်ပါလား အာရုံစူးစိုက်မှုကောင်းလှချည့်။ ပခုံးတွန့်ကာ သူပြောသည်။ “I am not wild. Don’t be scare … ဒါနဲ့ ဘယ်လိုခေါ်ရမလဲ” “Call me as you like” “မေ..မေလ..လရောင်..လင်းလင်း…ဟာ မသိဘူးကွာ” ခပ်ရှည်ရှည်ဆံပင်တွေထဲ လက်ထိုးထည့်ဖွပစ်ကာ သူရယ်သည်။ “Lady လို့ပဲခေါ်မယ်”။ မေလရောင်လင်းလက်ကို ပိုင်စိုးပိုင်နင်း ဆွဲယူကာ သူ့ဖုန်းကို ထိုးထည့်ပေးသည်။ “အဲဒီမှာ ကျွန်တော့်ကဗျာရွတ်” ဘေးမှာချထားသည့်ဂစ်တာကို ရင်မှာပွေ့ကာ သူစတင်တီး ခတ်လိုက်သည်။ ဂီတတစ်ပုဒ်ကို စတင်ခြင်းလား၊ ကဗျာတစ်ပုဒ်ကို စတင်ခြင်းလား။ အိပ်မက်တစ်ခုကို စတင်ခြင်းလား၊ မသဲကွဲ။ သိမ်မွေ့သည့် ဂီတ၊ ရင်ခုန်ဖွယ် ကဗျာတို့ ပေါင်းစပ်ကာ မိုးမြေအနှံ့ ခြေဆန့် ခရီးနှင်သည်။ အဆုံးအစမရှိ၊ စဉ်ဆက်မပြတ် ရွေ့လျားနေခြင်းဖြစ်စဉ်ထဲမှာ ကဗျာနှင့်ဂီတ တစ်သားတည်း ပူးဝင်စီးမျောသွားသည်။ နှလုံးသားချင်းတို့သည် နယ်နိမိတ်မရှိချင်တော့။\n“Hey Lady” “Hi Gent!” စစနောက်နောက်ပြန်ခေါ်သံကြောင့် သူရယ်သည်။ “အိပ်ချင်နေပြီလား ဘာလို့ငြိမ်နေတာလဲ” “ရှင့်ကဗျာက ကျမကို ငိုအောင် ကျီစားနေတယ်” “ဒါများ ငိုပစ်ပေါ့၊ ကျွန်တော်တော့ တစ်ခုခုလုပ်ချင်ရင် လုပ်ပစ်လိုက်တာပဲ၊ အော်ခြင်း၊ ရယ်ခြင်း၊ ငိုခြင်း…ဘာကိုမှ အကန့်အသတ်ထဲမှာ သေမိန့်ချမထားဘူး၊ ရှင်သန်ခွင့်ပြုရမယ်၊ သူတို့ကို ဖွင့်ဖောက်ကြဲပက်ပြီး စိုက်ပျိုးပစ်ရတယ်” “ဘယ်အချိန် ရိတ်သိမ်းမလဲ” “မအော်ချင်၊ မရယ်ချင်၊ မငိုချင်တော့တဲ့အချိန်ပေါ့၊ သူတို့ကိုယ်တိုင်က ဆက်လက် မရှင်သန်လိုတော့ပြီလို့ ၀န်ခံလာချိန်ပေါ့” “ကျမ ရူးချင်လာပြီရှင်” “ရူးလိုက်ပေါ့၊ ထိန်းချုပ်မထားနဲ့”။ “ခစ်ခစ် ကျမရယ်ချင်လာပြီ..” “ရယ်ပစ်လိုက်လေ ဒါများ လွယ်လွယ်လေး၊ ကျွန်တော်ဆို ဘာဖြစ်ဖြစ် ရယ်ပစ်လိုက်တာပဲ”။\n“ဒါနဲ့ ရှင့်ကဗျာတွေက တကယ့်ကို အမိုက်စားတွေ၊ ဘာလို့ မဂ္ဂဇင်းတွေမပို့တာလဲ” “စိတ်မရှည်ဘူး၊ ကြာတယ်၊ အွန်လိုင်းမှာက ချက်ချင်းရေးတင်၊ ချက်ချင်း တုံ့ပြန်မှုရတယ်” “ဘယ်လိုပဲဖြစ်ဖြစ် ပရင့်မီဒီယာတွေမှာ ရှင်ရေးသင့်တယ်လုိ့ကျမတော့ထင်တာပဲ” “ရေးမှာပါ ကျွန်တော် ဘာကိုမှ အသေဆုပ်မထားဘူး။ ပရင့်ကို ချကျွေးချင်တဲ့အချိန် ပစ်ချကျွေးလိုက်မှာပဲ၊ တမင်ကြီးထိန်းချုပ်မျက်ကွယ်ပြုတာမျိုး မဟုတ်ဘူး၊ ခုထိတော့ စိတ်မလာသေးဘူးဆိုပါတော့” “ထားပါတော့ ရှင် တစ်လှည့်ကဗျာရွတ်ပါဦးလား” “အကုန်လန့်နိုးလာလိမ့်မယ်” “လုပ်ပါ တိုးတိုးလေးဖြစ်ဖြစ်ပေါ့ ကျမ ကြားဖူးတယ်ရှိအောင် နောက် ဒီလိုဆုံဖို့ဆိုတာ မလွယ်ဘူး” “ဟေး လေဒီ ခင်ဗျားစကားက ဘာစကားကြီးလဲ၊ ကျွန်တော်တို့ နောက်ထပ်မတွေ့ရတော့ဘူးလား” “someday somewhere sometime ပေါ့” “Hey Lady! you kidding me?” “မနောက်ပါဘူး၊ ကျမက ဒီမှာအမြဲနေတာမှမဟုတ်တာ”\n“ ပြန်ကြစို့” ပြောပြောဆိုဆို သူမတ်တတ်ထရပ်သည်။ မေလရောင်လင်းရဲ့ခေါင်းကို တစ်ချက်ပုတ်ကာ လေသံဖြင့်ဆိုသည်။ “Good night ကျွန်တော်ဒီကနေပဲ သွားမယ်၊ လိုက်ပို့ရဦးမလား need my help?”\n“ No, I can do. Good night” “ မနက်ရောက်နေပြီဗျ” ဂစ်တာကိုဆွဲကာ လှေကားကနေ သူ ပြေးဆင်းသွားသည်။\nမေလရောင်လင်း အခန်းထဲရောက် အနွေးထည်ချွတ် အိပ်ရာထဲပစ်လှဲဝင်လိုက်ချိန်မှာ ဖုန်းသံကြားသည်။ victory.. ၊ တံခါးတွေ သေချာပိတ်ပါ၊ သော့သေချာခတ်ပါတဲ့။ ပြီးတော့ မနက် ၆နာရီ လက်ဖက်ရည်အတူသောက်မည်တဲ့။ “အခုပဲ သုံးနာရီရှိနေပြီ ဘယ်လိုလုပ် နိုးမလဲ” “ကျွန်တော်နှိုးမယ် ဖုန်းခေါ်လိုက်မယ်” “ဟာ ဒါတော့alarm ပေးထားလည်း ရပါတယ်၊ အိပ်ရေးမ၀ရင် လူက နေလို့မကောင်းဘဲဖြစ် မှာစိုးလို့” “ဒါဆို ၇နာရီ” မေလရောင်လင်းအသံတိတ်နေသည်။ “၈နာရီ တော်ပီကွာ၊ ၈နာရီထွက်ခဲ့ ဒီရှေ့က 24hour service ဆိုင်ကစောင့်နေမယ်” “ yes sir” “ you are clever”။\nVictory Poet…သူဟာ ကဗျာတစ်ပုဒ်လား၊ ဂီတတစ်ပုဒ်လား။ facebook account မှာတော့ poet လို့တပ်ထားသည်။ ဒါဆို သေချာတာက ကဗျာဆရာပေါ့။ အချိန်ခဏငယ်လေး ကပျာကယာ လာညာသွားတဲ့ ကဗျာဆရာ။ လရောင်အတွက်တော့ သူက အိပ်မက်ကလေးတစ်ခု ဖြစ်နိုင်သည်။ နံနက်အိပ်ရာထလိုက်တာနဲ့ ဖရိုဖရဲလွင့်စဉ်ပြေးခွာသွားတဲ့ အိပ်မက်တစ်ခုပဲ ဖြစ်မှာပေါ့။ လောလောဆယ် 24hour service ဆိုင်ထဲမှာ မိန်းကလေးတစ်ယောက်ထိုင်နေသည်။ မနက် ၈နာရီကစလို့ နေ့ ၁၁နာရီ ထိ၊ ၁၁နာရီက ထပ်စလို့ မွန်းလွဲ ၂နာရီထိ၊ မွန်းလွဲ ၂နာရီကနေ နောက်တစ်ခေါက်ပြန်စ၊ နောက်ဆုံး ည ၈နာရီထိ။ ၂၄နာရီဖွင့်သည့် လက်ဖက်ရည်ဆိုင်ဖြစ်နေတာ ဆိုးလှသည်။ မေလရောင်လင်း ငိုယိုအော်ဟစ်ပစ်လိုက်ချင်သည်။ ဟေး ဆိုင်ရှင်တို့ …ဟော့ဒီမှာ ဆိုင်မပိတ်ဘူးလား၊ ကျေးဇူးပြုပြီး ခုတစ်ည ဆိုင်ကို ပိတ်သိမ်းပေးနိုင်မလား။ ကျွန်မ ဒီနေရာကနေ ရွေ့လျားထပြန်ချင် လွန်းလို့…..။\nVictory Poet ငနဲလေးကတော့ သူ့အမည်နာမအတိုင်း သူ့အောင်မြင်ခြင်းကိုသူ ရယ်ရယ်ပြုံးပြုံးနဲ့ပဲ လွှင့်တင်နိုင်ခဲ့ပြီ။ သူ့ကဗျာ သူ့ဂီတ သူ့အသံ သူ့ရဲ့အရာခပ်သိမ်းတို့သည် လရောင်ကို ငိုအောင်ကျီစားနေခဲ့ပြီ။ သို့သော် “ဘာပဲဖြစ်ဖြစ် ရယ်ပစ်လိုက်တယ်”ဆိုသည့်သူ့ စကားအတိုင်း မေလရောင်လင်း ရယ်နေလိုက်ပါမည်။ သည်အချိန်အတွင်း A 228အခန်းတံခါးကိုတော့ ယောင်မှားလို့မှ သွားမခေါက်မိစေရ။ ဖုန်းနံပါတ်တစ်ခုကိုတော့ ယောင်မှားလို့မှ ကောက်နှိပ် မခေါ်မိစေရ။ Hey Lady လို့ ခေါ်လာမည့် သြရှရှခေါ်သံတစ်စကိုတော့ နွမ်းတလျလျ စောင့်စားနေပါမည်။\n(၂၃၊ ၁၁၊ ၁၃)


မသေခင် ဖြည့်ဆည်းရမည့် ဘ၀အရည်အသွေးများ ~ Nge Naing\nမသေခင် ဖြည့်ဆည်းရမည့် ဘ၀အရည်အသွေးများ\nWednesday, October 28, 2009 Nge Naing 31 comments\nအခုတလော ကျွန်မတို့ ဘလော့ဂါ မောင်နှမတွေကြားမှာ သက္ကရာဇ် ၂၀၁၂ မှာ ကမ္ဘာပျက်မည့် အကြောင်းအရာတွေက သိပ်ပြီးဟိုးလေး ကြော်ကြော် ဖြစ်နေတာ တွေ့ရတယ်။ ကျွန်မကိုလည်း ကိုအောင်သာငယ်က tag ထားတာ ရှိပြီး ဒါနဲ့ပတ်သက်တဲ့ အချက်အလက်တွေကို ကျွန်မ တိတိကျကျ မလေ့လာရသေးတဲ့အတွက် ဘာမှ ရေရေရာရာ မသိသေးလို့ အခုလောလောဆယ် မရေးဖြစ်သေးပါဘူး။ ဒါပေမယ့် လူတိုင်းလူတိုင်းက ကမ္ဘာပျက်သည်ဖြစ်စေ၊ မပျက်သည်ဖြစ်စေ တနေ့မှာ သေမယ်ဆိုတာ သေချာတဲ့အတွက် မမျှော်လင့်ပဲ ရောက်လာတဲ့ Forward အီးမေးလ်လေးက သေခြင်းတရားနဲ့ ပတ်သက်ပြီးလည်း တစုံတရာ အကျိုးပြုမယ်ထင်လို့ ပို့စ်တခုအဖြစ် တင်လိုက်ပါတယ်။ "မြတ်စွာဘုရားရှင်က “မသေခင် သုတ္တန်” လို့ အဓိပ္ပါယ်ရတဲ့ “ပုရောဘေဒ သုတ္တန်” မှာ မသေခင် ဖြည့်ဆည်းရမယ့် ဘ၀ အရည်အသွေး တွေကို တစ်စုတစ်ဝေးတည်း ဟောကြားထား ပါတယ်။ မြင့်မြတ်တဲ့ လူသားတိုင်းနဲ့ မြင့်မြတ်လိုတဲ့ လူသားတိုင်း မဖြည့်မဖြစ် ဖြည့်ဆည်းရမယ့် စိတ်ဓါတ် အရည်အသွေး၊ ဘ၀ အရည်အသွေးတွေ ဖြစ်လို့ အကျဉ်းဆုံး ချုပ်ပြီး ပြောပြချင်ပါတယ်" လို့ အစချီပြီး ရေးထားတဲ့ Forward e-mail ကို သူ့မူရင်းအတိုင်း တင်ပေးလိုက်ပါတယ်။\nအားလုံးသော ဓမ္မမောင်နှမတို့ မမေ့မလျော့ မပေါ့မဆ မြဲမြံသော သတိတရားတို့ဖြင့် ကိုယ်စီကိုယ်ငှ ပြည့်စုံနိုင်ကြပါစေ။ (ဖိုးသား)\n(Forward e-mail ကို တိုက်ရိုက် ဖေါ်ပြထားခြင်း ဖြစ်ပါတယ်။ Forward mail ကို ကိုဇာနည်မောင် က ပို့လာပြီး အဖြူရောင်မေတ္တာ ဘလော့ဂ်မှာ ဖိုးသားက ဒီပို့စ် ကို ရေးထားတာ နောက်မှ တွေ့ရပါတယ်။ ပို့ပေးသူ ကိုဇာနည်မောင်ကိုရော မူလရေးသူ ဖိုးသားကိုပါ အထူး ကျေးဇူးတင်ပါတယ်။)\nOctober 28, 2009 at 11:36 AM Reply\nပြန်လည်မျှဝေပေးတဲ့ မငယ်နိုင်ကို ကျေးဇူးတင်ပါတယ်..။ကျမလဲပြန်လည်ကူးယူ\nOctober 28, 2009 at 12:13 PM Reply\nလူတွေသာ တကယ်လိုက်နာကြရင် ကမ္ဘာကြီး ဘယ်လောက် ငြိမ်းချမ်းလိုက်မလဲနော်...။\nOctober 28, 2009 at 12:28 PM Reply\nကိလေသာ နဲ့ တဏှာ ကင်းဖို့ ၊မသေခင် လုပ်သင့်တာ ၊ ဆောင်သင့်တာ ၊ ရှောင်သင့်တာ ။ နဲ့လက်ရှိဘဝကို အကောင်းဆုံးလုပ်ပြီး နောက်ဘဝ အတွက် ပြင်ဆင်ထားရမဲ့ အချက်တွေ ကို တင်ပြ သတိပေးထား တဲ့ အကြောင်းများ မှတ်သားသွားပါတယ် ။ ကိုယ်တိုင်လုပ်နိုင်အောင်တော့ အတော်လေး ကြိုးစားရအုံးမယ် မငယ်နိုင်ရေ ...။တနေ့တနေ့စက်ရုပ်လို လှုပ်ရှားနေရတော့ လူစိတ်တွေတောင် ပျောက်သလို ဖြစ်နေတယ် ။း(\nOctober 28, 2009 at 1:45 PM Reply\nဆရာတော် ရေးထားသမျှ အချက်တွေ အားလုံးမှတ်သား ဆင်ခြင်ဖို့ကောင်းပါတယ် မငယ်နိုင်ရေ..\nOctober 28, 2009 at 2:27 PM Reply\nလာဖတ်ပြီးတော့ ကျွန်တော်လည်းတော်တော်လိုပါသေးလား ဆိုတာ သိသွားပါတယ် အမရေ...။\nOctober 28, 2009 at 3:03 PM Reply\n၂၀၁၀မှာကမ္ဘာပျက်မယ်လို့ ဟောကိန်းထုတ်နေတဲ့ ဗေဒင်နက္ခတ်သိပ္ပံကြောင်တွေကိုပါထိစေတယ်ဗျ...\nဆရာတော်ရဲ့ဆုံးမသြဝါဒတွေကို လေးစားကြည်ညိုစွာဖြင့် နာခံသွားပါကြောင်း.မငယ်ရေ\nOctober 28, 2009 at 3:05 PM Reply\nမှားလို့ ၂၀၁၂မှာ...၂၀၁၀မှာပျက်မှာက ဟိုလူကြီးတွေ..\nမှတ်သားလိုက်နာစရာ တရားစာများကို ဖတ်ရှု ကူးယူသွားပါတယ်။\nOctober 28, 2009 at 5:18 PM Reply\nမငယ်ရေ အဖိုးမဖြတ်နိုင်တဲ့ ပို့စ်တစ်ပုဒ်ပါပဲ သတိတရားတွေအများကြီးရစေပါတယ်\nOctober 28, 2009 at 6:54 PM Reply\nဆရာတော်ရဲ့ ဆုံးမသြဝါဒတွေကို ဖတ်ရှု ကူးယူသွားပါတယ်။\nအခုလို မျှဝေပေးတာ ကျေးဇူးတင်ပါတယ် အစ်မရေ။\nOctober 28, 2009 at 7:16 PM Reply\nအဲ့လိုနေမယ်လို့တော့ တရားစာ ဖတ်တိုင်း တရားနာတိုင်း တွေးတယ်။\nနည်းနည်းပါးပါးတော့ ဆင်ချင်တဲ့ခါ ဆင်ချင် မိတယ်။\nမအယ်မှာက သတိက အမြဲရှိမနေဘူး ဆိုရမယ်။\nOctober 28, 2009 at 7:59 PM Reply\nဒီပို့စ်ကို လာဖတ်ပြီး ကုသိုလ်ယူသွားကြသူ အားလုံးကို မူလစာရေးသူ ဖိုးသားနှင့် ကျွန်မကို Forward mail က တဆင့် ပို့ပေးလာသူ ကိုဇာနည်မောင်တို့ကိုယ်စား ကျေးဇူးတင်ပါတယ်။ တချိန်တည်းမှာပဲ ဒီတရားကို ဟောခဲ့တဲ့ ဗုဒ္ဓမြတ်စွာဘုရားနဲ့ ပါဋ္ဌိလိုကနေ သာမန်လူတွေနားလည်အောင် ပြန်ဟောပြော ရေးသားခဲ့တဲ့ ဆရာတော် အရှင်ဆန္ဒိဓိကကိုလည်း သာဓုခေါ်ပါတယ်။\nဒီအထဲက ဆုံးမတွေကို လိုက်နာနိုင် မနိုင်ဆိုတာကတော့ မိမိကိုယ်တိုင်ရဲ့ အကျင့်သီလ၊ အားထုတ်မှု၊ လူ၊ သတ္တ၀ါတွေအပေါ် ထားနိုင်တဲ့ မေတ္တာ၊ စေတနာ၊ ဂရုဏာအပေါ်မှာလည်း အများကြီး မူတည်လိမ့်မယ်လို့ ထင်ပါတယ်။ အားထုတ်မှု ဆိုတဲ့ နေရာမှာ တရားစခန်းဝင်ပြီး တရားသွားထိုင်တာကိုပဲ ဆိုလိုတာ မဟုတ်ပဲ မိမိနိုင်သလောက် ည/မနက် တရားမှတ်ပြီး ကျန်တဲ့အချိန်တွေမှာ စိတ်ကို မပျံ့လွင့်စေပဲ မိမိစိတ်ကို လောလောဆယ် မိမိလုပ်နေတဲ့ အလုပ်အပေါ်မှာပဲ သတိလေးကို ထားထားရင်လည်း ပစ္စုပ္ပန်တည့်တည့်ကို ရှုတာပဲ ဖြစ်လို့ တရားမှတ်တာနဲ့ သိပ်မကွာပါဘူး။\nကိုဆောင်းယွန်းလ ပြောတဲ့ လုပ်ကြံလှုံ့ဆော်တာနဲ့ ပတ်သက်တဲ့ အချက်ကို လက်ခံပါတယ်။ ဒါပေယ့် သိပ္ပံတွေ့ရှိချက်နဲ့ ကောလဟာလ တဘောင်တွေကို မရောထွေးစေဖို့တော့ သိပ်အရေးကြီးပါတယ်။ ကမ္ဘာပျက်တဲ့ကိစ္စက ကျွန်မသိရသလောက် သိပ္ပံပညာရှင်တွေက တွေ့ထားတဲ့အချက်လို့ သိရတယ်။ ဖြစ်နိုင်မနိုင်ဆိုတာ မသေချာပေမယ့် နေအဖွဲ့အစည်းပိုင်နက်အတွင်း အာကာသ ဟင်းလင်းပြင်ထဲမှာ ဘယ်ကမှန်းမသိတဲ့ ဂြိုလ်တခု သူ့ပတ်လမ်းကြောင်း မဟုတ်ပဲ ရောက်နေတယ်ဆိုတာတော့ သတင်းမှာ ပါဖူးတယ်လို့ သိရတယ်။ ရူပဗေဒနဲ့ အာကာသ စူးစမ်းလေ့လာရေး ပညာရှင်တွေအနေနဲ့ ကမ္ဘာနဲ့ အဲဒီဂြိုလ်ရဲ့ အရွေ့နှုန်း၊ အရှိန်နှုန်းတွေကို အလင်းနဲ့ တိုင်းပြီး တွက်ချက်လို့ ရနိုင်ပါတယ်ဆိုတာ အထက်တန်းအဆင့် ရှုပဗေဒ သင်ဖူးသူတိုင်း သိနိုင်ပါလိမ့်တယ်။ လွန်ခဲ့တဲ့ အနှစ်နှစ်ဆယ်ကျော်က ဟေလီကြယ်တခွန်ကြီး ဖြတ်သွားတာကို ဘယ်အချိန်မှာ ကမ္ဘာကနေ ကြည့်လို့မြင်တွေ့ရမယ် ဆိုတာ တွက်ချက်ထားတဲ့အတိုင်း ဟေလီကြယ်တခွန်ကြီးဟာ တကယ်ပဲ အဲဒီနေ့မှာ ဖြတ်သွားခဲ့ပါတယ်။ အခုလည်း မကြာခဏ နေဘယ်အချိန်ကြပ်မယ်၊ လဘယ်အချိန်ကြပ်မယ်ဆိုတာ နေပတ်လမ်း၊ လပတ်လမ်းကို တွက်ချက်လို့ ရသလို အခုကမ္ဘာကို ၀င်တိုက်နိုင်တယ်ဆိုတဲ့ ဂြိုလ်ကြီးကိုလည်း တွက်ချက်လို့ ရနိုင်ပါတယ်။ ကျွန်မ သတင်းမကြည့်တာ ကြာလို့ အတိအကျ မသိပေမယ့် သိတဲ့သူတွေက အဲဒီဂြိုလ်ကို သိပ္ပံပညာရှင်တွေက ဖေါက်ခွဲနိုင်အောင် နည်းလည်း ရှာနေတယ်လို့ သတင်းမှာ တခါလာဖူးတယ်လို့ ပြောပါတယ်။ ဒါကြောင့် ဒါဟာ တပေါင်လိုလို ဗေဒင် လက္ခာအရ မဟုတ်ပဲ Scientific Investigation တခုဖြစ်လို့ မဖြစ်နိုင်ဘူးလို့ လုံးဝပြောလို့မရတဲ့ အထဲမှာ ပါနေပါတယ်။ ကိုဆောင်းယွန်းလက တဘောင်နဲ့ ရောမှာစိုးလို့ ကျွန်မဆွေးနွေးတာပါ။\nOctober 28, 2009 at 10:00 PM Reply\nမငယ်နိုင်ရေ ကျေးဇူးပါဗျာ.. မသေခင်ဖြည့်ဆည်းသင့်တာ\nဒါပေမဲ့ ခုနလေးတင်ပဲ ဆရာမမေငြိမ်းဘလော့ဂ်\nဖတ်ပြီးစိတ်မရွှင်လန်းရတဲ့ အထဲ အမက\nထပ်ပြီး scientific investigation ဆိုပြီး ပြောနေတာ စိတ်ညစ်တယ်။ ကျွန်တော်က\nOctober 28, 2009 at 11:06 PM Reply\nတရားစာတွေ လာဖတ်သွားတယ် မငယ်နိုင်၊ အားပေး\nOctober 29, 2009 at 10:27 AM Reply\nဒီပို့စ်အတွက် ကျေးဇူးတင်တယ်လို့ ပြောလာသူ မြတ်လေးငုံ၊ စိမ်း၊ မေသစ္စာမောင်နဲ့ ဖြိုးအောင်တို့ကို မူလရေးသားသူ ဖိုးသားနဲ့ ပို့ပေးသူ ကိုဇာနည်မောင်တို့ကိုသာ ကျေးဇူးတင်ဖို့ ညွန်းပေးပါရစေ။\nဖြိုးအောင်ရေ မစိုးရိမ်ပါနဲ့ ဗုဒ္ဓဘာသာအရ ကမ္ဘာပျက်တယ်ဆိုတာ သာသနာတွေပျက် လူတွေက သုံးစားလို့မရလောက်အောင် ဆိုးသွမ်းအောက်တန်းကျနေ တရားပျက်နေကြတဲ့ အချိန်မှပဲ ပျက်ပါတယ်လို့ သိရတယ်။ အခုကမ္ဘာာကြီးမှာ သူတော်ကောင်းတွေ၊ ဘာသာခြားတွေမှာလည်း စိတ်စေတနာ သိပ်ပြီးပြည့်ဝသူတွေ အများကြီး ရှိပါသေးတယ်။ လူတိုင်း စိတ်ကောင်းစေတနာကောင်း ထားရင် သိပ္ပံပညာရှင်တွေ ဘယ်လောက်ပဲ တွက်ချက်တွက်ချက် ကမ္ဘာာမပျက်ပါဘူး။ သူများကောင်းဖို့ မကောင်းဖို့ထက် ကိုယ်တိုင်ကောင်းဖို့တော့ ကိုယ်လုပ်နိုင်ကြမှာပဲ။\nမသေခင်ဘာလုပ်ကြမလဲ ဆိုတော့ .. အသက်ရှူရမှာပေါ့တဲ့ .. ဘုန်းဘုန်းက ပြောခဲ့တယ် ..\nကျနော်ရော ... ???\nOctober 29, 2009 at 7:58 PM Reply\nလူဆိုတာ တနေ့မှာသေကြရမယ်ဆိုတာသိ ပေမဲ့လဲ ကိုယ်ကခုထိ ကိလေသာထဲဝဲလဲလဲနဲ့ အပြိုင်ဆိုင်တွေကြားမှာ မောပမ်းတုန်းပဲ\nOctober 29, 2009 at 11:42 PM Reply\n(ထစ်ကနဲရှိ ဒေါသ ထွက်တာမျိုး မလုပ်သင့်ပါဘူး။ သူလည်း တစ်နေ့သေ၊ ကိုယ်လည်း တစ်နေ့သေမယ့်ကိစ္စ ဘာလို့ဒေါသ ထွက်နေဦးမှာလဲ။)\nအဲဒီအချက်လေးတော့ လိုက်နာနိုင်အောင် ကြိုးစားရပါဦးမယ်။\nOctober 30, 2009 at 12:19 AM Reply\n29 Oct 09, 17:09\nအဖြူရောင်မေတ္တာ: အစ်မ ငယ်နိုင်ရေ.. အစ်မ ကွန်မန့်ရေးတဲ့နေ့ကတည်းက ကျွန်တော်ရောက်တယ်.. စိဘောက်မှာ ရေးဖို့ မေ့သွားတာ.. အစ်မဆီမှာ လာရေးကြတဲ့ ကွန်မန့်တွေကို ဖတ်ပြီး ကြည်နူးမှုတွေလွန်လို့ မေ့သွားတာ အစ်မရေ.. ခုတစ်ခါတော့ ဒုတိယမ္မိ ရောက်တာပေါ့ အစ်မ.. လာရောက်ဖတ်ရှုတယ် ဆိုတာ သိရလို့ ၀မ်းသာပါတယ် အစ်မရေ..\nဒီပို့စ်ရဲ့ မူလပိုင်ရှင် ဖိုးသားက မှတ်ချက်နေရာမှာ မရေးပဲ C-Box မှာ လာရေးထားလို့ ဒီမှာ ထည့်ထားပေးလိုက်တယ်။\nဇော်ရေ လူတွေမှ မဟုတ်ဘူး အပင်တွေကအစ ဘက်တီးရီးယားတွေလို ပိုးမွှားတွေလည်း အသက်ရှူတာပဲ။\nမခင်ဦးမေရေ- ကိလေသာ ရှိလို့သာ ဘ၀ကို ရကြတာ ဖြစ်လို့ ဘုရား၊ ရဟန္တာတွေကလွဲရင် ဘယ်သူမှ မကင်းပါဘူး။ အလွန်အကျွံ မဖြစ်အောင် ကြိုးစားဖို့ပဲ လိုပါတယ်။\nRita- အစ်မလည်း အတူတူပဲ ဒါပေမယ့် အကုသိုလ်မှန်းသိလို့ အခုတော့ တော်တော်ထိန်းလာပြီ။\nOctober 30, 2009 at 1:36 AM Reply\nလာဖတ်သွားတယ်.... သူများရေးထားတဲ့ကော်မန့်တွေက အတော်လေးပြည့်စုံနေပြီမို့ ထပ်မမန့်တော့ဘူးနော်...\nOctober 30, 2009 at 5:48 AM Reply\nအပေါ်က khin oo may က အစ်မ မဟုတ်ပါ။ အတော်စိတ်ပျက်မိပါတယ်။ ဘာသဘောနဲ့ တို့နာမည်နဲ့လိုက်ပြီး ကွန်မက်ပေးနေတာလဲ ဆိုတာ ကို အတော်စိတ်ကုန်နေပါပြီ။ တွေးလဲ မတွေးတတ်တော့ပါဘူး။ ယုဝရီဆီမှာလည်းတွေ့ခဲ့ပြီးပါပြီ။\nOctober 30, 2009 at 6:37 AM Reply\nမခင်ဦးမေ အတုရော၊ အစစ်ပါ တကယ်လို့ နှစ်ယောက်စလုံး အတုဖြစ်နေရင်တောင်မှ ကျွန်မပေးချင်တဲ့ message ဖြစ်တဲ့ ဘုရားဟောတဲ့တဲ့ တရားကို ဖတ်သွားကြတဲ့အတွက် ကျေးဇူးတင်ပါတယ်။ ဒါပေမဲ့ ကျွန်မကိုယ်တိုင်လည်း သူများဘလော့ဂ်မှာ နာမည်အတုနဲ့ တခါမှ သွားမရေးဖူးလို့ နောက်တခါ မှတ်ချက်ပေးရင်တော့ သူတပါးကို မထိခိုက်အောင် မိမိနာမည်အမှန် ဒါမှမဟုတ် အမည်မဖေါ်ချင်ရင်လည်း မဖေါ်ပဲ ရေးဖို့ မေတ္တာရပ်ခံပါတယ်။\nRose ရေ လာဖတ်သွားတာ ကျေးဇူးတင်ပါတယ်။ ဒီတရားတွေက ဗုဒ္ဓဘာသာဝင်တွေအတွက် သက်သက်မဟုတ်ပဲ ဘာသာမခြား လူသားအားလုံးအတွက်လည်း အကျုံးဝင်တာ အမှန်ပဲ။\nOctober 30, 2009 at 6:54 AM Reply\nအမရေ ကျနော် လာရောက် သေချာ ဖတ်ရှု သွားပါတယ် ..အမရဲ့ ခိုင်မာတဲ့ စီတ်ဓာတ်ကိုလဲ ထပ်တွေ့ပါတယ်..ဝမ်းသာမိပါတယ်..\nမခင်ဦးမေ နာမည်ခံပြီး ၀င်ရေးသွားသူကို ပြောချင်တာက ကိလေသာထဲမှာ တ၀ဲလည်ဖြစ်နေတာ မခင်ဦးမေ တယောက်တည်း ဟုတ်ပါဘူး၊ အခုပြောတဲ့သူ အပါအ၀င် ကျွန်မတို့ ဘ၀ကိုရထားသူ မှန်သမျှ ပုထုစဉ်တွေ အကုန်လုံး ဖြစ်ပါတယ်။ လူတိုင်းလူတိုင်းက သူ့အသွင် သူဆောင်၊ ကိုယ့်အသွင် ကိုယ်ဆောင်ကြတာ ချည်းပါပဲ။ တစုံတယောက်က သူပျော်သလိုနေတာကို အများအတွက် အန္တရယ်ရှိတယ်၊ ထိခိုက် နစ်နာ နေတယ်ဆိုရင် ပြဿနာရှိလို့ ဒါကို နည်းမှန်လမ်းမှန် အဖြေရှာပြီး ရပ်တန်းအောင် လုပ်ဖို့လိုမယ်။ ဒါပေမယ့် ဘယ်သူ့ကိုမှ မထိခိုက်ပဲ သူများရဲ့ ဘ၀နေထိုင်မှု ပုံစံနဲ့ အကျင့်စရိုက်လေးတွေကို မိမိတဦးတည်းရဲ့ စိတ်ထားမတတ်လို့ ဖြစ်လာတဲ့ အမြင်ကပ် ပုဒ်မနဲ့တော့ ဘယ်သူ့ကိုမှ သွားပြီး Assault လုပ်လို့ မသင့်လျော်ပါဘူး။ သူများကို ဒီအချက်မှာ မကောင်းဘူးလို့ မြင်လိုက်တာနဲ့ ဘာမှ ပြောနေစရာ မလိုပါဘူး။ မကောင်းဘူး ထင်တာကို မိမိ မလုပ်မိအောင် ရှောင်ကြဉ်ပြီး မိမိက ကောင်းတယ်ထင်တာကိုပဲ မိမိကိုယ်ကိုယ် ကောင်းအောင် ကြိုးစားဖို့သာ အရေးကြီးဆုံး ဖြစ်ပါတယ်။ မြန်မာစကားပုံအရ ပြောသူမသာ သာသူမပြော ဆိုတာ ရှိတဲ့အတွက် သူများကို မကောင်း ပြောလိုက်တာနဲ့ ပြောတဲ့သူက အပြောခံရတဲ့သူထက် ဆိုးတယ်ဆိုတာ ပြသရရောက်ပါတယ်။ ဘုရားအဆုံးအမကို လာဖတ်ရင်းနဲ့ ဘယ်သူ့ကိုမှ အကုသိုလ် ရမသွားစေချင်တဲ့ စေတနာနဲ့ အချိန်ပေးပြီး ဆွေးနွေးပေးတာပါ။ နောက်ထပ် သူများနာမည်နဲ့ ကျွန်မဆီမှာ ဘယ်တော့မှ မှတ်ချက်လာမရေးဖို့ ထပ်ဆင့် မေတ္တာရပ်ခံလိုက်ပါတယ်။\nOctober 30, 2009 at 11:45 AM Reply\nမငယ်နိုင်ရေ မမခင်ဦးမေဆီကနေ သတင်းရလို့ရောက်လာတာပါ။ လာရေးသွားတဲ့သူကိုတကယ်အံ့သြမိပါတယ်။ သူကိုယ်တိုင်ရော ကိလေသာကင်းနေလို့ ဒီလိုလာရေးရဲတာလားး\nOctober 30, 2009 at 8:30 PM Reply\nOctober 31, 2009 at 2:18 AM Reply\nMa Nge Naing ခင်ဗျာ..\nရေးသားသူနဲ့ မျှဝေသူ အားလုံးကို ကျေးဇူးတင်ကြောင်းပါ..\nOctober 31, 2009 at 7:19 AM Reply\nကျွန်မက အရင်းစိုက်စရာမလိုပဲ သူများစုစည်းပြီး အကျဉ်းချုပ် ဖေါ်ပြထားတဲ့ တရားအနှစ်သာရတွေကို တဆင့် မျှဝေပြီး ကုသိုလ်ယူလိုက်လို့ စာလာဖတ်သူ အများစုမှာလည်း ကုသိုလ်နဲ့ သတိတရားတွေ နှလုံးသွင်းသွားကြတာကို ၀မ်းသာပါတယ်။\n့ ကောင်းကျိုးကို မျှော်ကိုးပြီး တင်တဲ့ ဒီပို့စ် ဖြစ်ပေမယ့်လည်း မကောင်းတဲ့ အကျိုးအဆက်တွေကြောင့် စိတ်အနှောင့်အယှက် ဖြစ်ရသူ မခင်ဦးမေနဲ့ အကုသိုလ် လာယူသွား မခင်ဦးမေအတု တို့အတွက်လည်း စိတ်မကောင်း ဖြစ်မိပါတယ်။်။\nနောက်ထပ် လာလည်ပြီး အားပေးသွားတဲ့ ကိုကျောက်တာ၊ နှင်းဆီပန်းချစ်သူ၊ အဖြူရောင် နတ်သမီးနဲ့ ကိုရင်နော်ခင်လေးငယ် တို့အပါအ၀င် ဒီပို့စ်ကို ဖတ်ဖြစ်သွားသူ အားလုံးကို ကုသိုလ် မျှဝေတာကို ဒါနမြောက်အောင် လက်ခံသွားသူတွေအဖြစ် ကျေးဇူးတင်ပါတယ်။\nNovember 3, 2009 at 4:06 AM Reply\nဖြစ်နိုင်ပါတယ် အတုဖြစ်မယ်မထင်ပါဘူး။ ဘာဖြစ်လို့လဲဆိုတော့ ကျမ facebook လုပ်တော့ သူငယ်ချင်းစာရင်းမှာ မျိုးဝင်းဆိုတာ နှစ်ယောက် မျိုးသိန်းဆိုတာ သုံးယောက်နဲ့ ၀င်းကျော်ဦးဆိုတာလည်း သုံးယောက်တွေ့ဖူးတယ်။ ဒီအတွေ့အကြုံလေးလည်း တော်တော်ဟာသဖြစ်သွားသေးတယ် ကျမလည်း တစ်ယောက်ကိုပြောချင်ရာတွေ ရှောက်ပြောမိပြီးမှ နောက်ဆုံးမှ သိရတာ ကျမပြောနေတဲ့လူက ရည်ရွယ်ပြီးကျမပြောချင်သူမဟုတ်ဘူဆိုတာ အရှက်တောင်ရတယ် နာမည်တူမရှား လူတူမရှားဖြစ်တတ်လို့ပါ။\nNovember 3, 2009 at 7:34 AM Reply\nမခင်ဦးမေဆိုတာ ဘလော့ဂ်လောကမှာ တယောက်တည်းရှိပြီး အကုန်လုံး သိကြပါတယ်။ နင်က ဘလော့ဂါ မဟုတ်လို့ သူ့ကို နင်ပဲမသိတာပါ Nee Htay, ကျန်တဲ့ ဒီမှာ စာလာဖတ်သွားသူတွေ အကုန်သိပါတယ်။ နင်ပေးတဲ့ ဥပမာတွေနဲ့ နင်ထင်တဲ့အတိုင်း မဟုတ်ပါဘူး။ အပေါ်က တယောက်က တကယ်အတုပါ။\nNovember 3, 2009 at 7:45 AM Reply


Windows XP ရဲ့ ရိုးစင်းတဲ့ လျှို့ ဝှက်ချက်(၄၀)- ~ ဗိုလ်လှိုင်း (ဆိပ်ဖြူသားလေး)\nHome » Pc Game » Windows XP ရဲ့ ရိုးစင်းတဲ့ လျှို့ ဝှက်ချက်(၄၀)-\nWindows XP ရဲ့ ရိုးစင်းတဲ့ လျှို့ ဝှက်ချက်(၄၀)-\nMonday, July 29, 2013 Pc Game\nဘယ်ဘက် panel မှာ “HEYCURRENT USER” ကို ကလစ်နှိပ်ပါ။ အဲဒီထဲ ကမှ “control panel” ကို ထပ်ရွေးပါ။\n“Control panel” ထဲကမှ Desktop ကို ရွေးပါ။\nညာဘက်အကွက်မှာ ပေါ်လာတဲ့ “Menushowdelay” ကို Right click နှိပ်ပါ။ Modify ကိုရွေးပြီး Value ကို “0″ ထားပါ။\nပြီးပြီဆိုတာနဲ့ Restart ပြန်လုပ်ပါ။\n- အဲဒီမှာ တွေ့သမျှ ဖိုင်တွေကို ‘Ctrl+A’ နဲ့ Select ပေးပြီး ဖျက်ထုတ်ပစ်ပါ။\n(အချို့  လုပ်ဆောင်နေဆဲ ဖိုင်တွေကိုတော့ ဖျက်လို့မရတဲ့ အကြောင်း ပြောလာတတ်ပါတယ်။)\nAll Program ကိုသွားပါ။\n- Accessories ကနေတစ်ဆင့် “System tools” အောက်မှာ ရှိနေတဲ့ “Disk Clean Up” ကို ကလစ်နှိပ်ပါ။\n၅ မိနှစ်အတွင်းမှာ ပုန်းကွယ်နေတဲ့ အမှိုက်သရိုက်တွေ မှန်သမျှကို ရှင်းလင်းပေးပါလိမ့်မယ်။\n(ကိုယ်အနေနဲ့ အပြင်ကို ခဏတဖြုတ် သွားမယ့် အချိန်မျိုးတွေမှာ သိပ်အသုံးဝင်ပါတယ်။)\n- XP ရဲ့ default မှာ memory ရေရှည် အသုံးခံနိုင်အောင်နဲ့ တခြား လိုအပ်တဲ့ စနစ်ပိုင်း ဆိုင်ရာတွေကို မောင်းနှင်ဖို့ စီမံထားပါတယ်။\nဒါပေမယ့် တစ်ခါတလေမှာ ကိုယ့်အတွက် အသုံးမ၀င်ပါဘူး။ ရှိရင်းစွဲ memory ကိုပဲ လှည့်ကွက်တစ်ခု အနေနဲ့ ပိုပြီး ကောင်းမွန်အောင် သုံးစွဲနိုင်ပါတယ်။\nကိုယ့်ရဲ့ဖိုင်တွေ၊ folder တွေ၊ ebook စတာတွေကို လုံခြုံစေဖို့ နည်းလမ်းအမြောက်အမြား ရှိပါတယ်။ password ပေးပြီး သိမ်းဆည်းထားတာဟာ အလုံအခြုံဆုံးပါပဲ။\nအဲဒီလို password ပေးတဲ့အခါမှာ သိမ်းဆည်းချင်တဲ့ ဖိုင်တွေကို folder တစ်ခု ထဲကို အရင်ထည့်ပါ။\nပြီးရင်ကိုယ်မှတ်မိတဲ့ Name ပြောင်းပါ။ ပြီးရင် Windows ရဲ့ built-in zip format ကို password ပေးပါ။\nWinrar Software ကို install လုပ် ခဲ့မယ်ဆိုရင်တော့- ဖိုင်ကိုကလစ်ထောက်လိုက်ပြီး ချုံ့ပေးပါ…လို့ ခိုင်းပါ။\n- Advanced မှာ “Set password” ကို click နှိပ်ပါ။ - Password line နှစ်ကြောင်း တွေ့ရပါလိမ့်မယ်။ တစ်ခုနဲ့တစ်ခု တူညီရပါမယ်။\n(၁၁) ပရိုဂရမ်ရဲ့ အမြန်နှုန်းတွေကို မြှင့်တင်ပါ။\nရဲ့ အောက်ခြေမှာရှိတဲ့ ‘taskbar’ ကို Right click လုပ်ပါ။\nကို ကွန်ပျူတာ သမားတွေ အသိများပါတယ်။ နောက်တစ်နေ့မှာ ကိုယ်သုံးစွဲထားခဲ့တဲ့ ပရိုဂရမ်တွေအတိုင်း ပြန်ပေါ်ထွက်လာအောင် စီစဉ်ပေးထားတာပါ။\nဒါပေမယ့် memory ကို အရမ်းစားပြီး hard disk မှာလည်း မတရား နေရာယူလွန်းပါတယ်။\nဆော့ဖ်ဝဲ နှစ်ခုလောက် အပြိုင်အလုပ်လုပ်တဲ့အခါ ‘Memory Inerupt’ ဆိုပြီး ဆော့ဖ်ဝဲ တစ်ကို ပိတ်သွားတာမျိုး ရှိသူတွေအတွက် လျှော့ချသင့်တဲ့ ပုံစံတွေ ရှိပါတယ်။\nXP မှာ အသစ်ပေါင်းထည့်ထားတဲ့ feature အသစ်ဟာ momery ကို အလွန် သုံးစွဲသလို “Thames” တွေကလည်း memory ကို သုံးစွဲပါတယ်။\nဒါကြောင့် Style XP လို “Thames” တွေကို memory မြင့်မြင့်မားမား မရှိဘဲနဲ့ install မလုပ်ပါနဲ့။ Window ရဲ့ ဂန္တ၀င် ပုံစံဟာ memory ကို ချွေတာရာရောက်ပြီး အလုပ် များများရှိတဲ့ လူတွေအဖို့ သင့်တော်ပါတယ်။\n- Control Panel > System ၊ Advanced tab ရွေးချယ်ပါ။\nအင်တာနက် ချိတ်ဆက်ထားတဲ့ ပီစီတွေ အဖို့တော့ Automatic update ကို ပိတ်ထားတာဟာ အဆိုးရော အကောင်းရော ဖြစ်စေပါတယ်။\nအဆိုးကတော့ browser မှာ ထည့်သွင်းထားတဲ့ ‘add-ons’ လို update တွေမရနိုင် တော့ပါ။ အကောင်းဘက် ကတော့ memory ကို ပိုမို များပြားစွာ သုံးစွဲစေပြီး XP ကို ပိုမြန်စေပါတယ်။\n- Desktop မှာ New Floder ဖန်တီးပြီး ‘Application’ လို့ အမည်ပေးပါ။ ပြီးရင် ပရိုဂရမ် တွေရဲ့ Shortcuts တွေ မှန်သမျှ - ထည့်ပေးပါ။\n- Desktop မှာ Right Click နှိ်ပ်ပါ။ New shotcut ကို ဖန်တီးပါ။ နာမည်မှာ ’shutdown-s-to’ လို့ အမည်ပေးပါ။\n- ပြီးရင် properties ကို သွားပါ။ Target နေရာမှာ “C:/Windows/system32/shutdown.exe”ကို ရွေးပေးပါ။ (XP.SP2 - သမားတွေအတွက်တော့ အလွယ်တကူနဲ့ C > Windows > System32 > “shutdown icon” အထိ သွားပြီး shutcut - ဖန်တီးနိုင်ပါတယ်။)\nဆိုတာ Select All ၊ Ctrl+C ဆိုတာ Copy ၊ Ctrl+V ဆိုတာ Paste အဲဒီလိုိမျိုး မြန်ဆန်စေတဲ့ ကီးဘုတ်ဖြတ်လမ်း နည်းလေးတွေကို သုံးစွဲကြည့် နိုင်ပါတယ်။\nဖြစ်နိုင်ရင်တော့ တချို့  Fonts တွေဟာ ဥပမာအားဖြင့် ကိုယ်ဟာ စာစီစာရိုက် သမားတစ်ယောက်၊ Web designer တစ်ယောက်မဟုတ်ရင် မလိုအပ်တဲ့ font တွေကို အပြီးတိုင် ဖယ်ထုတ်ထားလို့ ရပါတယ်။\nPhotoshop လို ပရိုဂရမ်မျိုးဟာ ဖွင့်ချိန် အရမ်းကြာမြင့်တာဟာ သူ့ရဲ့ library ထဲကို အသင့်သုံးပစ္စည်းတွေကို ခေါ်ယူနေတာကြောင့်ပါ။\nအဲဒီ လိုမျိုးပဲ တခြားပရိုဂရမ်ေ်တွဟာ ကြာနေတတ်တာဟာလည်း အကြောင်းအမျိုးမျိုး ရှိနိုင်ပြီင်္း အဲဒီထဲက အကြောင်းတစ်ခုက ‘Fonts’ တွေကို loading လုပ်နေရလို့ပဲ ဖြစ်ပါတယ်။\nရိုးရိုး Delete ဟာ ဖိုင်တစ်ခုကို ဖျက်ပစ်လိုက်ပေမယ့် အမှိုက်ပုံးထဲမှာ ကိုယ်စားကျန်ပါသေးတယ်။\nShift Key ကို သတိထားပြီး Delete ခလုတ်ကို နှိပ်ချလိုက်မယ် ဆိုရင်တော့ အပြီးတိုင် ဖျက်ပေးသွားပါလိမ့်မယ်။ မလိုလား အပ်တဲ့ အကျိုးဆက်တွေ ဖြစ်စေနိုင်တာမို့ ‘Shift + Del’ ကို သတိထားပြီး သုံးစွဲပါ။\nIE ကို ဖွင့်ရာမှာ တစ်ခါတလေ စိတ်ပျက်ဖို့ ကောင်းပါတယ်။\nမိုက်ကရိုဆော့ဖ် ရဲ့ default home page “msn.com” ဟာ ငြီးငွေ့စရာ ကောင်းလောက်အောင်ကို ကြာမြင့်လွန်း တတ်ပါတယ်။\nတကယ်လို့ IE ကို ဖွင့်လိုက်စဉ်တိုင်းမှာ အဖြူထည် စာမျက်နှာ ဖြစ်နေတာဟာ ပိုပြီး မြန်ဆန် စေပါတယ်။\n- www. google.com ကို သွားဖို့ အတွက် အရှည်ကြီး ရိုက်နေဖို့ မလိုပါဘူး။\n- google ကို ရိုက်ပါ။\nပြီးရင် Ctrl key ကုိင်ထားပြီး Enter ခေါက်ပါ။\nအဲဒီလို shot-cuts တွေကို လေ့လာရင်း သုံးစွဲရင် ပိုမြန်ဆန် စေပါတယ်။\nကိုယ့်ရဲ့ network ဧရိယာ များမှာ ဘယ်သူတွေ ရှိနေသလဲ ဆိုတာ ကြည့်ရှုချင်ရင် My Network places ကနေ ကြည့်ရှုလို့ ရပါတယ်။\nပီစီတစ်လုံးကနေ နောက်တစ်လုံး ဆီကို access လုပ်ဖို့ ကို တော့ admin ခွင့်ပြုချက် ဒါမှမဟုတ် password ရယူရပါမယ်။ My Network places မှာ ‘view word group computer’ ကိုရွေးလိုက်။\n- paint ပေါ်လာပြီဆိုတာနဲ့ ‘Ctrl+V’ ဒါမှမဟုတ် ‘File menu’ အောက်က ‘paste’ ကို ကလစ်နှိပ်ပါ။ (ဤ paint နေရာမှာအခြား Clipboard ရှိတဲ့ ဓါတ်ပုံ တည်းဖြတ် ဆော့ဖ်ဝဲ တွေ photoshop corel draw စတာတွေ သုံးစွဲ နိုင်ပါတယ်။)\n- (My Picture folder ထဲမှာ ကိုယ်လိုချင်တဲ့ Image တွေကို အရင်ဆုံးထည့်ထားရပါမယ်။\nSlide Show မှာ ပုံရိပ်တစ်ခု နဲ့ တစ်ခုအကြား ကြာမြင့်ချိန်က်ို စိတ်ကြိုက် ရွေးချယ် ပြောင်းလဲ နိုင်ပါတယ်။)\nFirefox browser မှာ pop-up blocker ဆိုပြီး လုံခြုံရေး tool ပါဝင်တဲ့ အပြင် add-ons တွေနဲ့ အထူး ပိတ်ပင် တားဆီးလို့ ရနိုင်ပါတယ်။\nIE ရဲ့နောက်ဆုံးထွက် version7.0 ကို install လုပ်လိုက်မယ် ဆိုရင်တော့ pop-up ပြဿနာဟာ ၇၀% လျှော့ကျ သွားမှာ ဖြစ်ပါတယ်။\nဒါကြောင့် browser မှန်သမျှရဲ့ နောက်ဆုံးထုတ် version ကို ရအောင် ယူထားပါ။\nfirefox မှာ Menubar ပေါ်မှာ Right click နှိပ်ပါ။\n- အဲဒီထဲက ပေါ်လာတဲ့ customize bar ထဲကို ကိုယ်လိုချင်တဲ့ ‘icon’ တွေကို ပေါင်းထည့် ပေးပါ။ IE အတွက်ကတော့ - IE ကို ဖွင့်ပါ။ - View > toolbar > customize - အဲဒီအထဲကမှ စိတ်ကြိုက် ပြင်ဆင်နိုင်ပါတယ်။\nဒီလိုပြင်ဆင် ထားတဲ့အတွက် ကိုယ်လိုချင်တဲ့ အချိန်မှာ လိုသလို အသုံးချနိုင်တဲ့ icon တွေ အဆင်သင့် မြန်မြန် ဆန်ဆန် ရှိနေမှာပါ။\n- IE ကိုဖွင့်ပါ။\nTools Menu မှာ ရှိတဲံ့ internet options ကနေ Clear History ကို ကလစ်နှိပ်ပါ။\nပိုပြီး အန္တရာယ် ကင်းစေချင်ရင် ‘Cookies’ တွေကို ရှင်းပါ။ Firefox ကို ဖွင့်ပါ။ “Options” ကို ကလစ်နှိပ်ပါ။\n- Privacy ကို ကလစ်နှိပ်တဲ့အခါမှာ box ရဲ့ အောက်ဆုံးမှာ “private data” တွေ့ရပါမယ်။ “Setting” ကို ၀င်ပြီး အမှန်ခြစ်တွေ ပေးထားပါ။\nOK နှိပ်ပြီး ပြန်ထွက်ပါ။ “Always Clear my private data when I close firefox” ရှေ့ မှာ အမှန်ခြစ်ပေးပါ။ Cyber cafe မှာ သုံးစွဲဖို့ သင့်တော်စေတဲ့ tool တစ်ခုပါ။\n- များသောအားဖြင့် Mouse ရဲ့ default ဆက်တင်ဟာ ပြုပြင်စရာ မလိုအောင် ကောင်းပါတယ်။ တကယ်လို့ စိတ်ကြိုက် - ပြင်ဆင်ချင်သေးတယ်ဆိုရင်\n- Control Panel > System - Hardware ကို ရွေးချယ်ပါ။ - Device Manager ကို ကလစ်နှိပ်ပါ။\n- ‘Mice and other pointing serices ဆိုတာ ရှိပါတယ်။ အဲဒီမှာ mouse ကို right click နှိပ်ပြီး properties ကို စိတ်ကြိုက် - ပြောင်းလဲ နိုင်ပါတယ်။\n- ကွန်ပျူတာရဲ့ စနစ်မှုာ တစ်ခုခု အမှားအယွင်း ဖြစ်နေခဲ့ရင် အရင်အတိုင်း အခြေအနေ ကောင်းလေးကို ပြန်လည် ရရှိစေနိုင်ဖို့ - System Restore ဆိုတာ ထားရှိပါတယ်။ Memory ကိုရော၊ Hard disk နေရာလွတ် များများကိုရော လိုချင်တယ် ဆိုရင် - အရင် restore point အဟောင်းတွေကို ဖျက်ပစ်ရပါမယ်။\n- Start > All Programs > Accessories > System tools > Disk Clean up\n> More Options အထိ ဆက်တိုက် သွားပါ။\n- Start > All Programs > Accessories > System tools >Disk\nDefragmenter ကို ရွေးချယ်ပါ။\n- Analyzing လုပ်တာနဲ့ Defragment လုပ်တာ နှစ်မျိုး ရှိပါတယ်။ နာရီဝက်၊ တစ်နာရီလောက် အချိန် ပေးရပါမယ်။\nဒီ tool - ဟာ window နဲ့ ‘built-in’ tool ဖြစ်ပြီး System မှာရှိတဲ့ မလိုအပ်တဲ့ ဖိုင်တွေနဲ့ အမှိုက် အစအန တွေကို အထိုက်အလျှောက် - ဖယ်ရှား ပေးတဲ့အတွက် သုံးစွဲ သင့်ပါတယ်။\n- ပီစီရဲ့ လိုအပ်တဲ့ ပရိုဂရမ်တွေကို မြန်မြန်ဆန်ဆန် သုံးစွဲနိုင်စေဖို့ ‘Virtual memory’ တည်ဆောက် နိုင်ပါတယ်။\n- ပြီးရင် “customize” box ကို ‘on’ ပြီးတဲ့ အခါမှာ C.D.E ရှိတဲ့ drive တစ်ခုချင်း စီကို လိုသလောက် virtual memory ထပ်မံ - တိုးဖြည့်ပေးထားလို့ ရပါတယ်။ ပြီးရင် set command ကို ကလစ်နှိပ်ပြီး OK နဲ့ ထွက်ပါ။\n- Kkeyboard က windows Logo Key လေးကို ဖိထားပါ။ ‘L’ ကို နှိပ်ပါ။ - Shutdown icon ကို တွေ့ရမှာ ဖြစ်သလို လိုအပ်သလို ပြန်လည် ၀င်ရောက်နိုင်တဲ့ Log-on buttom ကလေးလည်း ပါဝင်ပါတယ်။\nမျှဝေပေးပို့ သူ ။ pyae Thein Oo။နှင့် salai zamte\n14, Dec ,2010။\nဖတ်မိသမျှ ပြန်လည်တင်ပေးခြင်းသာဖြစ်ပါသည်။မြန်မာသူငယ်ချင်းများ ဆိုဒ်ကလေးမှ ဖော်ပြပေးထားပါသည်။\nWindow7 Launcher (For Andriod Phone)\nဖုန်ုးအဝင်ကေားလေးမှာ flash အချက်ပြမီးလေးနဲ့ ထားချင...\nအွန်လိုင်း ငွေရှာနည်း (၃)\nဖုန်းဆော့ဝဲများစွာ တနေရာထဲမှာဗျာ ဘာတွေလဲတော့မသိဘူး...\nကိုုရီးယား လက်ကွက်ကျင့် ကျင့်ချင်သူများ ဖောင့်မလိ...\nandroid ဖုန်းတွေအတွက် လက်မလွတ်သင့်တဲ့ apk\nဖေ့ဘွတ် မှာ gif ဖောမတ် နဲ့လှုပ်ရှားနေတဲ့ ပုံအရှင...\nAndroid ဖုန်းအတွက် အရမ်းလှတဲ့ ပုံအရှင် Wallpaperေ...\nAndroid Phone ထဲရှိ Icon တွေကို နှစ်သက်ရာပုံနဲ့ မြ...\nmemory card များ ဖွင့်မရ ပြသနာ ဖြေရှင်းနည်း\nAndroid Phone ကို အသံနဲ့ Lock ချင်သူများ\nဖုန်းအသစ်ပြောင်းတဲ့အခါ နဲ့SMS တွေ များလာလို့အမ...\nAndroid ဖုန်းမှာ အင်တာနက်ကို Desktop Computer ဖြင်...\n5:02 PM | Posted by Myanmar Collection Tango Softw...\nAndroid ဖုန်းများတွင် 3G Internet Setting ထည့်နည်း...\nInternet Download Manager v 1.2 Fro Android\nကွန်ပျူတာမှာ မှားဖျတ်မိတာတွေ ပြန်ယူလို့တဲ့ဆော့ဝဲလေ...\nိDVD COPY လုပ်ချင်သူများ မရတဲ့အခွေတွေလဲ ရတယ်ဗျာ\n၀င်းဒိုးအားလုံးအတွက် အရေးပေါ်သုံး Program\nအွန်လိုင်းမှာ ငွေရှာနည်း (၂)\nအကောင်းဆုံး ဗိုင်းရပ်(စ်) သတ်ဆော့ဝဲ\nAurora 3D Presentation 2012 (နောက်ဆုံးထွက်)\nWin-7 Admin Pass Hacking\nအင်္ဂလိပ်စာ ဆရာလွတ် လေ့လာချင်ကြသူများ\nAsphalt5ဒီVersionလေးက ဖုန်းတော်တော်များများမှာေ...\nmoboro ကွန်ပျူတာနှင့် Android mobile ချိတ်ဆက်မှုဆော...\nသင့်ရဲ့android ဖုန်း ထဲ မှာ မြေအိုးလေးတွေလုပ်ကြမယ်...\nHuawei ဖုန်းမှာ talk ကိုသုံးလို့ရပါပြီ။\nဖုန်းခလုတ်မနှိပ်ပဲ ဖုန်းလှုပ်တာနှင့် ဖုန်းပြေားလို့...\nသီချင်းချစ်သူများအတွက် အဆိုတော်များ၏ သီချင်းစီရီးလ...\nFacebook အကောင့်သစ်ဖွင့်လိုက် Lock ကျလိုက်နဲ့မို့ ...\nသူငယ်ချင်းတို့အတွက် MP3 သီချင်းကောင်းလေးများစွာ စု...\nfacebook အဟက်မခံရအောင် ကာကွယ်နည်းလေးပါ\nAndroid ဖုန်းထဲကို ( အင်္ဂလိပ် - မြန်မာ )အဘိဓာန် ထည်...\nMyanmar Zodiac ( Android Application )\nAndorid Phone System Security တည်ဆောက်ခြင်း\nအဆင့်မြင့် Photoshop မှတ်စုများ (မြန်မာလို စာအုပ်)...\nအသက် 18နှစ် အထက် ယောက်ကျားလေးများသာ ကစားရန် Leisur...\nWindow တက်တာမြန်စေမယ့် HiJackThis\nလှုပ်ရှားနေတဲ့ .gif ဖိုင်လေးလုပ်ရအောင်(Screen.Gif.1...\nသူငယ်ချင်းတို့ မေ့တတ်လို့ပဲဖြစ်ဖြစ် အားသွင်းထားလို...\nတစ်သောင်းတန် ငွေကဒ်ကို ငွေမကုန်အောင် ဟက်နည်းလေးပါ\nAndroid phone တွေမှာ power ဖွင့်လိုက်ရင်မြည်တဲ့အသံ...\nသူငယ်ချင်းတို့ဖုန်းထဲမှာ ဘီယာသောက်ပြီး ပြေးတဲ့ ဂိမ...\nဖုန်းတည် miss call လာပေးတဲ့သူရဲ့ တည်နေရာကို ပြတဲ့ေ...\nဓါတ်ပုံတွေပြင်မယ့် Photo Grid-Collage.apk လေးပါ။\nAndroid APK တစ်ခုကို Edit လုပ်ကြည့်ခြင်း\nAndroid User Guide Ebook 2013 ( Myanmar Version )\nWondershare Data Recovery for Android 1.0.0.18 + K...\nAndroid ကို PC မှာ စမ်းသပ်ချင်တဲ့သူငယ်ချင်းများအတွ...\nVroot latest update 1.4.2\nRoot Tool အသစ်လေးတစ်ခု(Chinese Version)\nSamsung Galaxy S4 နဲ့ထွက်ရှိလာတဲ့ Devices အားလုံးအ...\nEdition: Myanmar | Apple Section (iOS)iOS appl...\nPhone ကို ဓာတ်မီး အဖြစ်သုံးပြီး အရေးပေါ်အချက်ပြ နည်...\nAndroit ဖုန်းကို Memory Card မဖြုတ် ကြိုးမသွယ်ပဲ အ...\nချစ်သူ မူပိုင်ရှိသူများ နှင့် မူပိုင်ကို ချစ်တဲ့သူ...\nRemote Mouse ဆိုတာကတော့ iPhone, iPad ကနေတစ်ဆင့် မိ...\n့မြန်မာ browser လေးပါ\nHuawei Emotion UI ပါဝင်တဲ့ဖုန်းတွေအတွက် Sony Xperi...\nwww.google.com.mm မှာ မြန်မာစာကို မှန်ကန်စွာ မြင်ရ...\nTeaches Typing Software\nAndroid Software Collection\nမိန်းကလေးများ ဒေါင်းမဆော့ရ ဂိမ်း\nကွန်ပျူတာမှာCalculator ဖြင့် အင်တာနက်အသုံးပြုခြင်း...\nAndroid phone တွေမှာ Download Speed ကို မြင့်ကြည့်...\nDropox မှာ 50GB ဖရီးရအောင်ဖုန်းကနေ ဟက်ကြည့်ရအောင် ...


မြင်ကောင်းလား ? | Myanmar Gazette News Media Forum Network\nHome » Critic » မြင်ကောင်းလား ?\nPosted by etone on Jul 4, 2012 in Critic, Facebook, Photography | 67 comments\netone ဘ၀ တစိတ်တပိုင်း ယိုသူမရှက် ၊ မြင်သူရှက်\nဖေ့စ်ဘွခ်ပေါ်မှာတွေ့တဲ့ အိန်အိန်းနဲ့ မော်ဒယ်မလေးတွေရဲ့ Sexy ပုံတွေပါ ။\nခေတ်ရေစီးကြောင်း ဘယ်လိုပဲပြောင်းပြောင်းပါ မောင်နှမ ၊ သားမိ ကြည့်လို့ သင့်တော်တဲ့ ပုံမျိုးတော့ဖြစ်သင့်ပါတယ် ။\nအခုတော့ဖြင့် မြင်ကောင်းလား လို့ မေးရတော့မလိုပါပဲ ။\nအရင်ကတည်းက အခွေတွေထွက်ခဲ့ဖူးတဲ့ အိန်အိန်းရဲ့ အနုပညာလှုပ်ရှားမှူတွေကို သဘောကျပါတယ် ၊ ခေတ်မှီအကမျိုးစုံလည်း အကလည်းကောင်း ၊ အဆိုလည်းကောင်းပေမယ့် အခုလို ပုံမျိုးထုတ်ပြီး ပရိတ်သတ်ရှေ့ချပြတာတော့ …………. မနှစ်သက်ပါဘူး ။\nဓါတ်ပုံဆရာရဲ့ idea လား ၊ သရုပ်ဆောင်တွေရဲ့ idea လား မဝေခွဲတတ်ပေမယ့် ဒီလိုပုံမျိုးရိုက်ပြခြင်းအားဖြင့် ပရိတ်သတ်ကို အဖော်ချွတ်ကြိုက်တဲ့ လူတွေဆိုတဲ့အမြင်နဲ့ ပါးပါးလေးစော်ကားလိုက်သလိုပါပဲ ။ ဒီလိုပုံမျိုးကို ပရိတ်သတ်တယောက်အနေနဲ့ ရှုံ့ချပါတယ် ။\nဒီပုံတွေကြည့်ပြီး သမီးမိန်းကလေးမွေးရမှာတောင် ကြောက်လာပြီ။\nကိုယ့်သမီးလေးကို မရိုက်ရက် မဆူရက်ထားရင်း ၊ အခုလိုတွေဖြစ်လာလျှင်ရင်ကျိုးရချည်ရဲ့ ။\nsexyပြတာတော့ပြပါ အရမ်း အိုဗာဖြစ်သွားလျှင် မြင်ရတာတောင် အော်ဂလီဆန်သွားတတ်တယ် ။\nတကယ်လို့ ကောင်မလေး တွေ ချည်းပဲ..ပုံဆိုရင် နည်းနည်း ကောင်းမယ်..ထင်တယ် ။ အဟ်ိ\nဒေါ်တုံတုံ မသိသယောင်နဲ့ နှပ်ကြောင်းပေးထားလို့လင့်ခ်ပေးလိုက်တာပါ..\nကြည့်ပြီးသူတွေ မှတ်ချက်ကတော့ အပြာကားရိုက်နေတယ်နဲ့ တူတယ်တဲ့\nကိုငြိမ်းချမ်းရေ … လင့်ပေးတဲ့အတွက်ကျေးဇူးပါ …\nမသိချင်ယောင်ဆောင်တာ မဟုတ်ပါဘူး …. တကယ်ကို မသိလို့ပါ … အဟိ\nအားပေးကြတယ် ..ရွာထဲက လူကုန်ဘဲ ထင်ပါရဲ့ ဝင်ပြီး မန့်ထားကြတာ..\nအိန်အိန်း ကို အခြောက်ထင်နေတာ…\nဒါကို သူက မခြောက်တဲ့ အကြောင်း ပြတာလား…\nဒါဆို သူက အခြောက်ထက် ပိုဆိုးတဲ့ စိတ္တဇ တဏှာရူးပေါ့…ဆိုးပါ့ကွာ…..။\nဒါမျိုးတွေလိုက်ဝယ်တဲ့သူတွေအတွက် sexy လမ်းညွှန်ပေါ့။\nဒီလိုမှ လုပ်မစားရင် သူတို့ ဘဝရပ်တည်ဖို့ မလွယ်ဘူးထင်တာပဲ။\nလုပ်ငန်းသဘောအရ ဒီလိုပြမှ ဝယ်သူလာမှာလေ။\nဒီလိုဈေးကွက်က တော်တော်ကျယ်ပြန့် နေတာပဲ။\nဒီလိုနည်းနဲ့နာမည်ကြီးပြီး နိုင်ငံကျော်တွေဖြစ်သွားတဲ့သူတွေကို\nနမူနာအနေနဲ့ ပြစရာ အများကြီးရှိနေတာကြောင့်\nနောင်ဆိုရင် ဒီထက်ပိုများလာဖို့ ပဲရှိတယ်။\nနိုင်ငံစီပွါးရေးအခြေအနေကိုက ဒီလို အခြေအနေရောက်အောင်တွန်းပို့ နေတာပဲ။\nနိုင်ငံခြားရင်နှီးမြှုပ်နှံမှုတွေ အောင်မြင်ဖို့ ဒီလိုဈေးကွက်တစ်ခုဖွံ့ ဖြိုးအောင်လုပ်ရမယ်လေ။\nငွေလဲနှုန်းမြှင့်၊ ကုန်ဈေးနှုန်းတက်အောင်လုပ် ပြည်သူတွေ စားဝတ်နေရေးအခက်တွေ့ မှ\nဒေါ်လာဈေးနဲ့ တွက်ရင် ဒီလိုကုန်စည်တွေက သူတို့ ဆီမှာထက် အများကြီးသက်သာအောင်ဖန်တီးဖို့ \nနိုင်ငံခြားရင်နှီးမြှုပ်နှံမှုတွေ စွဲဆောင်ဖို့မြန်မာငွေတန်ဖိုးကျအောင်တာပဲ။\n“ဆင်းရဲမွဲတေမှုလျှော့ချရေးအတွက် အလုပ်အကိုင်များဖန်တီးပေးနေတာလို့ ။”\nယုတ်မာသူတွေ ဖန်တီးတဲ့ အကြံအစည်တွေကို သတိထားပါ။\nကိုယ်ကျိုးရှာ အတ္တ စီးပွါးရေးစနစ်ရဲ့ ကြေးကျွန် မဖြစ်ပါစေနဲ့ ။\nthe bestရေ စေတနာတွေရော ၊ ဂရုဏာတွေရောပေါင်းစပ်ပြီးရေးထားတဲ့ ကော့မန့်မို့ နှစ်သက်မိပါတယ် ။ ကျေးဇူးလည်းတင်ပါတယ် ။\nဒီလို ဈေးကွက်တော်တော်ကျယ်ပြန့်လာတာပဲဆိုတဲ့စကားကတော့ .. သွေးထွက်အောင်ကို မှန်နေပါတယ် ။ အခုဆို လူကြားသူကြားထဲမှာ တန်းဝင်ကြေးစားလား ၊ မော်ဒယ်လား ၊ စပွန်ဆာလား အရပ်သူလားတောင် ခွဲမရနိုင်အောင်ပါပဲ … ။ ကြေးစားဆိုလည်း အရင်ကလို သိသိ သာသာကြီးတွေမဟုတ်တော့ပဲ .. အရပ်သူလိုပဲ ..လူတွေကြားမှာ ၀င်ထွက်သွားလာနေတာပဲဆိုတော့ .. လူမသိ သူမသိ လုပ်စားသူတွေလည်း ပေါလာတာပေါ့လေ … ။ ဆင်းရဲတွင်းနက်တော့လည်း … ဒီနည်းနဲ့ ရုန်းထွက်သူတွေလည်း ရှိပါတယ် … ။ ဒါပေမယ့်… အများစုက … ငွေကြေးအရ ဒီလိုင်းရောက်ပါတယ်ပြောပြီး …လက်ထဲ စုမိဆောင်းမိမလုပ်ကြဘူး.. စုမိတဲ့ လူကလည်း ဒီလောကထဲက ရုန်းထွက်ပြီး တခြား အလုပ်ပြောင်းလုပ်ဖို့ .. စိတ်ကူးမရှိတော့သလိုပါပဲ … ။\nမိန်းမကောင်းလား ၊ ပျက်ဆီးနေတဲ့ မိန်းမလား ၊ ဘာလား ညာလား မခွဲတတ်တဲ့ ယနေ့ခေတ် လူငယ်တွေကြားထဲ .. ကြေးစား မိန်းမပျက်မဟုတ်တဲ့ မိန်းမတွေပါးစပ်ဖျားက ထွက်ထွက်နေတဲ့ စကားတစ်ခွန်းရှိတယ် ..ကျွန်မ အရှက်မရှိဘူးတဲ့လေ … ။ မိန်းမတစ်ယောက်ပါးစပ်က ဒါမျိုး ထုတ်ပြောတာ ကြားကြားချင်း အံ့သြမိပေမယ့် … အဲ့လို စကားတွေပြောသူ များလာတဲ့အခါ ..ဒီစကားက အံ့သြစရာမကောင်းတော့သလိုပါပဲ …. ။ အဲ့ဒီအကြောင်းလေး ပို့စ်တင်မလို့ ရေးနေတာ .. ဖီးလ်မပါသေးလို့ .. ရေးလိုက်ရပ်လိုက်နဲ့ မပြီးသေးဘူး … မိန်းမတွေကြားက ဗန်းစကားများလားရယ်လို့ တောင် ထင်မှတ်မိပါတယ် … ။\nမြန်မာတွေကို အမျိုးဖျက်တဲ့သူတွေ နဲ့ ပတ်သက်ပြီးမခံချင်စိတ်နဲ့ ရေးလိုက်ပါ။့ \nဖီးလ် ကအလိုလိုလိုက်လာလိမ့်မယ်။ စမ်းကြည့်လိုက်။\nဟုတ်ကဲ့ .. အဲ့ဒီလို mood မျိုး သွင်းနေတုန်း .. အရှိန်မရသေးလို့ .. ဟီးဟီး … ။\nမကြာခင်တော့ တင်ပါဦးမယ် … မိန်းမတွေ လေဆိုတိုင်း ပါးစပ်က လျှောက်ပြောနေကြတာတွေကိုပါ … ။\nမြင်ကောင်းမမြင်ကောင်း ပြသူကပြ ကြည့်သူကကြည့် အဆင်ကိုပြေ၏….\nကြောင်လေးတို့ငယ်ငယ်ကမိန်းပျက်ဘ၀နဲ့လုပ်ကိုင်စားရတဲ့သူတွေဟာ မြို့ထဲရွာထဲ ရဲရဲမသွားရဲကြပါ၊ သူတို့ကိုယ်သူတို့ သိမ်ငယ်နေကြတာပါ။ အခုကောင်မလေးတွေကတော့အေးဆေးပဲလူတောထဲခပ်တည်တည်သွားလာပြီးပျော်လို့ရွှင်လို့၊ သူတို့ဘ၀ကိုသူတို့ ဘယ်လိုမှကိုမခံစားရသလိုပါပဲ၊\nဒီအကြောင်းဇာတ်လမ်းလေးတစ်ပုဒ်ထပ်ရေးဖို့ စဉ်းစားထားတာ အိတုန်လိုပဲ ဖီးလ် မ၀င်သေးလို့ စ တည် လို့မရသေးဘူးဖြစ်နေတယ်။


ဧဒင်အချစ်ပုံပြင်:5. 7. 2013 မှ 11.7. 2013 ထိ၇ရက်ဟောစာတမ်း\n5 . 7. 2013 မှ 11.7. 2013 ထိ၇ရက်ဟောစာတမ်း\nအတွေးများနေသည်။ တခါတရံ တွေးခေါင်ပူပင်မည်။ အတွေးသမား၊ စိတ်ကူးယဉ်သမားဖြစ်၍ ပို၍ ဆိုးမည်။ လွတ်လပ်မှုလိုလားသော်လည်း ကိုယ်စိတ်ကိုမပိုင်ဖြစ်မည်။ ကွက်ကျော်ဖြင့် အကဲခတ်ကောင်းသော်လည်း တိုင်ပင်ပြီးမှ ဆုံးဖြတ်ချက်ချရဲမည်။ ရည်ရွယ်ချက်များသော်လည်း\nစိတ်တိုင်းမကျဖြစ်နေမည်။ ထီထိုး၊ မဲနိုက် ပြုလုပ်လျှင်ပေါက်မည်။ အလုပ်အတွက်၊ ပညာရေးအတွက် အင်တာဗျူးစာမေးပွဲတွေအောင်မြင်မည်။ ချစ်သူထံမှ မင်္ဂလာသတင်းကြားရမည်။ မိသားစုအတွက် ၀န်ထုတ်၊ ၀န်ပိုး ဖြစ်နေမည်။\nအကျိုးပေးဂဏန်းမှာ - ၆၊ ၈၊ ၁\nအထူးဟော - အားမငယ်ဘဲဆက်လုပ် မုချအောင်မြင်မည်။\nယတြာ - အောင်သပြေ ဘုရားလှူပါ။\nဒီတပတ်မှာတော့ သင့်ရဲ့စိတ်ကူးလေးများ အကောင်ထည်ဖော်မည်။ လုပ်ပါ။ ရဲရဲလုပ်ပါ။ မုချအောင်မြင်လိမ့်မည်။ ခရီးဝေး ယာယီလေးတွေရောက်မည်။ ချစ်သူထံ နှင့် သူငယ်ချင်း များထံမှ လက်ဆောင်လေးတွေရမည်။ ကျန်းမာရေးမှာအနည်းငယ်ချူချာနိုင်သည်။ စက်၊ ရွှေ၊ တို့ဝင်ပါမည်။ အလုပ်ပြောင်းလဲမှု (သို့မဟုတ်) နေရာပြောင်းရွေ့မှု မုချအောင်မြင်မည်။ မုန်းနေသူ ပြန်ချစ်မည်။ ဝေးနေသူပြန်ရောက်မည်။ ရှယ်ယာ၊ စပ်တူ လုပ်လျှင်ကောင်းသည်။ ကိုယ်ပိုင်လုပ်ပါကလည်း ကောင်းသည်။ ၀န်ထမ်းဘ၀ ရာထူးတက်မည်။ ကျောင်းသား/သူဘ၀ စာမေးပွဲအောင်မြင်မည်။\nအကျိုးပေးဂဏန်း - ၂၊ ၄၊ ၆\nအထူးဟော - ဆန္ဒတွေအဆင်ပြေပါမည်။\nယတြာ - ငွေ (၁၀၀) ကျပ် ပံ့သကူပြုပါ။ လိုရာဆုတောင်းပြည့်မည်။\nဖြစ်သန်းခဲ့ရတဲ့ နှစ်တွေ၊ လတွေ၊ ရက်တွေ ထဲမှာ ဒီတပတ်ကအရေးကြီးဆုံးဖြစ်တယ်။ အတိုက်အခံတွေလည်းများတယ်။ ဥာဏ်ကောင်းလျှင် ကောင်းသလို ကျော်ဖြတ်နိုင်မယ်။ သတိရှိဖို့တော့လိုမည်။ သိုင်းဆရာတွေလို ရှောင်တက်ကွင်းတက်ပြီး တန်ပြန်တိုက်ခိုက်တက်ဖို့လိုတယ်။ တစ်ခု သတိထားရမှာက ဒီတပတ်အတွင်း သင့်အားမလိုသူရှိနေမည်။ အတိုက်အခံ လုပ်မည်။ ကျော်နိုင်အောင်ကြိုးစားပါ။ အလုပ်လည်းရှုပ်မည်။ မိသားစုအိမ်တွင်းရေးမှာ ပြုံးလိုက် ၊ မဲ့လိုက် ဖြစ်နေတက်သည်။ လိမ္မာပါးနပ်စွာဖြင့်ကျော်ဖြတ်ပါ။ အဓိကအရေးကြီးဆုံးက အချစ်ရေး နှင့် အိမ်ထောင်ရေး င်းအပြင် သင့်ရဲ့အလုပ်ဖြစ်တယ်။ ပြုံးသင့်က ပြုံးပါ။ ပြောသင့်တာကို ပြောပါ။ ဒါမှ သင်ရပ်တည်နိုင်မည်။ တခုကံကောင်းတယ်။ အလုပ်ရာထူးတက်ခြင်း၊ လစာတိုးခြင်း ၊ ၀င်ငွေကောင်းခြင်း တွေဖြစ်မည်။ ခရီးဝေးသွားရမည်။ စက်၊ ကား ပြောင်းလဲဝင်ထွက်မည်။ ငွေကြေးလက်မလွန်သင့်ပါ။ အလိမ်ခံရတက်ပါသည်။\nအကျိုးပေးဂဏန်း - ၃၊ ၅၊ ၂\nအထူးဟော - ရဲလျှင်လာဘ်ရ၊ ကြောက်လျှင် လာဘ်လွဲတက်ပါသည်။\nယတြာ - ပျံနေသောငှက်တွေကို အစာကျွေးပါ။ ဆုတောင်းပါ။\nစိတ်လေတက်တယ်။ အပေါင်းသင်းစုံနေတယ်။ အဝေးနှင့် အနီး သူငယ်ချင်း မိတ်ဆွေတို့ရဲ့ အကူအညီတွေရမည်။ အချစ်ရေးမှာ ၁ ယောက်ဟာ ချစ်သူတွေ့မယ်။ သူချစ်၊ ကိုယ်ချစ် (သို့မဟုတ်) မောင်နှမလို ခင်ရာမှ စွဲလမ်းလာသူ ၁ ဦး၊ ကိုယ်ကမချစ်ဘဲ ဇွတ်တိုးလာသူ ၁ ဦး နောက် ၁ ဦးက သူ့မှာ အိမ်ထောင်ရှိလျှက် နှင့် ကိုယ်အပေါ်ချစ်လာနေသူ ၁ ဦးဖြစ်ပါတယ်။ အချစ်ရွေးတဲ့ပွဲလေး ဒီတပတ် ဖြစ်မည်။ ကိုယ်ကချစ်နေတဲ့သူ နှင့် အဆင်ပြေပါလိမ့်မည်။ မုန်းနေလည်း ပြန်ချစ်ပါတယ်။ တစ်ခုတော့ ရှိတယ် သင့်ချစ်သူကို တစ်ပါးသူက လုယူချင်တက်တယ်။ ယခု သင့်ချစ်သူ စိတ်လေနေတယ်။ ကြိုးစားဖို့က သင့်တာဝန်ဖြစ်နေတယ်။ ပညာရေး ၊ အလုပ်အကိုင် အခြေအနေကောင်းတယ်။ အောင်မြင်တယ်။ ခရီးဝေး ယာယီရောက်မည်။ အပေါင်းအသင်းမှားတက်၍ ဆင်ခြင်ပါ။\nအကျိုးပေးဂဏန်း - ၉၊ ၆၊ ၁\nအထူးဟော - အောင်မြင်မှု ဆက်တိုက်ရနေမည်။\nယတြာ - ဘုရားကို ရေသက်စေ့ ရေသပ္ပာယ်ပါ။\nမပြောလို့မပြီးနိုင် ဟုယုံကြည်လျှင် ပြောသာပြောပါ။ မလုပ်လို့ မပြီးလျှင် လုပ်သာလုပ်ချလိုက်ပါ။ ဆုံးဖြတ်ချက်ရဲဖို့တော့ ဒီတပတ်အတွင်း လိုနေပြီး မပြောမပြီး မတီးမမြည်ဖြစ်တက်ပါသည်။ စီးပွားရေး ပညာရေး အလုပ်အကိုင်တွေအောင်မြင်မည်။ ၀မ်းဗိုက်ရောဂါရတက်၍ ဂရုစိုက်ပါ။ ခရီးဝေးယာယီရောက်မည်။ ရှယ်ယာလုပ်ငန်းဂရုစိုက်ပါ။ အလိမ်ခံရတက်သည်။ ရစရာငွေတို့ ရတက်ပါသည်။ သူတပါးအရှုပ် ကိုယ်အရှုပ်ဖြစ်မည်။ ခြေလက်တို့ ခိုက်မိတက်သည်။ အဒေါ်၊အမေစသည့်ကြီးသူတို့ချူချာတတ်သည်။ငွေစကားပြောရတတ်သည်။မပြီးပျက်သောလုပ်ငန်းတို့ဆက်လုပ်ရမည်။မပြတ်သေးသောချစ်သူနှင့်စကားပြောရမည်။အဝေးကချစ်သူနှင့်အဆင်ပြေမည်။\nကြိုးစားနေမည်။ကြိုးစားမှုတိုင်းအောင်မြင်မည်။အနီး၊အဝေးမိတ်ဆွေ၊သူငယ်ချင်းတို့ကလည်းကူညီပေးမည်။အချစ်ရေးအတွက်ဆုံးဖြတ်ချက်မချနိုင်ဖြစ်နေမည်။ကိုယ်ချစ်တဲ့သူကိုမိဘ၊သားချင်းများကသဘောမတူပါ။ မိဘသားချင်းတို့သဘောမတူနိုင်သောသူကို ယူချင်နေမည်။ အသက်ငယ်စဉ် ၁၀ နှစ်အရွယ်က သစ္စာဆိုခဲ့၍ အခက်ကြုံနေသည်။ ထိုသစ္စာစကားမှာ ငါကြီးလို့ အိမ်ထောင်ပြုလျှင် မိဘတို့စိတ်မဆင်းရဲစေရဘူး သူတို့သဘောတူတဲ့သူကိုဘဲ ယူမည်ဟု သော ဆုံးဖြတ်ချက်ကြောင့်အခက်ကြုံနေမည်။ ခရီးဝေးတွေရောက်မည်။ အိမ်ထောင်ကျလျှင်ကံကောင်းမည်။ သင့်ချစ်သူက သင့်အပေါ်နားလည်မှုတွေပေးလိမ့်မည်။ ပညာရေး၊ အလုပ်အကိုင်တွေ အဆင်ပြေမည်။ အောင်မြင်မည်။ ငွေဝင်ကောင်း၍ ချမ်းသာမည်။ သင်လုပ်နေဆဲ အလုပ်တွေအောင်မြင်မည်။\nအကျိုးပေးဂဏန်း - ၇၊ ၀၊ ၂\nယတြာ - အိမ်ဘုရားတွင်ရေလှူပါ။\nCredit: ဒေါက်တာထွန်းလင်း - ဘုတလင်( GOLD MEDALIST)


အလုပ်အကိုင်ရရှိစေမည့်အခွင့်အလမ်းများကိုဆုံးရှုံးစေမည့် အင်္ဂလိပ်စာအမှားများ - Myanmar Network\nPosted by Win Mya Swe on September 21, 2012 at 11:00 in အင်္ဂလိပ်စာ သိကောင်းစရာ အဖြာဖြာ\nအလုပ်အတွက်လူတွေ့မေးမြန်းခြင်းခံရဖို့ ပြင်ဆင်နေတာပဲဖြစ်ဖြစ်၊ လူစုလူဝေးရှေ့မှာ မိန့်ခွန်းပြောဖို့ ပြင်ဆင်နေတာပဲဖြစ်ဖြစ်၊ အထက်လူကြီးကို တင်ပြရန် လုပ်ငန်းဆိုင်ရာ တင်ပြချက်ကို ရေးသားနေတာပဲ ဖြစ်ဖြစ် အမှားလုံးဝ မပါစေရန် သေသေချာချာလုပ်ရမှာက သင့်အတွက် အလွန်အရေးကြီးလှပါတယ်။\nအလုပ်လူတွေ့မေးမြန်းခြင်းမှာ မမှန်ကန်တဲ့ အင်္ဂလိပ်စာကို အသုံးပြုခြင်းသည် သင် အလုပ်မရနိုင် တဲ့ အကြောင်းရင်းဖြစ်သွားပါလိမ့်မယ်။ လူစုလူဝေးရှေ့မှာ မိန့်ခွန်းပြောတဲ့အခါမှာလည်း မမှန်ကန်တဲ့ အင်္ဂလိပ်စာကို အသုံးပြုပါက ပရိသတ်က သင့်ကို ဉာဏ်ရည်နည်းပါးသူလို့ ထင်မှတ်သွားပါလိမ့်မယ်။ အထက်လူကြီးတွေထံ လုပ်ငန်းဆိုင်ရာ အဆိုပြုချက်ကို ရေးသားပြီး တင်ပြတဲ့အခါမှာလည်း မမှန်ကန်တဲ့ အင်္ဂလိပ်စာနဲ့ ရေးသားပါက ထိုအဆိုပြုချက်ဟာ အပယ်ခံရဖို့ များပါလိမ့်မယ်။ မြင်တွေ့ကြတဲ့အတိုင်းပါပဲ။ ရှုံးနိမ့်ခြင်းဟာ ရွေးချယ်မှုတစ်ခု မဟုတ်ပါ။\nဒီဆောင်းပါးမှာတော့ သင့်ရဲ့အလုပ်အကိုင် တိုးတက်စေမဲ့ အခွင့်အလမ်းများကို ပျက်စီးစေနိုင်တဲ့ အများမှားလေ့မှားထရှိသော အင်္ဂလိပ်စာ အမှားများကို ဆွေးနွေးသွားမှာဖြစ်ပါတယ်။\nဒီအမှားတွေထဲက ပထမဦးဆုံးအမှားကတော့ စကားလုံးတွေရဲ့ အသံထွက်ကို မှန်ကန်အောင် မထွက်နိုင်ခြင်းဘဲဖြစ်ပါတယ်။ ဒီအမှားဟာ ရှောင်ရတာ လွယ်တယ်လို့ ထင်ရပေမဲ့ လူတွေအများဆုံး ပြုလုပ်တတ်တဲ့ အမှားတစ်ခုဖြစ်နေပါတယ်။ အင်္ဂလိပ်စာကို ကျွမ်းကျင်တဲ့သူဖြစ်ဖို့ဆိုရင် သင့်အနေနဲ့ စကားလုံးတစ်လုံးကို သိထားရုံ (သို့မဟုတ်) ၄င်း၏ အဓိပ္ပါယ်ဖော်ပြချက်ကို နားလည်ထားရုံနှင့် မလုံလောက်ပါ။ ထိုစကားလုံးကို မှန်ကန်သော အသံထွက်နှင့် ပြောနိုင်ရပါမည်။ စကားလုံးတစ်လုံးကို မှန်ကန်တဲ့ အသံထွက်ဖြင့် မပြောနိုင်တဲ့အခါ- ထိုစကားလုံးကို မှန်ကန်တဲ့ စကားစပ်ဖြင့် အသုံးပြုထားတဲ့အတွက် သင့်ကို အတော်အတန်ဉာဏ်ရည်ရှိတဲ့ လူလို့ လူတွေက သတ်မှတ်မှာဖြစ်ပေမဲ့ ၄င်းကို အသံထွက်မှန်ကန်အောင် မပြောနိုင်တဲ့အတွက်တော့ သူတို့ရဲ့ဝေဖန်ခြင်းကိုခံရမှာ ဖြစ်ပါတယ်။ ဒီပြဿနာကို ပြေလည်စေမဲ့ အကောင်းဆုံးသော နည်းလမ်းတစ်ခုမှာ ထိုစကားလုံးကို သရသံတစ်ခုစီပါတဲ့ အသံများ (syllables)အဖြစ် ခွဲခြမ်းပြီး ထိုအသံများအတိုင်း အသံ ထွက်ခြင်းပင်ဖြစ်ပါတယ်။\nအကြီးမားဆုံးသော အင်္ဂလိပ်စာအမှားတစ်ခုကတော့ ဗန်းစကားကို အသုံးပြုခြင်းပဲဖြစ်ပါတယ်။ ဒီလို ဗန်းစကားတွေကို အသုံးပြုတဲ့သူကို ဉာဏ်ရည်နည်းပါးသူအဖြစ် မကြာခဏ အထင်ခံရတတ်စေပါတယ်။ ထိုသို့ ဗန်းစကားအသုံးပြုတာကို လက်ခံတဲ့ ပရိသတ်ရှေ့မှာ စကားပြောနေတာ မဟုတ်ဘူးဆိုရင်တော့ ဘယ်နည်းနဲ့ မဆို ဗန်းစကားအသုံးပြုခြင်းကို ရှောင်ရမှာဖြစ်ပါတယ်။ သူငယ်ချင်းများနဲ့ စကားပြောတဲ့အခါ မှာတော့ ဗန်းစကားနဲ့ ပြောုတာဟာ သင့်တော်ပေမဲ့ အလုပ်အတွက် လူတွေ့မေးမြန်းနေတဲ့အခါ၊ မိန့်ခွန်းပြောကြားနေတဲ့အခါ (သို့) လုပ်ငန်းဆိုင်ရာ တင်ပြချက်ပြုလုပ်နေတဲ့အခါမှာတော့ ဗန်းစကားကို အသုံးပြုချင်မှာ မဟုတ်ပါဘူး။ အဲဒီလို အသုံးပြုခဲ့ရင်လည်း အောင်မြင်ဖို့အခွင့်အလမ်းတွေ ပျက်စီးသွားဖို့ များပါတယ်။ ရိုးရှင်းတာဟာလည်း ဘာမှ ပြဿနာမရှိကြောင်းကိုလည်း သတိပေးလိုပါတယ်။\nရှုပ်ထွေးခက်ခဲတဲ့ဝါကျတွေကို အသုံးပြုပြီး စကားပြောခြင်းဖြင့် ခေတ်မီနှံ့စပ်ပုံပေါက်ရန် လူအများကကြိုးစားကြပါတယ်။ ဒါဟာ အလွန်ပဲ စွန့်စားရာရောက်ပါတယ်။ ရှုပ်ထွေးတဲ့ဝါကျတွေကို အသုံးပြုပြီး စကားပြောတဲ့အခါ အသုံးပြုရမဲ့မှန်ကန်တဲ့ စကားလုံးတွေကို စမ်းတစ်ဝါးဝါးနဲ့ ရွေးချယ်ပြီးပြောရတာမျိုးဖြစ်လာနိုင်ပါတယ်။ Perfect Tenses တွေနဲ့ Conditionals တွေ အသုံးပြုခြင်းကို ကြိုးစားပြီး ရှောင်ပါ။ အင်္ဂလိပ်စာနဲ့ ပတ်သက် လာရင်တော့ သင့်အနေဖြင့် ရိုးရှင်းမှုရော ခေတ်မီ နှံ့စပ်မှုကိုပါ တစ်ချိန်တည်းမှာ ရရှိနိုင်ပါတယ်။ အင်္ဂလိပ်စကားအရာမှာ ခေတ်မီနှံ့စပ်တယ်လို့ပြောခြင်းမှာ အဆင့်မြင့်တဲ့ စကားကြီးစကားကျယ်တွေပါဝင်တဲ့ ရှုပ်ထွေးတဲ့ဝါကျတွေကို အသုံးပြုရမယ်လို့ မဆိုလိုပါ။ ရှုပ်ထွေးတဲ့ဝါကျတွေ မသုံးဘဲနှင့် ကိုယ်ပြောလိုတဲ့အချက် တွေကို နားလည်အောင် ပြောပြနိုင်မယ်ဆိုရင် လူတွေက ကိုယ်ပြောလိုက်တဲ့အကြောင်းအရာတွေကို ပိုလက်ခံလာ မှာဖြစ်ပါတယ်။ သင်ဟာ အင်္ဂလိပ်စာကို အရမ်းကျွမ်းကျင်တဲ့သူ မဟုတ်ရင်တော့ ရှုပ်ထွေးတဲ့ဝါကျများကို အသုံးပြုခြင်းမှ ရှောင်ကျဉ်ရပါမယ်။\nစကားကို သတိထား၍ မပြောခြင်း\nဒါကတော့ လူတော်တော်များများကို ဒုက္ခရောက်စေတဲ့ အမှားတစ်ခုဖြစ်ပါတယ်။ သူတို့ဟာမိမိနှုတ်က ပြောလာမဲ့ စကားလုံးတွေနဲ့ပတ်သက်ပြီး အချိန်ယူ စဉ်းစားခြင်းမရှိဘဲ စကားကို ပြောတတ်ကြပါတယ်။ ဒါဟာ ကိုယ့်ရဲ့ ပရိသတ်ကို ခေါင်းရှုပ်စေတဲ့အပြင် သင့်အနေနဲ့ အမှားတွေကို ပြောမိပါက သူတို့ကို စော်ကားနေတယ်လို့ လည်း ထင်သွားနိုင်ပါတယ်။ ဒါကို ဥပမာပေးရမယ်ဆိုရင် အထင်ကရပုဂ္ဂိုလ်တစ်ဦးက အကြောင်းအရာ တစ်ခုခုကို လွဲမှားတဲ့ ပုံစံနဲ့ ပြောမိတဲ့အတွက် ဒုက္ခရောက်ရတဲ့ အကြောင်း သင်ဘယ်နှစ်ခါ ကြားဘူးပါသလဲ? သင့်အနေနဲ့ တစ်စုံတစ်ခုသော စိတ်ကူးကို အသိပေးလိုတာမဟုတ်ပေမဲ့ သင်ပြောလိုက်တဲ့ အကြောင်းအရာ တွေ အဲဒီအကြောင်းအရာတွေကို ပြောပုံပြောနည်းတွေကို သင့်ပရိသတ်က အဓိပ္ပါယ်အမျိုးမျိုး ကောက်နိုင်ကြပါတယ်။ တချို့က အကောင်းမြင်ကြမှာဖြစ်ပေမဲ့ တချို့က အဆိုးမြင်ကြပါလိမ့်မယ်။\nဒီလိုစကားကို သတိထား မပြောတာကို အင်္ဂလိပ်စာ အမှားအယွင်းမဟုတ်ဘူးလို့ တချို့က အငြင်းပွါးနေကြပေမဲ့ သူတို့ဟာ မှားနေကြပါတယ်။ စကားကို သတိထားပြောလို့ ပြောခြင်းဟာ သဒ္ဒါကိုရော မိမိကို နားထောင်နေတဲ့ သူတွေရဲ့ စိတ်ထဲမှာ ကိုယ်နဲ့ပတ်သက်လို့ ထင်ကျန်ခဲ့မဲ့ ကိုယ်ရဲ့ ပုံရိပ်ကိုပါသတိထားဖို့ ပြောခြင်းဖြစ်ပါတယ်။ သင့်အနေနဲ့ အောင်မြင်မှုရလိုပါက အထက်ပါအချက် နှစ်မျိုးစလုံးဟာ အခြေအနေနဲ့ကိုက်ညီဖို့ လိုပါတယ်။ စကားကို သတိထားပြောရာတွင် အရမ်းဖြည်းဖြည်းလေးပြောဖို့ မလိုအပ်သလို အရမ်းမြန်မြန်ကြီး ပြောတာကိုလည်း ရှောင်ကျဉ်ရပါမယ်။ သင့်ကို နားထောင်နေသူတိုင်းဟာ သင်ပြောတာကို နားလည်နိုင်ဖို့လိုပါတယ်။ ဒီလိုလုပ်နိုင်ဖို့ဆိုရင်တော့ သင့်အနေနဲ့ စကားလုံးများကို ရွေးချယ်တဲ့အခါမှာ သေသေချာချာနဲ့ ကျွမ်းကျွမ်းကျင်ကျင် ရွေးချယ်တတ်ဖို့လိုအပ်ပါတယ်။\nဒါတွေကတော့ လူတွေ စကားပြောတဲ့အခါမှာ ပြုလုပ်တတ်တဲ့အခြေခံအမှားများဖြစ်ပါတယ်။ စာရေးတဲ့အခါမှာလည်း သင့်အနေနဲ့ သိထားသင့်တဲ့ နောက်ထပ် အမှားတွေ အများကြီးရှိပါသေးတယ်။ ဒီအမှားတွေကို ဘယ်လို ရှောင်ကျဉ်ရမယ်ဆိုတာကို သိထားခြင်းအားဖြင့် သင့်အနေနဲ့ အင်္ဂလိပ်စာမှာ အဆင့်မြင့်လာနိုင်မှာဖြစ်တဲ့အပြင် သင့်ကို နားထောင်နေတဲ့ မည်သူနဲ့မဆို ဆက်သွယ်နိုင်မှာဖြစ်ပါတယ်။\nPermalink Reply by Mya Mya Thin on September 21, 2012 at 16:39\nုခုခေတ်မှာ သ်ိပ်မှန်ပါတယ်ကွယ်။ လူငယ်တစ်ချို့ဟာ ဗန်းစကားသုံးတာတွေအကျင့်ပါနေကြတော့အလေးထားရမယ့်အခါတွေမှာအခက်တွေ့လာကြပါတယ်။ဒါကြောင့် ပွဲမဝင်ခင် အပြင်ကကျင့်ကြဆိုသလို အကျင့်ပါအောင် ရိုးရိုး chatting လုပ်ရင်းပြင်ဆင်သွားသင့်ပါတယ်လို့အကြံပြုချင်ပါတယ်\nPermalink Reply by aung aung on September 21, 2012 at 16:53\nno offense but there is no point that people can learn/improve (rather worsening) from these days chatting as it's all flooding with slang,burglish,shortening the words and so on. lolz :\nPermalink Reply by Mya Mya Thin on September 25, 2012 at 16:30\nI think u may be young or live happily live.When u got alot of duties& responsibilities,u may undersrand.\nPermalink Reply by Zon Pwint Phyu on September 21, 2012 at 16:53\nPermalink Reply by Mya Mya Thin on September 25, 2012 at 16:38\nu r really mature.\nPermalink Reply by nadi on September 21, 2012 at 22:29\nyes Thanks for this mail. now I know how to correct my faults and improve my English speaking. I hope I will have like this mail forever. And I am from countryside so my English prounounciation is pretty bad .I want to know how to do to improve this?I am company staff so I don't have no more time to practice .\nPermalink Reply by Mya Mya Thin on September 25, 2012 at 16:50\nIf any time ,when u listening,looking at the English movies,carefully listening their pronounciation.Retry can talk like them.U may be very gd pronounciation & also getapleasure.\nPermalink Reply by tinmaraye on September 22, 2012 at 22:43\nThank.It's right. I would like to know how to improve my pronunciation ?\nPermalink Reply by Mya Mya Thin on September 25, 2012 at 16:56\nIt's not our mother language,so we have to practice whenever yr free time in yr mind,don't be shy with yr frnds(u may no) ,also yr family who understand what u say.\nPermalink Reply by minnlatt on September 25, 2012 at 14:24\nPermalink Reply by Mya Mya Thin on September 25, 2012 at 16:58\nPermalink Reply by 0b6uk14mow2ar on September 27, 2012 at 13:14\nThankamillion . Before I don't know about these.


Posted by တန်ခူး at 4:51 PM\nဟီးးး အခုမှပဲ 1st ရတော့တယ်\nတန်ခူးကသာ ဟိုဟို ဒီဒီ လို့ဆိုတယ်... တွေးစရာတွေက တသီတတန်းကြီးရယ်...\nမမတန်ခူးရေ.. မြန်မာကလေးတွေ တော်တာသိရလို့ ၀မ်းသာပါတယ်။\nကလေးတွေက မျက်နှာလေးမော့ပြီး ငါကမြန်မာလို့ဂုဏ်ယူတတ်ကြပြီ။ ဆိုလို့ ပိုဝမ်းသာမိပါတယ်။\nမီးမီးရဲ့ ကွိစိကွစနဲ့ တူတယ်..ဟဲဟဲ\nသမီးဆုပေးပွဲကို မိဖ အနေနဲ့ သွားတက်တော့ အတန်းတိုင်းလိုလိုမှာ မြန်မာကလေးတွေ ဆုရကြတာ၊ မြန်မာနာမည်တွေကို ကြားရတယ် တန်ခူးရေ...\nဒါနဲ့ စင်ကာပူမှာ ထုတ်တဲ့ မြန်မာ မဂ္ဂဇင်းကို ပြောတာလားဟင်။\nအဲဒါကြောင့်ပြောတာ..မြန်မာတွေတော်ပါတယ်လို့....။ ဟုတ်တယ်နော်အစ်မ ။ အဲဒီမျက်နှာဖုံးရှင်လေးတွေက မြန်မာပါလို့ပြောထားလို့သာ ယုံလိုက်ရတာ ။ မိုက်တယ် ။\nအင်း..စလုံးက..မြန်မာ မဂ္ဂဇင်း အဖုံးတွေကတော့..ပြောစရာ..ပြောစရာ.. မြန်မာပြည်မှာ..ဒီလောက်လှတဲ့ ရှုခင်းတွေ ရှိနေတာများ..တခါတလေ လှည့်မသုံးဘူးလားမသိ..း)\nမမရဲ့ ဟိုဟိုဒီဒီ ဖတ်ရင်း ဟိုတွေးဒီတွေးဖြစ်သွားတယ်.. ဒီမှာလည်း priority seat ကို ဖယ်ပေးဖို့ တွန့်တိုကြတယ်.. သူတို့ရှေ့မှာ ရပ်နေလည်း ဒီအတိုင်းပဲ မသိချင်ယောင်ဆောင်နေတယ်...\nကျနော်တို့ ရုံးက security ဖိုးဖိုးကြီးလည်း အမပြောသလိုပဲ..သူ့ကြည့်ရတာ ပျော်မြူးနေတာပဲ.. အမြဲတမ်း ဓာတ်လှေကားကို ပြေးဖွင့်ပေးတယ်.. မိုးရွာရင် ထီးယူလာခဲ့ဖို့ သတိပေးတယ်... စက်ဘီးနဲ့သွားတဲ့နေ့ဆို စက်ဘီးကိုစီးလို့ရအောင် အဆင်သင့် ထုတ်ပေးတယ်.. အဲဒီဖိုးဖိုးကြီးကိုတော့ ခင်တယ်.. :)\nမြန်မာကလေးတွေ တော်တယ်ဆိုတာ ကြားရတော့ ၀မ်းသာလိုက်တာ.. အမရယ်.. :)\nအိမ်အောက်ထပ်က အသိသမီးက အတန်းထဲမှာ ဒုတိယ၊ သူ့ထက်၂တန်းကြီးတဲ့ တစ်ကျောင်းထဲ တက်တဲ့ သူငယ်ချင်းသမီးလေးက အတန်းထဲမှာ အမြဲ ပထမတဲ့ ... မြန်မာခလေးတွေ တော်ကြပါတယ်။ အဲဒီကျောင်းကတော့ သတိထားမိမှာပါ။ ဂုဏ်ယူစရာပါ။\nကိုပေါသမီးလေးက တော်ဆို ... အဖေတော် အမေတော်ကိုး ...ဟုတ် ...\nဒီက ထိုင်းကျောင်းမှာ တက်တဲ့ မြန်မာကလေးတွေလဲ အတန်းတိုင်းမှာ ပထမချည်းပဲဟ ... အဲဒါ တချက်ကတော့ ဂုဏ်ယူစရာပေပဲ... တန်ခူးတို့ စလုံးကိုရောက်တဲ့ကလေးတွေရဲ့ မျိုးရိုးဗီဇအရကို အဖေအမေတွေဆီက ပါတာကိုးးးး သိတယ်မဟုတ်လားးးး ကိုပေါတို့ ကိုကြည့် (တကယ်ပြောတာ)\nagreed with above comments. They have good IQ genre from their parents and well supported by their educated parents. very lucky kids =)\nရသစုံတဲ့ ဟိုဟိုဒီဒီလေး လာဖတ်သွားပါတယ်။\nသေချာဖတ်ရင်းတွေးရင်း ...ဟိုဟိုဒီဒီထဲမှာ ဗြဟ္မစိုရ်တရား ၄-ပါး လုံး ပါနေတာ သတိထားလိုက်မိတယ်။\nပထမစာပိုဒ် ဖတ်ပြီး လူတွေ တအားအဆင့်မြင့်ကုန်လို့ ဗြဟ္မစိုရ်တရား အမှတ် ၄ ကို လက်ကိုင်ထားနေကြတာလား ... စဉ်းစားမိတယ်။\nဒုတိယစာပိုဒ်ကို ဖတ်ရတော့ မေတ္တာ တရားပဲလို့ တွေးမိပြန်တယ်။\nအန်တီကြီးအကြောင်းကို ဖတ်ရတာ ... ကရုဏာသက်စရာ။\nမြန်မာကလေးတွေ ထိပ်ဆုံးရောက်တဲ့အကြောင်း ကတော့ ၀မ်းမြောက်ဝမ်းသာ မုဒိတာ ပွါးစရာပါပဲ။\nအင်း ... နောက်ဆုံး မြန်မာမဂ္ဂဇင်းမျက်နှာဖုံးရှင် မင်းသမီးလေးတွေကိုတော့ ... မေတ္တာပဲ ထားရမလား၊ ကရုဏာပဲ သက်ရမလား၊ မုဒိတာပဲပွါးရမလား၊ တော်ပါပြီလေ ... အဆင့်အမြင့်ဆုံး ဥပေက္ခာထားလိုက်တာ အကောင်းဆုံးပဲနေမှာလို့ တွေးရင်း ဟိုဟိုဒီဒီ ဖတ်ခြင်းကို အဆုံးသတ်လိုက်ပါကြောင်း။ :)\nကြည့်တဲ့သူကကြည့်ရုံပေါ့ မမရေ.. ဟီးဟီး..\nဒီလို ဥပက္ခာတိုင်းပြည်မှာ နေရပေမဲ့ ကလေးတွေ ထူးချွန်တယ်ဆိုရင် အကျိုးရှိ အောင်မြင်တယ်လို့ ပြောရမှာပါ အမရေ။ ကြားရ သိရတာ ၀မ်းသာမိတယ်။\nမြန်မာစိတ်ဓာတ်လေး ရင်ထဲမှာ ပျိုးထောင်နိုင်ရင်တော့ အလှမှာ အယဉ်ဆင့်တယ် ဆိုရပေါ့နော်။\nညီမရွှေခိုင်ရေ… ပထမဆုံးရောက်လာတာ ကျေးဇူးပါကွယ်…\nအင်းးးး သက်ဝေရေ… ရင်ထဲမှာလဲ ဟိုဟိုဒီဒီ…\nဟုတ်ပါတယ်ညီမနွေးရေ… ကိုယ့်မျိုးရိုးဇာတိကို ဂုဏ်ယူတတ်လာတာ ဘယ်လောက်ဝမ်းသာစရာ အဖြစ်လဲနော်…\nစူးရေ… စူးပြောမှ ကွိစိကွစိတောင် လွမ်းလာပြီ… ရေးဦးလေ…\nဂုဏ်ယူစရာပါကိုပေါရေ… ကိုပေါသမီးလေးအတွက်လဲ ဂုဏ်ယူပါတယ်…\nကိုတောင်ငူရေ… ခုလို အားပေးတောင်းဆိုတာ ကျေးဇူးပါ…\nညီမရီတာရေ… ဟုတ်တယ်လေ… စလုံးက မြန်မာမဂ္ဂဇင်းပါ…\nညီမသန့် ရေ… မိုက်တာတော့ အရမ်းပဲ… အချင်းချင်းတောင် ငေးယူရတယ်..\nကေကလဲလေ… ရှူခင်းနဲ့ ဆို ဘယ်အရောင်းသွက်ပါ့မလဲ… ညီမလေးက သိပ်ရိုးတာပဲကွယ်…\nနုရေ… နေကောင်းရဲ့လားညီမ… priority seatမရရင် အပင်ပန်းမခံနဲ့ နော်… ဂိတ်စကဖြစ်ဖြစ်သွားစီး… ပြောသာပြောရတယ်… အဲဒီက ဘယ်လိုမှန်းမသိဘူးနော်…ဟုတ်တယ်.. အမလဲ အဲလိုဖော်ရွေတဲ့ securityကြီးတွေဆို သိပ်ခင်တာ… မြန်မာကလေးတွေ တော်ကြပါတယ်ညီမရယ်… စိတ်မပူနဲ့ နော်…\nသယ်ရင်းဆွိရေ… တို့ ကလေးတွေအလှည့်ကျ ဘယ်လိုလာမယ်မသိနော်… ရှေ့ က ကလေးတွေလျှောက်တဲ့လမ်း လျှောက်ကောင်းပါရဲ့…\nမ ရေ… အဲဒီမှာလဲ တော်ကြတယ်ဆိုတာ ကြားရတော့ ကြက်သီးတွေတောင် ထ မိတယ်…\nAnonymousရေ… ဟုတ်ပါတယ်… မိဘတွေရဲ့ မျိုးရိုးဗီဇနဲ့ ပံ့ပိုးမှုကလဲ အရေးကြီးတာပဲပေါ့… ပြီးတော့ မြန်မာတွေကိုက တော်တာလဲပါရဲ့နော်…\nမေရေ… မေ့ကော်မန့် လေးဖတ်လိုက်ရမှ ဗြဟ္မစိုရ်တရား ၄-ပါး လုံး ပါနေတာ သတိထားမိတော့တယ်… မေ့ အမက တော်တယ်နော်…ဟိဟိ…\nကူးရေ… ကြည့်မိလို့ ရေးမိတာပေါ့ကွယ်… ဟိဟိ\nဥပက္ခာတိုင်းပြည်တဲ့လား ချိုသင်းရယ်… ရင်ထဲမှာ မကောင်းဘူး…\nညီမနှင်းဆီရေ… အမလဲ မြန်မာကလေးတွေ တော်တာကြားတိုင်း ကိုယ့်ရင်သွေးလေးတော်တာ ကြားရသလို ၀မ်းသာမိတယ်…\nသားဆံပင်ကို ဘယ်သူညှပ်ပေးလဲ မေးမလို့။\nမ ညှပ်ပေးတာလား၊ လှတယ်..\nမျှော်သာ မျှော်.. ပေါ်မလာ သူရယ် စိမ်းကား...\nမချစ်လို့ မုန်းလို့ ပုန်းနေသလား...\n(ပိုစ့်အသစ်လာရှာတာ မတွေ့လို့ သီချင်းလေးဆိုပြီး ပြန်သွားပါပြီ...)


ပန်ဒိုရာ: ပိုပို မိုမို ဂိုဂို - အပိုင်း ၄\n(ဆက်ရန်) အပေါ်က ကပ်လျက် ကွက်လပ်စာပိုဒ်ကြီးကိုပါ Select လုပ်ပြီး ကြည့်တဲ့အခါ ဘာစာမှ မတွေ့ရဘဲ ကွက်လပ်ကြီးပဲ မြင်လိုက်ရတဲ့အတွက် ကြေကွဲဝမ်းနည်းစွာ ပြန်သွားပါတော့တယ်။\nလူတွေကတော့ လစ်ရင် လစ်သလိုပဲ. . .\nပြောတော့ဘူး. .မပြောဘူးဆို ပြောကို မပြောတော့ပါဘူး။\nကိုပေါ ... fix လုပ်လိုက်ပြီဗျို့\nငန်းပေါက်လေးတွေတန်းစီပြီးရေကူးကြတာကို စိတ်ကူးပုံဖော်ကြည့်တာ ချစ်စရာလေးတွေတော့...။\nအပေါ်က ကွက်လပ်လေးကိုဖတ်ကြည့်လိုက်တယ် သနားဖို့ကောင်းလိုက်တာ...။\nမိုးငွေ့( ဒီတစ်ခါတော့ နာမည်မမှားတော့ပါ )\nဒီတိုင်း တခေါက်ဖတ်ပြီး ဝမ်းနည်းချင်လဲ နည်းပါစေတော့ ဆိုပြီး အဖြူရောင် စာပိုဒ်တွေလဲ Select လုပ်ပြီး ဖတ်သွားပါတယ်... သိကလဲ သိချင်သေးတာကိုး...း))\nအကုန်ဖတ်ပါတယ် ... ဒိုဒိုတို့များ..ဘဲတွေကို အဆက် လုပ်ထားတာ ပိုင်တယ် ...\nQ စီကြတာကို သဘောအကျဆုံးပဲ....။\nအပိုင်း ၅ ကိုစောင့်မျှော်နေပါကြောင်း..။\nတန်းစီပြီး လာဖတ်တယ် ပြီးတော့ စောင့်ဖတ်နေအုံးမယ် ဒေါ်လေးရေ ...။\nဘဲမွေးချင်စိတ်တွေ တဖွားဖွား ပေါ်ပေါက်လာရဲ့။ နားထဲမှာ တဂတ်ဂတ်..မြည်သံတွေ၊ တောင်ပံရိုက်သံ တဖြန်းဖြန်းတွေတောင် ကြားမိသေး။ နောက်ဆုံးမှာ သူတို့ ဘာဖြစ်သွားမယ်ဆိုတာ မဆလာထုပ်ကိုင်ရင်း စောင့်မျှော်လျက်.. :P\nဘဲငန်းလေးတွေ ရေထဲမှာ အကြာကြီး ဇိမ်ခံ ကူးနေရင် ကျန်တဲ့ဘဲလေးတွေက ၀ိုင်းဆူပူကြတာကို သဘောအကျကြီး ကျနေမိတယ်။\nအနှစ် ၂၀ ကျော်ပြီ၊ နေရာဖယ်ပေးတော့ ..ဆိုသလို နေမှာပေါ့။ :))


"ရွှေလီ" ၏ တည်းဖြတ်မှု မူကွဲများ - ဝီကီပီးဒီးယား\n"ရွှေလီ" ၏ တည်းဖြတ်မှု မူကွဲများ\n၀၅:၄၂၊ ၁၉ မတ် ၂၀၁၁ ရက်နေ့က မူ\n၁၅ ဘိုက် ပေါင်းထည့်ခဲ့သည် , ပြီးခဲ့သည့် ၉ နှစ်\n၀၄:၁၃၊ ၄ မတ် ၂၀၁၀ ရက်နေ့က မူ (ပြင်ဆင်ရန်)\n၀၅:၄၂၊ ၁၉ မတ် ၂၀၁၁ ရက်နေ့က မူ (ပြင်ဆင်ရန်) (နောက်ပြန် ပြန်ပြင်ရန်)\n'''ရွှေလီ''' ကို တရုတ်ဘာသာအားဖြင့် ([[Simplified Chinese|simp.]]: 瑞丽市; [[Traditional Chinese|trad.]]: 瑞麗市; [[Pinyin]]: Ruìlì Shì) ဟုခေါ်ဆိုပြီး တရုတ်နိုင်ငံ၊ [[ယူနန်ပြည်နယ်]]၊ [[တယ်ဟုန်ခရိုင်]]အတွင်းရှိ [[ကောင်တီ]]အဆင့်ရှိ မြို့ တစ်မြို့ ဖြစ်သည်။ မြန်မာနိုင်ငံ၊ [[မူဆယ်မြို့]]နှင့် နယ်စပ်ကုန်သွယ်ရေး ပြုလုပ်သော နယ်ခြားမြို့ ဖြစ်သည်။ ဧရိယာ စတုရန်းကီလိုမီတာ (၁၀၂၀) (၃၉၃,၈ စတုရန်းမိုင်) ကျယ်ဝန်းသည်။\n== ရွှေလီ(သို့မဟုတ်)မိုင်းမော ==\nရွှေလီမြို့ကို ရှေးယခင်က မိုင်းမောမြို့ ဟုခေါ်ဆိုသည်။ တရုတ်ဘာသာစကားအားဖြင့် မွင့်မောင်ဟု အသံထွက်ရပါသည်။ ယခုအမည်ဖြစ်သော ရွှေလီကို တရုတ်ဘာသာစကားအားဖြင့် ရွေ့လိ ဟုခေါ်ဆိုသည်။ ရွေ့မှာ ကံကောင်းခြင်း ဟု အဓိပ္ပါယ်ရပြီး၊ လိမှာ လှပခြင်း ဟု အဓိပ္ပါယ်ရသည်။\n== ပထဝီဝင်အနေအထား ==\nမြန်မာနိုင်ငံနှင့် နယ်နိမိတ်ချင်းထိစပ်နေသောမြို့ ဖြစ်သည်။ လူဦးရေ၏ ၆၄% မှာ တောင်ပေါ်နေတိုင်းရင်းသား (၅)မျိုးတို့ဖြစ်ကြသည်။ တိုင်လူမျိုး၊ ဂျိန်းဖော့လူမျိုး၊ ဒယ်အန်လူမျိုး၊ လီဆူးလူမျိုးနှင့် အာချန်လူမျိုးတို့ဖြစ်ကြသည်။ နယ်စပ်ကုန်သွယ်ရေးအတွက် အရေးပါသော မြို့တစ်မြို့ ဖြစ်သည်။ <ref>[http://www.irrawaddy.org/article.php?art_id=4333 Yunnan’s Sin City], The Irrawaddy, January 2005</ref><ref name=time270999>[http://www.time.com/time/asia/magazine/99/0927/ruili.html Sex, Drugs and The Roll of Dice], Time Asia, September 27, 1999</ref>\n== လူဦးရေနှင့်လူမျိုးများ ==\n[[တရုတ်]] လူမျိုးနှင့် [[တိုင်လူမျိုး]]များသည် မြို့တွင်း ချိုင့်ဝှမ်းဒေသတွင် နေထိုင်ကြပြီး [[ဂျိန်းဖော့လူမျိုး]]နှင့် [[ဒဲအန်လူမျိုး]]တို့သည် မြို့ဆင်ခြေဖုံးဒေသများတွင် နေထိုင်ကြသည်။ လူဦးရေ ၁၄၀,၀၀၀ ခန့်ရှိသည်။\n== စက်မှုဇုန်များ ==\n* [[ဝမ်တိန် နယ်ခြားကုန်သွယ်မှုဇုန်]]\n* [[ရွှေလီ နယ်ခြားကုန်သွယ်မှုဇုန်]]\n== ပြင်ပလင့်ခ်များ ==\n* [http://www.rl.gov.cn/ Ruili City Official Website]\n* [http://www.rlr.gov.cn/ Ruili Municipal People's Government]\n* [http://www.guardian.co.uk/burma/story/0,,2179815,00.html Article about Ruili's economy]\n"https://my.wikipedia.org/wiki/အထူး:MobileDiff/76369" မှ ရယူရန်